ડૉ. અરવિંદ લાપસીવાલાનો ઈન્ટરવ્યૂ – Dinesh panchal blog\nડૉ. અરવિંદ લાપસીવાલાનો ઈન્ટરવ્યૂ\nMay 16, 2016 by dineshpanchalblog\nDr. Arvind Lapsiwala (F.R.C.S, FA.C.S, F.I.C.S, M.B.A)\n(પ્રિય મિત્રો, આજથી શરુ થઈ રહેલા અમારા ‘ઈન્ટરનેટ ઈન્ટરવ્યૂ’ ના આ વિભાગમાં આપનું હાર્દિક સ્વાગત છે. અમારા તમામ વાચકમિત્રોને આ વિભાગમાં ખૂબ રસ પડે એવા અમારા પ્રયત્નો રહેશે. અમે એ પ્રયત્નોમાં ઉણા ઉતરીએ તો અમારા કાન ખેંચવામાં કસર કરશો નહીં. આપના પ્રતિભાવો તથા સૂચનોને અમે દિલી આવકાર આપીશું. આભાર…!) –દિનેશ પાંચાલ\nલાંબા સમયથી અમે ઈન્ટરનેટ પર ‘ઈન્ટરવ્યૂ’ નામનો એક રસપ્રદ વિભાગ શરુ કરવાનું વિચારી રહ્યા હતા. કંઈક એવો ઈરાદો હતો કે પ્રથમ ઈન્ટરવ્યૂ કોઈ એવી પાણીદાર હસ્તીનો લેવો જેનાથી અમારો આ શુભારંભ પ્રયોગ દીપી ઊઠે. પણ કોઈ નામ સૂઝતું ન હતું. તેવામાં યોગાનુયોગ એ બન્યો કે ૪૫ વર્ષોથી અમેરિકામાં વસતા ડૉ. અરવિંદભાઈ લાપસીવાલાનું એક મોટું પાર્સલ કૂરિયરમાં આવી પડ્યું. અમને એમનો કોઈ પૂર્વપરિચય નહીં, પણ એમણે જણાવ્યું કે એઓ ‘ગુજરાતમિત્ર’માં દર રવિવારે પ્રગટતી મારી કોલમ– ‘જીવન સરિતાને તીરે’ ઈન્ટરનેટ પર વાંચે છે. અમારા પુસ્તકો પણ એમણે વાંચ્યા હતાં. તેટલા પરિચયે એમણે કદાચ સરનામુ ‘ગુજરાતમિત્ર’માંથી મેળવ્યું હશે. પાર્સલ ખોલ્યું તો એમાંથી એમના આઠ પુસ્તકો નીક્ળ્યા. સાથે સંગીતની છ ડી.વી.ડી.ઓ હતી. અમારે લેખનવ્યસ્તતા તો હતી જ પણ સંગીત ખાસ ગમે એટલે ડી.વી.ડી.ઓ પ્રથમ સાંભળી.\nઅહીં એક નવી મુશ્કેલી એ આવી કે મૂળથી ધાર્મિક્તા જોડે અમારે બારમો ચંદ્રમા… કદાચ અમારી પ્રકૃતિમાં જ એન્ટીધાર્મિક્તા ઈનબિલ્ટ થયેલી હતી. ધરમકરમ, પૂજાપાઠ, ભજનકિર્તન વગેરેથી અમે બાર ગાઉ છેટા રહીએ. એટલે પ્લેયરમાં ડી.વી.ડી. નાખવાનો કોઈ જ ઉત્સાહ હતો નહીં. સાંભળવા ખાતર એક બે ભજનો સાંભળ્યા. પણ સાંભળીને વિચારમાં પડી ગયા. અમારી નજર પ્લેયર પર સ્થિર થઈ ગઈ. સંગીત તો દિલને સ્પર્શી જાય એવું હતું જ પણ શબ્દો ખૂબ ચોટદાર હતાં. (એક ડી.વી.ડી. તો રાત્રે બીજી વાર પણ સાંભળી) ડીવીડી પર બીજું કશું જ વાંચ્યા વિના અમે તે લાપરવાહીથી સાંભળી રહ્યા હતા.અમને કુતૂહલ એ વાતનું થયું કે આ શબ્દો કોણે લખ્યા છે? એથી ડી.વી.ડી. અધવચ્ચે અટકાવીને બહાર કાઢી અને રચનાકારનું નામ વાંચ્યું. તો વાંચવા મળ્યું: ‘written arranged & produced by Dr. Arvind Lapsiwala’ અને સાચું કહીએ તો એ ભજનો સાંભળ્યા પછી જ અમે પુસ્તકો વાંચવાના ક્રમને અગ્રિમતા આપી, બાકી અમારી વ્યસ્તતાને કારણે પુસ્તકો અભરાઈ પર ચઢાવી દીધા હતાં. પછી તો રજાનો સુયોગ પણ સાંપડ્યો એટલે બધાં પુસ્તકો વાંચી નાખ્યા.\nલગભગ આઠેક પુસ્તકો હતાં. વાંચતીવેળા બીજી તકલીફ એ ઊભી થઈ કે એમના ચિંતનનું સ્તર ઘણું ઊંચું જણાયું. સાધારણ માણસને એ મુશ્કેલીથી સમજાય એવું હતું. પ્રારંભમાં એવો વહેમ ગયો કે ભારેખમ શબ્દો વાપરીને એમણે એમની ફિલોસોફીને સહેતુક અટપટી બનાવી મૂકી છે. પણ આખું પુસ્તક વંચાઈ ગયા પછી ખ્યાલ આવ્યો કે કદાચ એ એમની સહજ કેળવાયેલી શૈલી હતી. પછી પુસ્તકો વંચાતા ગયા અને અમે જોઈ શક્યા કે ડૉ. અરવિંદભાઈ લાપસીવાલા એવી મૌલિક શૈલીમાં લગભગ સફળ થઈ ચૂકયા હતા. બલકે છએક પુસ્તકો વંચાઈ ગયા બાદ એ વાત પણ સમજાઈ ગઈ કે લેખક તરીકે પણ એ પાણીદાર સાબિત થયા હતા.\nદોસ્તો, અમારા ઈન્ટરનેટ ઈન્ટરવ્યૂ માટે અમે ડૉ. અરવિંદભાઈ લાપસીવાલાના નામ પર પસંદગી ઉતારી તેનું એક બીજું કારણ એ છે કે અમે તેમને ઈન્ટરવ્યૂનો ઈરાદો જણાવ્યો ત્યારે પહેલાં તો તેઓ મુશ્કેલીથી તૈયાર થયા. પછી કહ્યું: ‘હું કોઈ બહુ મહાન હસ્તિ નથી. દુનિયાના લાખો લોકો ખૂબ મહેનત કરીને સફળ થાય છે, હું પણ તેમાનો એક સાધારણ પરિશ્રમી ઈન્સાન છું. એથી તમારા ઈન્ટરવ્યૂ માટે હું કોઈ સ્પેશિયલ વ્યક્તિ હોઉં એવું મને નથી લાગતું. છતાં તમે સાહસ કરવા માગતા હો તો કરો… પણ મને, હું જેવો છું તેવો દેખાવાનું જ વધુ ગમે છે. મતલબ મારે ખાસ એ કહેવું છે કે તમારી શૈલીના શણગારથી આ અરવિંદને મહર્ષિ અરવિંદ ચીતરવાની કોશિષ નહીં કરો તો તેમાં હું વધુ રાજી રહીશ. આ અરવિંદ દુનિયાના દરબારમાં પોતાની જાતને જે રીતે મૂકી શક્યો છે તેનું જે વાસ્તવિક ચિત્ર છે તે ચિત્ર ઈન્ટરનેટ પર તમે દોરેલા ચિત્ર કરતાં જૂદું ન હોય તેની ખાસ કાળજી રાખશો. એમના આ શબ્દોથી આનંદ થયો. ખાસ તો એમની આ– ‘Look As You Are…!’ (મતલબ જેવા છો તેવા દેખાઓ)ની વૃત્તિ જાણ્યા પછી વિશેષ આનંદ એ વાતનો થયો કે અમારે ઈન્ટરનેટ પર એમને રજૂ કરવા માટે શૈલીનો કોઈ વિશેષ મેકપ કરવો પડે એમ ન હતું. એમની બધી મર્યાદાઓ જરા ય છૂપાવ્યા વિના નિખાલસતાથી જાહેર કરી શકાય એવી સવલત એમણે સામેથી પૂરી પાડી હતી. (તે સાંજે અમે અમારી મિત્રમહેફિલમાં આ વાત કહી ત્યારે અમારા મિત્ર બચુભાઈએ એની નોંધ લેતાં કહ્યું: ‘બહુ સારી વાત કહેવાય… પરણવા જઈ રહેલો કયો વરરાજા પોતાના શરીર પર થોડી ઓછી પીઠી ચોળાય એમ ઈચ્છે…?’ આત્મષ્લાઘામાં ન રાચવાની એમની માનસિક્તા જાણીને એમના તરફનો અમારો આદર ખાસ્સો વધી ગયો. કેમકે ખુદ અમે પણ ‘મેકપ રીયાલીટી’ને બદલે ‘મિરર રિયાલીટી’માં જ માનીએ છીએ એથી એવી છૂટ મળે તે અમારે માટે આનંદ કરતાં સુવિધા વિશેષ બની રહે છે. એટલે અહીં એક અનુકૂળતા એ થઈ કે આ ઈન્ટરવ્યૂમાં એમના વિષે થોડું સમીક્ષાત્મક લખવામાં પણ સંકોચ ના થયો. એક પત્રમાં એમણે લખ્યું કે, ‘આજે મારી જે સ્થિતી છે તે હું નિખાલસભાવે જણાવું છું. તેમાં કોઈ જગ્યાએ જરાક પણ બઢાવી ચઢાવીને લખ્યું નથી. છતાં તમે એમાં જેટલી ઊંડી કાતર ફેરવશો તે મને ગમશે. હું એમ કહું કે તમને મારી પ્રતિભા સૂરજ જેવી લાગતી હોય તો પણ તેને કોડિયા જેવી કરીને રજૂ કરશો તો તે પણ મને ગમશે. કેમકે આ અરવિંદની પહેલા દુનિયામાં સેંકડો સૂરજો ઊગીને આથમી ચૂક્યા છે. મને યાદ આવે છે ગુજરાતમાં પ્રમીલા દાતાર નામની એક જૂની ઓરકેસ્ટ્રા ચાલતી હતી, તેમાં એકાદ ગીત સાંભળ્યું હતું તે યાદ આવે છે: ‘ઢલતા સૂરજ ધીરે ધીરે ઢલતા હૈ… ઢલ જાયેગા…!’ મારુ માનવું છે કે આપણી કિસ્મતની ફીરકીમાં જેટલા ફૂટ દોરો હશે તેનાથી એક ફૂટ વધારે ઊંચો પતંગ આપણે ઉડાવી શકવાના નથી. આપણે મધ્યાન્હે પહોંચીએ કે ન પહોંચીએ પણ સમયે આથમવાનું તો નક્કી છે.’ એમની જીવનની સુંદર ફિલોસોફી અને ખાસ તો નિખાલસતાને કારણે એમના વિશે દિલપૂર્વક લખવાની અનુકૂળતા રહી.\nદોસ્તો, કોઈ માટે મૈત્રિ–વિવેચન કરવાની વૃત્તિ પહેલેથી જ ન હોવાથી અહીં એવો આનંદ થયો કે ‘ભાવતું ન હતું ને પરહેજી મળી!’ એમનો આ ઈન્ટરવ્યૂ આઠ ભાગમાં રજુૂ થશે.(અત્રે પ્રારંભમાં અહીં માત્ર પ્રાસ્તાવિક ચર્ચા કરી છે. ડૉ. અરવિંદ લાપસીવાલાના ચેલેંન્જિંગ જીવનની વધુ રસિક વાતો આવતી કાલથી શરુ થશે. પ્લીઝ બી વિથ અસ…!)\nPrevious postઓર્ડર… ઓર્ડર…! ના ડર… ના ડર…!\nNext post(2) સ્કાય ઈઝ ધી લિમિટ…! 17.05.16


હીરો સ્પ્લેન્ડર બાઈક માટે માર્કેટમાં આવી આ ઇલેક્ટ્રિક કીટ, જાણો કેટલી છે કિંમત? - મોજીલું ગુજરાત\nભારતમાં પેટ્રોલ અને ડીઝલના ભાવ આસમાને પહોંચી ગયા છે ત્યારે ઇલેક્ટ્રિક વાહનોની માંગ માં ખૂબ જ વધારો થઈ રહ્યો છે. હાલમાં ટુ વ્હીલર અને ફોર વ્હીલર કંપની ઇલેક્ટ્રિક બાઈક અને કાર લોન્ચ કરવા પણ તેનો ફોકસ કરી રહી છે. ત્યારે હીરો સ્પ્લેન્ડર પણ આ રેસમાં પાછળ નથી. હીરો સ્પ્લેન્ડર ની EV બાઇકનું વેચાણ ભારતમાં સૌથી વધારે થાય છે.\nત્યારે હીરો સ્પ્લેન્ડર ના યુઝર્સ માટે ખૂબ જ સારા સમાચાર છે. તેણે કન્વર્ઝન કીટ લોન્ચ કરી છે, જેના ઉપયોગથી પેટ્રોલના મોંઘા ખર્ચા થી બચી શકાય છે. તેથી જે લોકોએ હવે હીરો સ્પ્લેન્ડર ખરીદવી હોય તેઓ સાથે ઇલેક્ટ્રિક કીટ લગાવી શકે છે. વાહનોમાં ઈલેક્ટ્રીક કિટનો ઉપયોગ કરવા માટે આરટીઓ પાસેથી પણ મંજૂરી મળી ગઈ છે.\nઇલેક્ટ્રિક કીટ અને બેટરી ની રેન્જ :\nમહારાષ્ટ્રના થાણેમાં આવેલી EV કંપની GoGoA1 એ હીરો સ્પ્લેન્ડર માટે કન્વર્ઝન કીટ લોન્ચ કરી છે જેની કિંમત ૩૫,૦૦૦ છે. તમારે બેટરી માટે અલગથી રૂપિયા ચૂકવવા પડશે. તેથી કન્વર્ઝન કીટ અને બેટરી ની કુલ કિંમત ૯૫,૦૦૦ રૂપિયા થશે. આ કન્વર્ઝન કીટ પર ત્રણ વર્ષની વોરંટી પણ આપવામાં આવે છે. તેમજ GoGoA1 એ કહ્યું છે કે તે એક ચાર્જ પછી તે ૧૫૧ કિલોમીટર ચાલે છે. ખાસ વાત તો એ છે કે ભારતમાં લોકપ્રિય કંપનીઓએ આવી ઇલેક્ટ્રિક બાઈક હજુ સુધી લોન્ચ કરી નથી. તેથી GoGoA1 કંપનીએ આ બાઈક લોન્ચ કરીને લોકો માટે ખૂબ જ સારો વિકલ્પ ખોલ્યો છે.\nઆવતા સમયમાં હીરો, બજાજ, યામાહા, હોન્ડા સહિત ઘણી ટુ વ્હીલર કંપની ઇલેક્ટ્રિક બાઇક લોન્ચ કરે તેવી શક્યતાઓ છે. હાલમાં ઘણી કંપનીઓએ રિવોલ્વર ઇલેક્ટ્રિક બાઈક અને ઘણી નાની મોટી કંપનીઓ ઈલેક્ટ્રીક સ્કૂટર લોન્ચ કરી દીધા છે જેનું વેચાણ દિવસે દિવસે ખૂબ જ વધી રહ્યું છે. પેટ્રોલના ભાવ વધવાની સાથે તેનો જથ્થો પણ મર્યાદિત છે. તેથી આવતા સમયમાં ઇલેક્ટ્રિક બાઈક ની માંગ ચોક્કસપણે વધવાની છે. હીરો સ્પ્લેન્ડર માટે લોન્ચ કરવામાં આવેલી આ કન્વર્ઝન કીટ થોડી મોંઘી જરૂર છે પરંતુ તેનાથી લાંબા સમયે ફાયદો થશે કારણ કે પેટ્રોલ નો ખર્ચો બચી જશે.


શુક્ર અને શનિ આ અઠવાડિયે દુર્લભ જોડાણમાં 'કિસ' કરશે - અવકાશ યાત્રા + ખગોળશાસ્ત્ર\nમુખ્ય અવકાશ યાત્રા + ખગોળશાસ્ત્ર શુક્ર અને શનિ આ અઠવાડિયે દુર્લભ ખગોળશાસ્ત્રીય ઘટનામાં 'કિસ' કરશે (વિડિઓ)\nસ્પષ્ટ રાત્રે, તમે તેજસ્વી ગ્રહ શુક્રને ગુમાવી શકતા નથી. તે આ મહિને દરેક રાત્રે સૂર્યાસ્ત પછી દક્ષિણ-પશ્ચિમ આકાશમાં ચમકતો છે, અને 10 ડિસેમ્બર, મંગળવારે, તે દરેકના પ્રિય, રંગીન ગ્રહ શનિ દ્વારા જોડાયો છે.\nઓક્સકામાં શ્રેષ્ઠ રેસ્ટ restaurantsરન્ટ્સ\nઆ બીજી વાર છે કે શુક્ર અને શનિ 2019 માં રાતના આકાશમાં એક બીજાની આગળ દેખાયા છે. 22 જાન્યુઆરીએ સૂર્યોદય પહેલાં આ જ વાત થઈ હતી. રવિવારની ઘટના જોવાનું વધુ અનુકૂળ રહેશે, અને તમારે જે કરવાનું છે તે દક્ષિણપશ્ચિમ તરફ જોવું પડશે.\nસંબંધિત: આ & apos; સ્પેસ પ્લેન & apos; ફક્ત 1 કલાકમાં તમે લંડનથી ન્યૂ યોર્ક જઈ શકો છો (વિડિઓ)\nશુક્ર અને શનિ એક સાથે ક્યારે દેખાશે?\nતે ક્ષણ જ્યારે બે ગ્રહો એકબીજાની સૌથી નજીક દેખાય છે તે સંયોગ કહેવાય છે. ' તે સૂર્યાસ્ત પછી મંગળવારે થાય છે, જોકે બંને તેજસ્વી ગ્રહો થોડા દિવસો પહેલા અને પછીના સ્ટારગ starઝર્સને પ્રભાવિત કરવા માટે પૂરતા નજીક હશે.\nઅનુસાર જ્યારે કર્વ્સ લાઇન કરે છે , શુક્ર સંધ્યાકાળ દરમિયાન મંગળવારે શનિની નીચે ડાબી બાજુ માત્ર 1.8. હશે. તે બે પૂર્ણ ચંદ્રના સ્પષ્ટ કદ કરતા ઓછું છે. તેમ છતાં તેઓ મંગળવારે સૌથી નજીક છે, તેઓ બુધવારે રાત્રે માત્ર 1.9 at અંતે માત્ર એક અપૂર્ણાંક હશે. જો કે, મંગળવાર પહેલા અને ગુરુવારથી, બંને ગ્રહો ઘણા વધુ અલગ જણાશે.\nશુક્ર અને શનિને તમે નજીકમાં કેવી રીતે જોઈ શકો છો?\nશુક્ર અને શનિ આકાશમાં પ્રમાણમાં નીચું દેખાશે - માત્ર 11 ° ક્ષિતિજની ઉપર - તેથી તમારી જાતને નિરીક્ષણની સ્થિતિ શોધો જેનો દક્ષિણપશ્ચિમ ક્ષિતિજનો સારો, સ્પષ્ટ દેખાવ છે. બિલ્ડિંગનો બીજો માળ ઠીક હોવો જોઈએ, ત્યાં સુધી કે જ્યાં સુધી કોઈ વૃક્ષો અથવા અન્ય ઇમારતો તમારા દૃષ્ટિકોણને અવરોધિત નહીં કરે અવકાશી નજારો જોવા માટે તમારે દૂરબીન અથવા દૂરબીનની જરૂર રહેશે નહીં કારણ કે બંને ગ્રહો તમારી નગ્ન આંખે જોવા માટે પૂરતા તેજસ્વી છે. જો કે, જો તમે શનિની રિંગ્સની અવિશ્વસનીય દૃષ્ટિ જોવા માંગતા હો, તો તમારે એક નાના ટેલિસ્કોપની જરૂર પડશે.\nસંબંધિત: ઉત્તરીય લાઈટ્સ આખરે ફરીથી દૃશ્યક્ષમ છે - તેમને કેવી રીતે જોવી તે અહીં છે (વિડિઓ)\nશુક્ર અને શનિ આટલી નજીક કેમ દેખાય છે?\nમંગળવારનો જોડાણ ખરેખર ગ્રહો અને અપોસ દ્વારા થતાં ભ્રમણા કરતા થોડો વધારે છે. સૌરમંડળની સ્થિતિ. શનિ એક બાહ્ય ગ્રહ છે, અને સૂર્યની કક્ષામાં ભ્રમણ કરવામાં તે 29 વર્ષ લે છે. શુક્રને આવું કરવા માટે ફક્ત 225 દિવસ લાગે છે. શુક્ર હાલમાં પૃથ્વી સાથે 'મોહક' છે, અને જેમ જેમ તે સૂર્યથી સ્પષ્ટ થાય છે, તે પૃથ્વી અને ધીમી ગતિએ ચાલતા શનિની વચ્ચે જોવા મળે છે. તમે સોલાર સિસ્ટમનો એક ઉત્તમ ‘લાઇવ’ દૃશ્ય મેળવી શકો છો આજે ગ્રહો .\nસંબંધિત: પ્રથમ ગુરુત્વાકર્ષણ બાસ્કેટબ Courtલ કોર્ટ અને બેડથી પૃથ્વીના દૃશ્યો ધરાવવાની પ્રથમ વાણિજ્યિક જગ્યા હોટલની યોજના છે (વિડિઓ)\nશુક્ર અને શનિ કેટલા નજીક છે?\nગ્રહો એકદમ નજીક નથી, તે માત્ર એક દૃષ્ટિનો ભ્રમ છે. આ અઠવાડિયે તેઓ 800 મિલિયન માઇલથી વધુના અંતરે છે, જ્યારે શુક્ર પૃથ્વીથી 25 મિલિયન માઇલ દૂર છે. તેથી જ્યારે તમે શુક્ર અને શનિને વહેલી સાંજના રાતના આકાશમાં નજીકથી પસાર થતા જોઈ રહ્યાં હોવ, ત્યારે યાદ રાખો કે તમે શુક્રની ખૂબ નજીક છો, તે શનિની નજીક છે.\nસંબંધિત: પ્રથમ વખત આપણે અવકાશથી પૃથ્વી પર 60 વર્ષ પહેલા જોયું - અહીં આપણે તેને કેવી રીતે જોઈએ તે અહીં છે (વિડિઓ)\nશુક્રને ‘સાંજનો તારો’ કેમ કહેવામાં આવે છે?\nશુક્ર ઘણીવાર તારા માટે ભૂલ કરે છે (અને યુએફઓ માટે વારંવાર ) કારણ કે તે ખૂબ તેજસ્વી છે. તે એટલા માટે છે કારણ કે તેનું વાદળછાયું વાતાવરણ સૂર્યના પ્રકાશને પ્રતિબિંબિત કરે છે, પરંતુ તે આપણું પ્રમાણમાં નજીક છે, તેથી તે અન્ય કોઈ ગ્રહ કરતાં કુદરતી રીતે તેજસ્વી લાગે છે. શુક્ર એક આંતરિક ગ્રહ છે, અને પૃથ્વી કરતા સૂર્યની ખૂબ નજીકથી પરિભ્રમણ કરે છે, તેથી આપણે ફક્ત તેને કાં તો સૂર્યોદયની નજીક અથવા સૂર્યાસ્ત પછી ટૂંકા સમય માટે જોઈશું. તે આખી રાત દેખાવા માટે, આપણા દ્રષ્ટિકોણથી, સૂર્યથી ઘણું પર્યાપ્ત થતું નથી. દર વર્ષે કેટલાક મહિનાઓ માટે, તે ફક્ત પરો. પહેલા દેખાય છે, તેથી અમે તેને 'મોર્નિંગ સ્ટાર' કહીએ છીએ. જ્યારે તે ફક્ત શ્યામ પછી જ દેખાય છે — તેજસ્વી રીતે તેજસ્વી છે જેમ કે તે હાલમાં છે — આપણે તેને 'સાંજનો તારો' કહીએ છીએ.\nસામાન પર શ્રેષ્ઠ બજેટ\nજો સ્પષ્ટ આકાશ છે, તો તેજસ્વી શુક્ર અને શનિની નજીકમાં બે ગ્રહો ધીમે ધીમે આગળ વધે છે અને સૂર્યની આસપાસ તેમની એકલતાની યાત્રા ચાલુ રાખે તે પહેલાં, આ અઠવાડિયે સૂર્યાસ્ત પછી દક્ષિણ-પશ્ચિમ આકાશ તરફ એક નજર નાખો.\nલંડનમાં રહેવાની જગ્યાઓ\nઘરેલુ ફ્લાઇટ્સ માટે તેના પ્રકારની સૌ પ્રથમ ડેટ્રોઇટમાં ફેશિયલ રેકગ્નિશન ટેકનોલોજી શરૂ કરવા માટે ડેલ્ટા\nચિપ અને જોના ગેઇન્સ ઇટાલીમાં વેકેશન કરી રહ્યાં છે અને તે બધા ઇન્સ્ટાગ્રામ પર શેર કરી રહ્યાં છે\nમુસાફરોને વેનિસના નવા ક્રુઝ શિપ રેગ્યુલેશન્સ (વિડિઓ) વિશે શું જાણવાની જરૂર છે\nઆ લાઇટવેઇટ બિર્કેનસ્ટોક્સ, મેં તેમને પહેરેલા લાંબા સમયથી વધુ આરામદાયક મળે છે


શરદી સિવાય પણ વિક્સના છે આ 15 ઉપયોગ, રોજની સમસ્યાઓમાં આવશે કામ | Ha Ame Gujarati\nશરદી સિવાય પણ વિક્સના છે આ 15 ઉપયોગ, રોજની સમસ્યાઓમાં આવશે કામ\nબાળપણમાં જ્યારે શરદી કે ઉધરસ થતી ત્યારે આપણી મમ્મી છાતી અને પીઠ પર હળવા હાથે વિક્સ વેપોરબ લગાવી દેતી. આ યાદો આપણામાંથી કેટલાક લોકોના દિલમાં અત્યારે પણ તાજી હશે. એનું કારણ છે કે વર્ષોથી લોકો વિક્સ વેપોરબનો ઉપયોગ કરતાં આવે છે. આની અસર ઝડપથી થાય છે. આના ઉપયોગથી બંદ નાક ખુલી જાય છે અને શ્વાસ લેવામાં તકલીફ થતી નથી. શિયાળામાં તો ખાસ કરીને વિક્સ વેપોરબનો વધુ ઉપયોગ થતો હોય છે. તમને આ વાત જાણીને નવાઈ લાગશે કે વિક્સ વેપોરબનો ઉપયોગ માત્ર શરદીમાં જ નહીં પણ અન્ય કેટલીક સમસ્યાઓ માટે પણ કરવામાં આવે છે\n-વિક્સની મેન્થોલ સુગંધને કારણે મચ્છરો પાસે આવશે નહીં. આ સિવાય જો મચ્છર કરડી ગયો હોય તો તે ભાગે વિક્સ લગાવીને બેન્ડેડ લગાવી દેવી, આનાથી ખંજવાળ અને બળતરાની સમસ્યા દૂર થશે. સૂતા પહેલાં હાથ-પગ પર વિક્સ લગાવવાથી મચ્છર પાસે આવશે નહીં.\n-જો વધુ પડતાં કામને કારણે કે જીમમાં વધુ કસરત કરવાને કારણે મસલ્સમાં સખત દુખાવો થઈ રહ્યો હોય તો રાતે સૂતા પહેલાં જે ભાગે દુખાવો હોય ત્યાં વિક્સથી હળવા હાથે માલિશ કરવી. આનાથી તે ભાગનું બ્લડ સર્ક્યુલેશન વધશે, ગરમાવો આવશે અને દુખાવામાં રાહત મળશે.\n-ડ્રાય સ્કિન માટે પણ વિક્સ બેસ્ટ મોઈશ્ચરાઈઝરનું કામ કરે છે. જી હાં, જે ભાગ ડ્રાય થઈ ગયો હોય ત્યાં વિક્સની માલિશ કરો અને જુઓ પછી કમાલ.\n-સ્ટ્રેચ માર્ક્સને દૂર કરવા માટે પણ તમે વિક્સનો ઉપયોગ કરી શકો છો. જી હાં, જ્યાં સ્ટ્રેચ માર્ક હોય ત્યાં વિક્સ રોજ વિક્સ લગાવીને હળવા હાથે માલિશ કરવા. બે સપ્તાહમાં જ તમે જાતે ફરક અનુભવશો.\n-પિંપલ પર વિક્સ લગાવવાથી પિંપલ જલ્દી બેસી જાય છે, બેથી ત્રણ દિવસમાં પિંપલ દૂર થઈ જાય છે.\n- શિયાળામાં શરદી કે ઠંડા વાતાવરણને કારણે માથામાં દુખાવાની તકલીફ વધી જતી હોય છે. એવામાં માથાના દુખાવામાં વિક્સ લગાવવાથી તરત આરામ મળે છે. જો શક્ય હોય તો વિક્સ લગાવીને થોડીવાર ઓઢીને સૂઈ જવું. તેની સુંગધથી તણાવ ઝડપથી દૂર થાય છે. જેનાથી માથાના દુખાવામાં રાહત મળે છે.\n-થોડુક કપાઈ જાય કે ઘા થઈ જાય ત્યારે પણ વિક્સ લગાવવાથી તરત આરામ મળે છે. વિક્સ લગાવવાથી ઘા જલ્દી ભરાઈ જાય છે. આ ત્વચાના ફંગલ સંક્રમણને પણ રોકે છે.\n-સૂતા પહેલાં માથા, નાક અને ગળામાં વિક્સ લગાવવાથી ઉંઘ સારી આવે છે કારણ કે શરીરના આ ભાગની માંસપેશીઓ પર વેપોરબ લગાવવાથી આરામ મળે છે.\n-વધુ ઉધરસ થઈ ગઈ હોય તો વિક્સને પગના તળિયામાં સરખી રીતે લગાવીને સહેજવાર હળવા હાથે માલિશ કરવી અને ઉપરથી કોટનના મોઝા પહેરી લેવા. ઉધરસમાં આરામ મળશે. આ એક ખાસ ઉપાય છે. જે બહુ ઓછા લોકો જાણે છે.\n-વિક્સનો એક અજીબ ઉપયોગ એ પણ છે કે તમે તેનાથી પ્રાણીઓની ગંદકીથી પણ બચી શકો છો. ઘરમાં જે જગ્યાએ પ્રાણીઓ ગંદકી ફેલાવે છે તે ભાગ પર વિક્સ લઈને ઘસી દેવું. વિક્સની સુગંધથી પ્રાણીઓ તે જગ્યાએ આવશે નહીં અને ત્યાં ગંદકી કરશે નહીં અને ઘરમાં પ્રાણીને કારણે થતી ગંદકીથી બીમારીઓ થવાની સંભાવના ઘટી જાય છે. જેથી તમે આ ઉપાય પણ અજમાવી શકો છો.\n-નખમાં ઈન્ફેક્શન થયું હોય તો તેનાથી બચવા માટે પણ વિક્સનો ઉપયોગ કરી શકાય છે. મેનીક્યોર દરમિયાન નખ પર થોડીકવાર વિક્સ લગાવીને રહેવા દેવું. આવું કરવાથી નખ પરના તમામ સંક્રમણ દૂર થઈ જશે. જો પહેલાંથી સંક્રમણ હોય તો બે સપ્તાહ સુધી તે જ ભાગ પર વિક્સ લગાવી ને આ જ રીતે કરવું. આવું કરવાથી સંક્રમણ ઝડપથી ખતમ થઈ જશે.\n-જો કાનમાં દુખાવો થઈ રહ્યો હોય તો એક કોટનમાં થોડું વિક્સ લગાવીને તેને કાનમાં જે ભાગે દુખાવો થતો હોય તો રાખી દેવું, આવું કરવાથી કાનમાં દુખાવામાં ઝડપથી રાહત મળશે. આ એક કારગર નુસખો છે.\n-એક્ઝિમાની સમસ્યાથી પ્રભાવિત જગ્યાએ નિયમિત રીતે વિક્સ લગાવવાથી બહુ જલ્દી ફાયદો થાય છે.\nએક્ઝિમા માટે આ એક રામબાણ ઉપાય છે.\n-જો તમારી એડીઓ શિયાળામાં બહુ વધારે ફાટતી હોય તો દિવસમાં બે વાર તેની પર વિક્સ લગાવવું. આરામ મળશે.\n-શરીરમાં કોઈપણ માંસપેશીઓમાં ખેંચાણના કારણે દુખાવો થતો હોય તો વિક્સ વેપોરબ લગાવવાથી બહુ જલ્દી આરામ મળે છે.


ખોડિયારમાના આશીર્વાદથી આ5રાશિના જાતકોને થશે ધનલાભ, પણ આ વસ્તુનું રાખવું પડશે ધ્યાન, જાણો કઈ છે તે રાશિ - Jan Avaj News\nખોડિયારમાના આશીર્વાદથી આ5રાશિના જાતકોને થશે ધનલાભ, પણ આ વસ્તુનું રાખવું પડશે ધ્યાન, જાણો કઈ છે તે રાશિ\nJune 26, 2021 avadh sakhiya\t0 Comments\nમેષ : આજે કાર્ય સાથે જોડાયેલા પ્રયત્નો સફળ થશે. બેંકિંગ ક્ષેત્રના અધિકારીઓ અનુકૂળ રહી શકે છે. આજે તમારા ઘરનું વાતાવરણ ખૂબ સુખદ અને સુખદ રહેશે. સંશોધન કાર્ય કરતા વિદ્યાર્થીઓને આજે ઇનામ અથવા આર્થિક સહાય મળી શકે છે. પ્રેમમાં જીવનસાથીની લાગણી તમારા પક્ષમાં રહેશે.\nવૃષભ : આજે તમને સંપત્તિ સંબંધિત બાબતોમાં લાભ મળશે. તમારી આર્થિક સ્થિતિમાં સુધારો કરવા માટે આજનો દિવસ સારો છે. હોમ લોનના મામલે આજે તમને સફળતા મળી શકે છે. ઘર ખરીદવાની સંભાવના છે. વિવાહિત જીવન ખુશહાલ રહેશે, માતાપિતાનું સ્વાસ્થ્ય તમારી મુશ્કેલીનું કારણ બની શકે છે.\nમિથુન : આજે શરદી અને ફ્લૂના કારણે પીડા થઈ શકે છે. ધંધામાં નવા પ્રોજેક્ટ શરૂ કરો. કારકિર્દીની નવી યોજના બનાવી શકાય છે. આજે પરિવાર સાથે પ્રવાસનો સરવાળો થઈ રહ્યો છે. તમને સરકાર તરફથી આજે લાભ મળી શકે છે. આજે તમે લગ્ન માટે આકર્ષક પ્રસ્તાવ મેળવી શકો છો.\nકર્ક : કામ અને કમાણીની દ્રષ્ટિએ આજનો દિવસ સારો છે, પરંતુ ખર્ચ પણ વધારે રહેશે. અંગત જીવનમાં પણ આજનો દિવસ ખુશહાલ રહેશે. આજે તમને પરિવારનો સહયોગ મળશે. તમે આજે સમયસર કાગળ પૂરું કરશો લગ્નજીવન જીવન આજે ખૂબ સારું રહેશે. પ્રેમ પ્રણયની દ્રષ્ટિએ આજનો દિવસ તંગ દિવસ હોઈ શકે છે. વિદ્યાર્થીઓ માટે આજનો દિવસ સારો રહેશે.\nસિંહ : આજે તમારું સ્વાસ્થ્ય સારું રહેશે.આર્થિક સ્થિતિમાં સુધારો થશે. આજે વિવાહિત જીવનમાં વધી રહેલા તણાવને કારણે થોડી ચિંતા રહેશે. આજે કાનૂની વિવાદ ઉભો થવાની સંભાવના છે. આજે ભાઈ-બહેનને કારણે તણાવ વધારે રહે છે. પ્રેમને લઈને થોડી ચિંતા થઈ શકે છે. શિક્ષણ માટેના તમારા પ્રયત્નો સફળ થશે. બેરોજગાર યુવાનોને સારા સમાચાર મળી શકે છે.\nકન્યા : સ્વાસ્થ્યની દ્રષ્ટિએ આજે તમને પેટ સંબંધિત સમસ્યા આવી શકે છે. આજે ઘરના જીવનમાં તાણમાં ઘટાડો થશે. સંપત્તિની દ્રષ્ટિએ આજનો દિવસ સારો છે. પિતૃ સંપત્તિનો લાભ આજે મળી શકે છે. આજે તમારું વિવાહિત જીવન સુખી રહેશે. આજે બાળકને લઈને તમારા મનમાં ચિંતાની લાગણી થઈ શકે છે.\nતુલા : સ્વાસ્થ્યને લઈને તમારી સ્થિતિ સારી રહેશે. જમીન કે મકાન અંગેના વિવાદને કારણે માનસિક અશાંતિ રહેશે. આજે તમે પરિવાર પાછળ પૈસા ખર્ચ કરી શકો છો. આજે તમને સંતાન સંબંધિત કેટલાક સારા સમાચાર મળી શકે છે. આજે પતિ-પત્ની વચ્ચે વિવાદનું સર્જન થઈ રહ્યું છે.\nવૃશ્ચિક : આજે માર્કેટિંગમાં કામ કરનારાઓ પ્રગતિ કરશે. વેપારમાં આજે ઉતાર-ચsાવ આવી શકે છે. આજે તમે વ્યવસાયમાં પણ ખૂબ સક્રિય રહેશો.તમે પરિવાર સાથે સમય વિતાવી શકો છો. આજે અંગત જીવનમાં પ્રેમ અને સુમેળ વધશે. સાથીઓ સાથે સુમેળ સારો રહેશે. સંતાનોની ખુશી સારી રહેશે.\nધનુ : તમારે આજે વધુ મહેનત કરવી પડી શકે છે. મહેનતનાં પ્રમાણમાં સફળતા ઓછી મળી શકે છે. આજે તમારે બ્લડ સુગરની બાબતમાં સાવચેતી રાખવી જોઈએ. આજે તમને અંગત જીવનમાં પ્રેમ મળશે. પરિવાર સાથે મુસાફરી થઈ રહી છે. સંતાન સંબંધિત તમને કોઈ સારા સમાચાર મળી શકે છે. તમને શિક્ષણમાં સારા પરિણામ મળશે.\nમકર : દિવસની શરૂઆતમાં આજે માનસિક તણાવ આવી શકે છે. આજે નસીબ તમારી તરફેણ કરશે. ધંધામાં સફળતા મળશે. નોકરીમાં સંરક્ષણ સેવાઓ સાથે સંકળાયેલા લોકો માટે ખૂબ જ સારો સમય છે. જાહેર જીવનમાં જીવતા લોકો માટે આજનો દિવસ ઓછો અનુકૂળ રહેશે. તમે મનોરંજનની વસ્તુઓ ખરીદી શકો છો.\nકુંભ : આજે આરોગ્યની બાબતમાં સાવધાની રાખવી જરૂરી રહેશે. નહીં તો તબિયત ખરાબ રહી શકે છે. તમને રોજગારની નવી તકો મળશે. તમારી વાતને વળગી રહેવાના કારણે તમને આજે આર્થિક નુકસાન થવું પડી શકે છે. પ્રેમ માટે આજનો દિવસ મુશ્કેલ રહેશે. આજે વિવાહિત જીવન સુખી રહેશે.\nમીન : આજે કારખાનાને લગતા વ્યવસાય માટે નફાકારક પરિસ્થિતિઓ છે. આજે પતિ-પત્ની વચ્ચેનો સંબંધ પણ મજબૂત રહેશે. પ્રેમની બાબતમાં આજે ક્લેશ થઈ શકે છે. અપરિણીતનાં લગ્નનો સરવાળો થઈ શકે છે. આજે શિક્ષણમાં તમારી સ્થિતિ સારી હોઈ શકે છે. વિદ્યાર્થીઓને રોજગારની તક મળી શકે છે. તમારી માતા સાથે તકરાર થઈ શકે છે.\n← આ5રાશિના જાતકોની ઘરની તિજોરી ભરાઈ જશે પૈસાથી, નહિ રહે જિંદગીભર કોઈ દુઃખ ,બસ કરવું પડશે આ કાર્ય\nખોડિયારમાં ના આશીર્વાદથી આ5રાશિના જાતકો ને થશે નૌકરી ધંધા માં લાભ, જાણો કઈ છે તે રાશિ →


ગુજરાત યુનિ.માં વહીવટી સરળતા માટે ઉપકુલપતિની નિમણૂક થાય તેવી શકયતા\nનવગુજરાત સમય | Publish Date: Dec 20 2017 12:04AM\nગુજરાત યુનિવર્સિટીમાં છેલ્લા કેટલાય દિવસોથી કુલપતિના મુખ્ય કાર્યલય અને લોબી ઉપરાંત પીવીસી એટલે કે ઉપકુલપતિની ઓફિસનું સમારકામ અને રિનોવેશન કરોડો રૂપિયાના ખર્ચે હાથ ધરવામાં આવ્યુ છે. જેના કારણે આગામી દિવસોમાં યુનિવર્સિટીમાં ઉપ કુલપતિની નિમણૂક કરવામાં આવે તેવા ચક્રો ગતિમાન થયા હોવાનું કેમ્પસમાં ચર્ચાઇ રહ્યુ છે. છેલ્લા કેટલાય સમયથી યુનિવર્સિટીમાં ઉપકુલપતિની જગ્યા ખાલી પડી છે. જેના કારણે અનેક પ્રકારની વહીવટી મુશ્કેલીઓ પણ નડી રહી છે. આ સ્થિતિમાં હવે નવી સરકાર દ્વારા ઉપ કુલપતિની નિમણૂક કરવામાં આવે તેવી શકયતાઓ ઊભી થઇ છે.\nયુનિવર્સિટીનું તંત્ર સારી રીતે ચાલી શકે તે માટે કુલપતિ અને ઉપ કુલપતિ એમ બન્નેની નિમણૂક સરકાર દ્વારા કરાય છે. જેમાં ઉપ કુલપતિ મોટાભાગે પરીક્ષાલક્ષી અને વહીવટી જવાબદારી સંભાળતાં હોય છે. યુનિવર્સિટીનું રોજિંદું કામ ઉપ કુલપતિ સંભાળતાં હોવાથી કુલપતિ માત્ર નીતિવિષયક નિર્ણયોમાં કરતાં હોય છે. જો કે, છેલ્લા કેટલાય વર્ષોથી યુનિવર્સિટીમાં અગમ્ય કારણોસર ઉપ કુલપતિની નિમણૂક કરવામાં આવતી નથી. સૂત્રો કહે છે હાલમાં યુનિવર્સિટીમાં કરોડો રૂપિયાના ખર્ચે ટાવરમાં રિનોવેશન કરવામાં આવી રહ્યું છે. જેમાં ઉપ કુલપતિની ચેમ્બર્સ પણ લાખો રૂપિયા ખર્ચીને રિનોવેશન કરવામાં આવી છે. જેના કારણે હવે ‘ઉપકુલપતિની નિમણૂક થશે ’ તેવી ચર્ચા શરૂ થઇ છે. સૂત્રો કહે છે હાલમાં યુનિવર્સિટીમાં કુલપતિ અને ઉપ કુલપતિની ચેમ્બર્સ ઉપરાંત રજિસ્ટ્રારની ઓફિસ અને પી.એ. ઓફિસ સહિતની તમામ ઓફિસો અને સમગ્ર લોબીને કરોડો રૂપિયાના ખર્ચે કોર્પોરેટ લૂક આપવામાં આવી રહ્યો છે. જેના કારણે હવે ટૂંક સમયમાં ઉપકુલપતિની નિમણૂક કરવામાં આવશે તેવી ચર્ચાઓ શરૂ થઇ છે. જો કે, આ અંગે સત્તાધીશો ખુલીને કશુ બોલવા તૈયાર નથી. પરંતુ છેલ્લા કેટલાય સમયથી ઉપ કુલપતિની જગ્યા ખાલી હોવાના કારણે અનેક પ્રકારની વહીવટી મુશ્કેલીઓ નડી રહી છે. કાયમી રજિસ્ટ્રાર અને ઉપ કુલપતિ પણ નથી આ બન્ને ન હોવાના કારણે વિદ્યાર્થીલક્ષી અનેક નિર્ણયોમાં વિલંબ થતો હોવાનું ખુદ કર્મચારીઓ કહે છે. આ સ્થિતિમાં ‘નવી સરકારે’ યુનિવર્સિટીની જરૂરિયાત અને મુશ્કેલીને ધ્યાનમાં રાખીને વહેલીતકે ઉપકુલપતિની નિમણૂક કરવી જોઇએ તેવું યુનિવર્સિટીના કર્મચારીઓ અને મોટાભાગના પ્રોફેસરો પણ માની રહ્યા છે.\nકાલે નિમણૂક થાય તો કામ કરી શકે તેવી વ્યવસ્થા ગુજરાત યુનિ.માં અગાઉના કુલપતિએ પણ ઉપ કુલપતિ વગર જ ટર્મ પુરી કરી હતી. અગાઉ યુનિવર્સિટીમાં ઉપ કુલપતિ તરીકે ડો.પરિમલ ત્રિવેદીની નિમણૂક કરાઈ હતી. તેમને પ્રમોશન આપીને કુલપતિ બનાવાયા હતા. તેમના સમયમાં જ ઉપ કુલપતિ તરીકે એન.કે.પટેલની નિમણૂક થઇ હતી. ત્યારબાદ હજુય ઉપ કુલપતિની નિમણૂક કરાઈ નથી. સૂત્રો કહે છે હાલમાં યુનિવર્સિટીમાં ચાલતાં કરોડો રૂપિયાના રિનોવેશનમાં ઉપ કુલપતિની ઓફિસ એવી રીતે તૈયાર કરાઈ છે કે આવતીકાલે ઉપ કુલપતિની નિમણૂક થાય તો પણ તેઓ સીધી કામગીરી શરૂ કરી શકે તેમ છે.


ફીક્સડ ડીપોઝીટ પર આ બેંકોમાં મળી રહ્યુ છે 9.5 ટકાનાં દરે વ્યાજ, બચત કરવાની છે શાનદાર તક - GSTV\nફીક્સડ ડીપોઝીટ પર આ બેંકોમાં મળી રહ્યુ છે 9.5 ટકાનાં દરે વ્યાજ, બચત કરવાની છે શાનદાર તક\nLast Updated on January 6, 2020 by Mansi Patel\nહાલનાં સમયમાં મોટાભાગની બેંકો ફીક્સડ ડીપોઝીટ પર ઓછું વ્યાજ આપી રહી છે. આ બેંકો FD પર વાર્ષિક 6.5 ટકાના દરથી વ્યાજ આપી રહી છે. તો તેનાથી અલગ સ્મોલ ફાઈનાન્સ બેંક FD પર 8 ટકાથી લઈને 9.5 ટકાના દરે વ્યાજ આપી રહી છે. સામાન્ય લોકો માટે આ વ્યાજ 8 ટકાથી લઈને 8.5 ટકા સુધી છે. જ્યારે વરિષ્ઠ નાગરિકો માટે આ વ્યાજ 9.5 ટકા સુધી છે. એવાંમાં જોખમ ઉઠાવનારા રોકાણકારો આ બેંકોમાં રોકાણ કરીને સારું એવી કમાણી કરી રહ્યા છે. તો ચાલો જાણીએ કંઈ કંઈ સ્મોલ ફાઈનાન્સ બેંક મોટું વ્યાજ આપી રહી છે.\nજના સ્મોલ ફાઈનાન્સ બેંક\nઆ બેંકમાં એફડી ઉપર 5% થી લઈને 8.5% સુધીનું વ્યાજ મળી રહ્યું છે. આ FDનો સમયગાળો7દિવસથી 10 વર્ષનો છે. જો તમે સિનિયર સિટીઝન છો, તો આ બેંકમાં તમને એફડી પર 5.6% થી 9.10% સુધીનું વ્યાજ મળે છે. આ બેંકમાં 16 મહિનાની એફડી પર સૌથી વધુ 8.50 ટકા વ્યાજ મળશે.\nઉજ્જીવન સ્મોલ ફાઇનાન્સ બેંક\nતમે આ બેંકમાં ઓછામાં ઓછા 1 હજાર રૂપિયાનું એફડી એકાઉન્ટ ખોલી શકો છો. આ પછી, જો તમે ઇચ્છો, તો તમે 100 રૂપિયાના મલ્ટીપલમાં કોઈપણ રકમ જમા કરી શકો છો. આ બેંકમાં7દિવસથી 10 વર્ષ સુધી એફડીની સુવિધા છે, જેના આધારે તમને 5.50 ટકાથી 8.10 ટકાના દરે વ્યાજ મળશે. આ બેંકમાં, ડિપોઝિટર્સ પાસે માસિક, ત્રિમાસિક, અર્ધવાર્ષિક અને વાર્ષિક ધોરણે વ્યાજ મેળવવાનો વિકલ્પ પણ છે. તમારે ધ્યાનમાં રાખવું પડશે કે વ્યાજની રકમ પણ અવધિ અનુસાર નક્કી કરવામાં આવશે.\nસૂર્યોદય સ્મોલ ફાઇનાન્સ બેંક\nઆ બેંકમાં તમને 4% થી લઈને 9% સુધીનું વ્યાજ મળી રહ્યું છે. તો સાથે જ, વરિષ્ઠ નાગરિકો 60 બેસિસ પોઇન્ટ એટલે કે 0.60 ટકા વધુ વ્યાજ મેળી રહ્યું છે.2થી3વર્ષ માટે, તમને આ બેંકમાં 8.50 ટકા વ્યાજ મળશે.\nઆ બેંકમાં તમને 4.75 ટકાથી લઈને 8.50 ટકા સુધીનું વ્યાજ મળી રહ્યું છે. તો સાથે, વરિષ્ઠ નાગરિકો માટેનો વ્યાજ દર 5.25 ટકાથી લઈને9ટકા સુધીનો રહેશે. અહીં પણ તમે7દિવસથી 10 વર્ષ સુધી એફડી કરાવી શકો છો. ઉત્કર્ષ સ્મોલ ફાઇનાન્સ બેંક 15 મહિનાથી 24 મહિના માટે સૌથી વધુ વ્યાજ પ્રદાન કરી રહી છે. જેમાં સામાન્ય લોકો માટે 8.5 ટકા અને વરિષ્ઠ નાગરિકો માટે9ટકાના દરે વ્યાજ આપવામાં આવી રહ્યું છે.\nbreaking news gujaratiFD Interest RateGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati livesmall finance bank\nHyundai Santro BS6 થઈ શરૂ, કિંમત અને ફીચર્સમાં કંપની આપે છે અનેક લાભ\nશાકવાળાનાં અચાનક ખુલી ગયાં નસીબ, કચરાપેટીમાં ફેંકી દીધેલી લૉટરીની ટિકિટથી જ જીતી ગયો રૂપિયા 1 કરોડ


નેશનલ એશોશીએશન ઓફ ટેક્સ પ્રોફેશનલ્સ જેવા સંગઠનો નાનામાં નાના વેપારીઓ ને ધંધો વૈશ્વિક ધોરણે લઈ જવા મદદ કરે: સુરેશ પ્રભુ - Tax Today\nનેશનલ એશોશીએશન ઓફ ટેક્સ પ્રોફેશનલ્સ જેવા સંગઠનો નાનામાં નાના વેપારીઓ ને ધંધો વૈશ્વિક ધોરણે લઈ જવા મદદ કરે: સુરેશ પ્રભુ\nCOVID-19 ની આ વિષમ પરિસ્થિતિઓ માં વેપારીઓની લેઇટ ફી દૂર કરો: નેશનલ એશો. ઓફ ટેક્સ પ્રોફેસનલ્સ\nતા. 17.05.2020: નેશનલ એશોશીએશન ઓફ ટેક્સ પ્રોફેશનલ્સ દ્વારા આયોજિત વેબિનરમાં તા. 16 મે 2020 ના રોજ ભારત ના જી20 તથા G7ના “શેરપા” અને પૂર્વ કેન્દ્રિય મંત્રી સુરેશ પ્રભુ મુખ્ય વક્તા તરીકે જોડાયા હતા. આ વેબીનારમાં શ્રી સુરેશ પ્રભુ દ્વારા COVID-19 ની પરિસ્થિતિ બાદ ટેક્સેશન ની સ્થિતિ તથા આત્મ નિર્ભર ભારત બનાવવામાં ટેક્સ વ્યવસાયીઓ નો ભાગ વિષે માહિતી આપવામાં આવી હતી. તેઓ જણાવ્યુ હતુંકે ભારત સરકાર આ મુશ્કેલ પરિસ્થિતિ ને એક તક તરીકે નિહાળી રહી છે. તેઓએ વધુમાં જણાવ્યુ હતું કે પ્રબુદ્ધ નાગરિક તરીકે કરવેરા સલાહકારો જાણે છે કે લોકડાઉન કરવા સિવાય કોઈ વિકલ્પ સરકાર પાસે નહતો. તે લોકડાઉનના કારણે આપણે વ્યક્તિગ્ત ધોરણે તથા સરકારએ આર્થિક નુકસાન ચોક્કસ ભોગવવું પડ્યું છે. હું અંગત રીતે માનું છું કે વૈશ્વિક ધોરણે ભારત માટે એક સારી બાબત એ છે કે આપણાં દેશને અન્ય દેશ સામે હવે “પ્રિફર્ડ ડેસ્ટિનેશન” ગણાશે તે બાબત ચોક્કસ છે. ભારત ની નવી પેઢી “પાપા કહેતે હે બડા નામ કરેગા” ની ઉક્તિ ને ચરિતાર્થ કરવા અલગ વિચારવાનું સામર્થ્ય ધરાવે છે. ભારત સરકારની આત્મા નિર્ભર ભારત યોજના એ વિશ્વથી અલગ થવાની યોજના નથી પણ વૈશ્વિક ધોરણે ભારત ના ઉદ્યોગ સહાસિકો ને વધુ મહત્વ પૂર્ણ સ્થાન પ્રદાન કરવા આગળ લાવવા ની યોજના છે. G20 દેશો વિશ્વના GDP નો 86% ફાળો આપે છે. તેમણે કહ્યું કે અમે G20 ના દેશો ને ભારતમાં રોકાણ કરવા આમંત્રણ આપ્યું છે. ભારત એ વિશાળ તકો નો દેશ છે. સુરેશ પ્રભુએ નેશનલ એશોશીએશન ઓફ ટેક્સ પ્રેકટિશનર્સ તથા તમામ પ્રોફેશનલ્સને હાકલ કરી હતી કે ભારતીય ઉદ્યોગ સાહસિકો ને પોતાની સંપૂર્ણ મદદ કરે. ભારતનો નાનામાં નાનો વેપારી વૈશ્વિક ધોરણે ધંધો કરી શકે તેમ છે. હાલ, વ્યાજ ના દરો ખૂબ ઓછા છે, વિપુલ પ્રમાણમા રોકડ તરલતા સરકારી રાહતો ના કારણે આવશે આનો લાભ તમામ ને મળશે તે બાબત ચોક્કસ છે. હળવી ભાષામાં તેઓ જણાવ્યુ હતું કે ભારત ની કુંડળીમાં હાલ તમામ ગ્રહો આપણી સાથે છે અને તેથી ભારત નરેન્દ્ર મોદીના સફળ નેતૃત્વ અને આપ સૌના સહયોગોમાં પ્રગતિ કરશે તે બાબત ચોક્કસ છે.\nનેશનલ એશોશીએશન ઓફ ટેક્સ પ્રોફેશનલ્સ (NATP) દ્વારા જી.એસ.ટી. પોર્ટલ સુધારવામાં આવે, COVID-19 ના કારણે વેપારીઓએ ભોગવવી પડતી લેઈટ ફી માફ કરવામાં આવે, જી.એસ.ટી. રિટર્ન રીવાઈઝ કરવાની સગવડ આપવામાં આવે, ટેક્સ એડવોકેટ્સ તથા ટેક્સ પ્રેકટિશનર્સ ને ઓડિટ અંગે સત્તા આપવામાં આવે જેવી અનેક મહત્વની રજૂઆત કરવામાં આવી હતી. રાષ્ટ્રીય સ્તર ના આ એશોશીએશન ને ભારત ની ટેક્સ અંગે ની તમામ સમિતિઓ માં સ્થાન મળે તેવી માંગણી પણ તેમની પાસે કરવામાં આવી હતી. સુરેશ પ્રભુ જી એ જણાવ્યુ હતું કે તેઓ આગામી દિવસો માં સંસ્થાને સમિતિઓ માં સ્થાન મળે તે પ્રયત્ન કરશે. તેઓ એ આ રજૂઆત ને યોગ્ય સત્તાધિકારી સુધી પહોચડશે તેવી ખાત્રી પણ આપી હતી.\nઆ વેબિનરમાં ધી ગુજરાત સેલ્સ ટેક્સ બાર એશો., પંજાબ ટેક્સ બાર એશો., મધ્ય પ્રદેશ ટેક્સ લો બાર એશો., ઉત્તર પ્રદેશ ટેક્સ બાર એશો., ટેક્સ એડવોકેટ એશો. ઓફ ગુજરાત, કોમર્શિયલ ટેક્સ પ્રેકટિશનર્સ એશો. ઈન્દોર સહ આયોજક તરીકે જોડાયા હતા. વેબિનરમાં અંદાજે 1000 લોકોએ ભાગ લીધો હતો. આ વેબિનારમાં ડિપ્લોમેટ તરીકે એડવોકેટ વારીશ ઈસાનીએ સેવા આપી હતી. એડવોકેટ નવીન ગુપ્તા, હરિયાણા એ NATP ના પબ્લિક રિલેશન ઓફિસર તરીકે ઉત્કૃસ્ટ કામગીરી બજાવી હતી. અંતમાં NATP ના સ્થાપક એડવોકેટ અક્ષત વ્યાસ દ્વારા આભાર વિધિ કરવામાં આવી હતી. ભવ્ય ડી. પોપટ, એડિટર-ટેક્સ ટુડે\nPrevious ગુજરાત રાજ્ય પણ કેન્દ્ર ના પગલે!! આત્મ નિર્ભર ગુજરાત વ્યાજ સહાય સ્કીમ ની જાહેરાત\nNext નિર્મલા સિથારમણ દ્વારા જાહેર કરવામાં આવ્યું આર્થિક પેકેજ ની શ્રુંખલાનો છેલ્લો ભાગ-પાર્ટ 5


ભારતે હવે વસતી વિસ્ફોટ અટકાવવાની તાતી જરૂર\nભારતે હવે વસતી વિસ્ફોટ અટકાવવાની તાતી જરૂર - Sandesh\nJuly 12, 2018 | 4:54 am IST\nહવે દેશની વર્તમાન પેઢી ઈચ્છે તો શર્મસાર થઈ શકે છે કે આપણે છ વર્ષમાં જનસંખ્યાના મામલે ચીનને પછાડી દઈશું. સૌથી વધારે વસતી ધરાવતું યુપી આબાદીના દરેક મોરચે પડોશી પાકિસ્તાન જેવા મોટા દેશને પછાડી રહ્યું છે. આ બંને આંકડાઓ ભયાનક છે. આવી હાલતમાં દેશને પ્રગતિ કરવાનો કોઈ અર્થ રહેતો નથી. દુર્ભાગ્યવશાત્ આવી સ્થિતિ આપણે ત્યાં સર્જાઈ છે. સંયુક્ત રાષ્ટ્રસંઘના એક નવા રિપોર્ટમાં પણ એવો દાવો કરવામાં આવ્યો હતો કે ૨૦૨૪ સુધીમાં ભારતની જનસંખ્યા ચીન કરતાં પણ વધી જશે. ભારતમાં ૧૯૫૧ની સાલમાં જનસંખ્યા નિયંત્રણનો કાર્યક્રમ શરૂ કર્યો હતો. ચાલી રહ્યો છે કે ગોકળગાયની ગતિએ ચાલી રહ્યો છે તે તો સમય કહેશે. દેશની ઘણી પેઢીઓ આપણે બે,આપણા બેનો નારો સાંભળીને મોટી થઈ છે. ચીને ૧૯૭૦ ની સાલમાં જનસંખ્યા નિયંત્રણ પર ધ્યાન કેન્દ્રિત કર્યું હતું. અને આ રીતે ચીને ૪૦ કરોડ વસતી વધારો અટકાવ્યો હતો. આ એક મોટો આંકડો છે. આ દાવો ચીન સત્તાવારે રીતે જાહેર કર્યો છે. પરંતુ ભારતમાં તો વસતી નિયંત્રણના તમામ કાર્યક્રમો નિષ્ફળ નીવડયાં છે. તમને યાદ હશે કે આંધ્રના મુખ્યમંત્રીએ ૨૦૧૫માં પોતાના રાજ્યની જનતાને આહ્વાન કર્યું હતું કે તેઓ વધારેમાં વધારે બાળકો પેદા કરે જેથી કરીને બહારનો કોઈ તેમની સંપત્તિ પર કબજો ન જમાવી જાય. ચેનલો પર આજકાલ ધાર્મિક નેતાઓ એકબીજાને અપશબ્દો કહેતા હોય છે. તેઓ મંદિર-મસ્જિદ મુદ્દે લડતા હોય છે. ભારતમાં ૧૯૫૧ની સાલમાં જનસંખ્યા નિયંત્રણનો કાર્યક્રમ શરૂ કર્યો હતો પરંતુ તે ગોકળગાયની ગતિએ ચાલી રહ્યો છે.\nઆજે તો આપણા દેશમાં દરેક જગ્યાએ ભીડ દેખાઈ રહી છે. રેલવે સ્ટેશન, બસ સ્ટેન્ડ, બજાર, મંદિર, શોપિંગ, મોલ્સ, સડકો પર માથે-માથા દેખાઈ રહ્યાં છે. ભારતમાં રોકેટગતિએ થઈ રહેલા વસતીવધારાને કારણે આપણા મનમાં સવાલ ખડો થયો છે કે સરકાર તમામ લોકો માટે અનાજ, રોજગાર, આરોગ્ય જેવી સુવિધાઓ કેવી રીતે ઉપલબ્ધ કરાવશે. ભારતે ગત થોડા વર્ષોમાં વિજ્ઞાન, તકનીક, મેડિસિન અને આરોગ્ય, સેવા સૂચના, બિઝનેસ, સંચાર અને મનોરંજન જેવા ક્ષેત્રોમાં હરણફાળ ભરી છે. પરંતુ જનસંખ્યા વિસ્ફોટને કારણે દેશના લોકોને જરૂરી લાભ નથી મળી રહ્યો. આસામ સરકારે જનસંખ્યા નીતિનો ખરડો તૈયાર કર્યો છે. જે અનુસાર બે કરતાં વધારે બાળકો પેદા કરનારને સરકારી નોકરી નહીં મળે. નિશ્ચિત રીતે આસામ સરકારે સમગ્ર દેશ માટે એક અનુકરણીય ઉદાહરણ પૂરું પાડયું છે.\nએક બાળક કે આસામનો માર્ગ ભારતની સામે એકમાત્ર વિકલ્પ બચ્યો છે. આપણે આગામી પચાસ વર્ષ માટે અથવા તો વસતી સો કરોડ કરતાં નીચે ન આવી જાય. એક બાળકની નીતિથી ચાલવામાં આવે. જો આ મુદ્દે સર્વસંમતિ ન સધાઈ તો દેશ આસામને પગલે ચાલી શકે છે. આપણે યાદ રાખવું પડશે કે જો જનસંખ્યા આ રીતે વધતી રહી તો આવનાર પેઢીઓ ખાદ્યપાન, પેયજળ અને ચોખ્ખી હવા માટે તડપશે તેમાં નવાઈ નથી. આપણે પગલાં ભરવાનો વખત આવ્યો છે. જનસંખ્યા નિયંત્રણ માટે જે મોટા પગલાંઓ ભરવામાં આવ્યાં છે તેને ગંભીરતાથી લાગુ પાડવાની જરૂર છે. મહિલાઓ અને છોકરીઓના કલ્યાણલક્ષી પ્રોગ્રામો, તેમની સ્થિતિ સારી કરવી, શિક્ષણનો પ્રસાર, ગર્ભનિરોધક અને પરિવાર નિયોજનની રીતો, પુરુષ નસબંધીને પ્રોત્સાહન આપવં જેવા કેટલાંક પગલાંઓ સામેલ છે. આ પગલાંઓનો કડકાઈથી અમલ કરવામાં આવે તો વસતી નિયંત્રણ પર કાબૂ મેળવી શકાય છે.\nભારતમાં વસતી વધારો શા માટે?\nવાસ્તવમાં નિયંત્રિત જનસંખ્યાના ઘણાં કારણો છે. તેમાં જન્મદર, મૃત્યુદર કરતાં વધારે હોવો તથા શિક્ષણનો અભાવ મુખ્ય છે. સૌથી મોટું કારણ તો નિરક્ષરતા છે. નિરક્ષરતાને કારણે દેશનો એક મોટો વર્ગ આડેધડ બાળકો પેદા કરી રહ્યો છે. જનસંખ્યા વિસ્ફોટ પાછળનું બીજું કારણ ગરીબી છે. ગરીબ પરિવારોમાં એક સામાન્ય ધારણા એવી હોય છે કે પરિવારમાં જેટલા સભ્ય વધારે હશે તેટલા કમાનાર સભ્યોની સંખ્યા વધારે હશે. તે ઉપરાંત ભારત ગર્ભનિરોધકો અને જન્મ નિયંત્રણ વિધિઓના ઉપયોગમાં પણ પાછળ છે. વસતી વિસ્ફોટ પાછળ ઘૂસણખોરો પણ એટલા જવાબદાર છે. આસામ અને બીજા રાજ્યોમાં કરોડો બાંગ્લાદેશી ઘૂસણખોરોએ વર્ષોથી ગેરકાયદે રીતે ઠરીઠામ થયાં છે. ભારતમાં ત્રણ-ચાર કરોડ બાંગ્લાદેશી નાગરિકો ઠરીઠામ થયાં છે તેવો પણ દાવો થઈ રહ્યો છે. આસામ અને બીજા રાજ્યોમાં ઠરીઠામ થયેલા કરોડો બાંગ્લાદેશી ઘૂસણખોરો ગેરકાયદેસર ગતિવિધિઓમા સામેલ છે. દિલ્હીના ઘણા વિસ્તારોમાં તેમની હાક વાગે છે. તેમણે જ જનકપુરી વિસ્તારમાં એક્ ડોક્ટરની જાહેરમાં હત્યા કરી નાખી હતી. પશ્ચિમ બંગાળમાં પણ ગેરકાયદે બાંગ્લાદેશીનો મુદ્દો ઘણો સંવેદનશીલ છે. સૌથી વધારે મુસ્લિમ બહુલ જિલ્લા મુર્શીદાબાદ નજીકના સીમાવર્તી વિસ્તારની સૌથી મોટી સમસ્યા એ છે કે કથિત બાંગ્લાદેશીઓ અને મૂળ સ્થાનિક રહેવાસીઓની રહેણીકરણી અને ભાષા એક જેવી છે. ઘૂસણખોરો દેશના સંસાધનો પર એક બોજ બની રહ્યાં છે તેથી ઘૂસણખોરોને અટકાવવા જ પડશે. જનસંખ્યા વૃદ્ધિમાં આપણે બધાને પાછળ રાખી રહ્યાં છીએ તેથી સરકાર અને લોકોએ વસતી વિસ્ફોટને રોકવા માટે આકરા પગલાં ભરવા પડશે. હવે પછીનો વિલંબ દેશને ભારે પડશે. હવે એક પરિવાર એક બાળકની નીતિ પર અમલ કરવાની તાતી જરૂરિયાત છે.


મધ્ય આફ્રિકાના કેમરૂનમાં એક ગમખ્વાર અકસ્માત 53ના મોત. – 365 Day News\nTagged 365day, 53 killed, Accident, bus and truck collision, Cameroon, Central Africa\n565 Total Views ડોનાલ્ડ ટ્રમ્પ અમેરિકન રાષ્ટ્રપતિ ચૂંટણી માં જો બાઇડેન ના હાથે મળેલી કારમી હારને ઇચ્છીને પણ ભૂલાવી શકશે નહીં. આ જ કારણ છે કે મતગણતરીમાં બાઇડેનને નિર્ણાયક બઢત મળવા છતાંય હજુ સુધી ટ્રમ્પે પોતાની હાર સ્વીકારી નથી. હવે આશંકા વ્યકત કરાય રહી છે કે 20 જાન્યુઆરી સુધી પોતાના બાકી બચેલા કાર્યકાળ દરમ્યાન ટ્રમ્પ કેટલાંક […]\n453 Total Views આપણે બધા જાણીએ છીએ ત્યાં સુધી પૃથ્વી પર સાત ખંડ છે. પરંતું શું તમે જાણો છો કે, પૃથ્વી પર સાત નહીં પણ આઠ ખંડ છે. પરંતુ આ આઠમો ખંડ સમુદ્રની નીચે દટાઇ થઇ ગયો છે. આ ખંડ ઓસ્ટ્રેલિયાથી દક્ષિણપૂર્વ તરફ ન્યુઝીલેન્ડની ઉપર છે. હવે વૈજ્ઞાનિકોએ તેને નવો નકશો દેખાડ્યો છે. તેના પરથી ખબર […]\n1,341 Total Views બ્રિટનમાં ઉદ્દભવેલા કોરોના વાઇરસના નવા પ્રકારના યુરોપના અન્ય દેશોમાં થયેલા પ્રસારની સાથે સાથે યુરોપિયન સંઘના ૨૭ દેશના ૪૫ કરોડ લોકોને કોરોનાની રસી આપવાનો રવિવારથી જ પ્રારંભ કરી દેવાયો હતો. શુક્રવારથી જ બેલ્જિયમ ખાતેના પ્લાન્ટમાંથી ફાઇઝર-બાયોએનટેકની કોરોના રસી યુરોપિયન સંઘના દેશોમાં પહોંચવાની શરૂ થઇ ગઇ હતી. રસીકરણ કોરોના મહામારીનો અંત લાવવા માટેની શ્રેષ્ઠ તક […]\nપેટ્રોલિયમ ઉપર સૌથી વધુ ટેક્સ લગાવવાના મામલે ભારત દુનિયાના ટોપ-5 દેશોમાં છે.


એલર્જિક રાઈનાઈટિસ : મોટાલોકોની સરખામણીએ બાળકોમાં એલર્જીનું જોખમ વધારે - CN24NEWS\nHomeએલર્જિક રાઈનાઈટિસ : મોટાલોકોની સરખામણીએ બાળકોમાં એલર્જીનું જોખમ વધારે\nબાળકોમાં શરદી- ઉધરસના લક્ષણ દેખાય તો માતાપિતા અલર્ટ થઈ જાય છે પરંતુ કેટલાક એવા લક્ષણ પણ છે જેને હંમેશાં માતાપિતા સમજી નથી શકતા. જેમ કે, વારંવાર છીંક ખાવી, નાક વહેવું, આંખોમાં ખંજવાળ. આ લક્ષણ એલર્જીના છે. વૈજ્ઞાનિક ભાષામાં તેને એલર્જિક રાઈનાઈટીસ કહેવામાં આવે છે. નિષ્ણાતોના જણાવ્યા પ્રમાણે, એ સમજવું જરૂરી છે કે બાળકોને કઈ વસ્તુથી એલર્જી થઈ રહી છે, જેથી તેને બાળકથી દૂર રાખી શકાય.\nએલર્જિક રાઈનાઈટીસ શું છે, તેની બાળકો પર શું અસર પડે છે અને તેનાથી કેવી રીતે બચવું, આ સવાલોના જવાબ જાણો ફોર્ટિસ મેમોરિયલ રિસર્ચ ઈન્સ્ટિટ્યૂટ, ગુરુગ્રામના પીડિયાટ્રિક્સ ડિપાર્ટમેન્ટના હેડ ડૉ. કૃષ્ણ ચુગ પાસેથી…\nશું છે એલર્જિક રાઈનાઈટીસ?\nએવી વસ્તુઓ જે બાળકો અને મોટામાં એલર્જીનું કારણ બને છે, તેને એલર્જન કહેવામાં આવે છે. જ્યારે શરીર આવા એલર્જનના સંપર્કમાં આવે છે તો બીમારીથી બચાવતી ઈમ્યુન સિસ્ટમ વધારે ઝડપથી કામ કરવા લાગે છે. પરિણામે પરિસ્થિતિ વધારે ખરાબ થવા લાગે છે. એલર્જસ બહાર જ નહીં ઘરની અંદર પણ હોય છે. હવામાં હાજર પોલ્યુટન્ટ પણ શ્વાસ સંબંધિત એલર્જીનું કારણ બને છે. તે સિવાય હવામાં હાજર પરાગકણ, ઘરમાં ઉપયોગ થતા કેટલાક ખાસ કેમિકલ, ધૂળ, માટી પણ એલર્જીનું કારણ બની શકે છે.\nવર્લ્ડ હેલ્થ ઓર્ગેનાઈઝેશન (WHO)ના જણાવ્યા પ્રમાણે, 15 વર્ષથી ઓછી ઉંમરના 93 ટકા બાળકો પ્રદૂષિત હવામાં શ્વાસ લે છે. તેનાથી તેમના સ્વાસ્થ્ય પર ખરાબ અસર પડી શકે છે. જોખમ એટલા માટે પણ રહે છે કેમ કે બાળકો મોટા લોકોની સરખામણીએ વધારે શ્વાસ લે છે.\nઆ રીતે જાણો એલર્જીનું કારણ…\nએલર્જીનું કારણ શું છે, તે જાણવા માટે સ્કિન પ્રિક ટેસ્ટ કરાવવામાં આવે છે. તે સિવાય બ્લડ ટેસ્ટ પણ કરાવી શકાય\nછે. તપાસ રિપોર્ટમાં ખાસ પ્રકારના એલર્જનના પ્રત્યે ઇમ્યુનોગ્લોબ્યુલિન ઈ-એન્ટિબોડીને જોઈને એલર્જીને ઓળખી શકાય છે. તેથી એલર્જિક રાઈનાઈટિસ સંબંધિત લક્ષણો દેખાય તો તરત ડૉક્ટરની સલાહ લેવી. લક્ષણ વાંરવાર દેખાય તો ટેસ્ટ કરાવવો.\nબાળકોને એલર્જીથી આ રીતે બચાવો…\nએલર્જિક રાઈનાઈટિસના લક્ષણ દેખાવા પર તરત ડૉક્ટરની સલાહ લેવી જોઈએ જેથી તેને વધવાથી રોકી શકાય. એલર્જી માત્ર બહારની વસ્તુઓથી જ નહીં, ઘરની વસ્તુઓથી પણ થઈ શકે છે. તેથી કેટલીક વાતોનું ધ્યાન રાખવું જરૂરી છે, જેમ કે…\nઘરમાં પડદા, કાર્પેટ, સોફાને રેગ્યુલર સાફ કરતા રહેવું. તેમાં રહેલી ધૂળ અને ડસ્ટ માઈટ પણ એલર્જીનું કારણ બની શકે છે.\nબેડશીટ અને ઓશિંકાના કવર સમયાંતરે બદલતા રહેવું.\nએર કન્ડીશનર અને એર પ્યુરીફાયરના ફિલ્ટરને સાફ કરતા રહો.\nઘરને ચારેય તરફથી બંધ ન કરો. વચ્ચે વચ્ચે બારીઓ ખોલવી.\nશહેરમાં પોલ્યુશનનું લેવલ વધવા પર બાળકો બહાર જાય તો તેને માસ્ક જરૂરથી પહેરાવો.\nPrevious articleગાંધીનગર : હોળી -ઘુળેટીના તહેવારોમાં 108એ ઈમરજન્સી કેસોમાં વધારો થવાની શક્યતા\nNext articleઇંગ્લેન્ડમાં ટૉય બ્રાન્ડે ડાઉન સિન્ડ્રોમ ડૉલ બનાવી,6વર્ષની પીડિતા રોઝી બોર્નેટને જોઈને ઢીંગલી બનાવવાની પ્રેરણા મળી


900 વર્ષ જુના આ મંદિરમાં માથાવગર ની મૂર્તિઓની પૂજા કરવામાં આવે છે - Dharma Darshan\n900 વર્ષ જુના આ મંદિરમાં માથાવગર ની મૂર્તિઓની પૂજા કરવામાં આવે છે\nપ્રતાપગઢ નું અષ્ટભુજા ધામ મંદિર રામાયણ અને મહાભારત ગ્રંથોના સમયગાળા જેટલું જૂનું હોવાનું કહેવાય છે. એવું માનવામાં આવે છે કે શ્રી રામએ બેલા ભવાની મંદિરમાં આ સ્થળે પૂજા કરી હતી.\nવિશેષતાઓથી ભરેલું એક મંદિર ઉત્તર પ્રદેશમાં સ્થિત અષ્ટભુજા ધામ મંદિર છે, જ્યાં ખંડિત અથવા તો માથા વગરની મૂર્તિઓની પૂજા કરવામાં આવે છે. ઐતિહાસિક દંતકથાઓ અનુસાર, ઓરંગઝેબની સેના દ્વારા પ્રતાપગઢ ના ગોંડે ગામમાં બાંધવામાં આવેલા 900 વર્ષ જુના અષ્ટભુજા ધામ મંદિરની મૂર્તિઓના વડાઓને કાપી નાખવામાં આવ્યા હતા. આ ટોચનાં ટુકડા કરાયેલા શિલ્પો આજે પણ આ જ સ્થિતિમાં આ મંદિરમાં સચવાયેલા છે. ભારતીય પુરાતત્ત્વીય સર્વેક્ષણના રેકોર્ડ અનુસાર, મોગલ શાસક ઓરંગઝેબે 1699 માં હિન્દુ મંદિરોનો નાશ કરવાનો આદેશ આપ્યો હતો. તે સમયે, આ મંદિરને બચાવવા માટે, અહીંના પુજારીએ તેનો મુખ્ય દરવાજો એક મસ્જિદની આકારમાં બનાવ્યો હતો, જે મૂંઝવણ પેદા કરશે અને મંદિરને તોડવાનું ટાળશે, પરંતુ ઓરંગઝેબના એક સેનાપતિએ મંદિરની ગંટડી જોઈ અને તે શંકાસ્પદ બન્યો. , પછી તેણે પોતાના સૈનિકોને મંદિરની અંદર જવા કહ્યું અને અહીં સ્થાપિત બધી મૂર્તિઓનું શિરચ્છેદ કરવામાં આવ્યું. આજે પણ આ મંદિરની મૂર્તિઓ સમાન હાલતમાં જોવા મળે છે.\nખૂબ પ્રાચીન મંદિર\nમંદિરની દિવાલો, કોતરણી અને વિવિધ પ્રકારની આકૃતિઓ જોયા પછી, ઇતિહાસકારો અને પુરાતત્ત્વવિદો તેને 11 મી સદીની માનતા હોય છે. ગેઝેટિયર મુજબ આ મંદિર સોમવંશી ક્ષત્રિય ઘરના રાજા દ્વારા બનાવવામાં આવ્યું હતું. મંદિરના દરવાજા પર બનાવેલા આંકડાઓ મધ્ય પ્રદેશના પ્રખ્યાત ખજુરાહો મંદિર સાથે ખૂબ સમાન છે.\nરહસ્યોથી ભરેલું મંદિર\nઆ મંદિરના મુખ્ય દરવાજા પર ખાસ ભાષામાં કંઈક લખ્યું છે. ઘણા પુરાતત્ત્વવિદો અને ઇતિહાસકારો તે કઈ ભાષા છે તે સમજવામાં નિષ્ફળ ગયા છે. કેટલાક ઇતિહાસકારો તેને બ્રહ્મી લિપિ કહે છે અને કેટલાક તેનાથી પણ વૃદ્ધ, પરંતુ અહીં શું લખ્યું હતું તે કોઈ સમજી શક્યું નહીં. પ્રતાપગઢનું અસ્તિત્વ રામાયણ અને મહાભારત જેવા મહાકાવ્યના સમયગાળા જેટલું જૂનું છે. એવું માનવામાં આવે છે કે ભગવાન રામએ આ સ્થાનની મુલાકાત લીધી હતી અને બેલા ભવાની મંદિરમાં પૂજા-અર્ચના કરી હતી. ભૈહરનાથ મંદિરનું વર્ણન મહાભારતમાં પણ આવે છે, જે અહીં છે. દંતકથા અનુસાર, ભીમે બકાસુરા નામના રાક્ષસનો વધ કર્યો અને આ મંદિરમાં શિવલિંગની સ્થાપના કરી. અહીં વહેતી સાંઈ નદીને હિન્દુ ભક્તો દ્વારા પવિત્ર માનવામાં આવે છે અને તેઓ અહીં આવે છે અને તેના પવિત્ર જળમાં ડૂબીને પુણ્ય પ્રાપ્ત કરે છે.


Posted on 11:49 am October 20, 2021 12:07 pm October 20, 2021 Author Niraj PatelComments Off on બ્યુટિશિયન યુવતીને નેતા સાથે થઇ ગયો પ્રેમ, કરી લીધા લગ્ન અને પછી કરી એવી ખરાબ રીતે હત્યા કે કારણ જાણીને તમે પણ ફફડી ઉઠશો\nદેશભરમાં હત્યા અને લૂંટના બનાવોમાં સતત વધારો થતો જોવા મળી રહ્યો છે, ઘણી જગ્યાએ આપણે જોયું છે કે પ્રેમ સંબંધોમાં અને લગ્ન સંબંધોના અણબનાવોમાં એકબીજાની હત્યાના કાવતરા કરવામાં આવે છે અને ઘણીવાર તો હત્યા પણ કરી દેવામાં આવે છે, પરંતુ આ હત્યાનો ભેદ જયારે ઉકેલાય છે ત્યારે કોઈ નજીકનું જ વ્યક્તિ બહાર આવતું હોય છે.\nઆવી જ એક હત્યાનો ભેદ હાલ પોલીસે ઉકેલી નાખ્યો છે. મધ્ય પ્રદેશની રાજધાની ભોપાલના કોલર વિસ્તારમાં રહેવા વાળી 24 વર્ષીય બ્યુટિશિયન નૈના પાસવાન ઉર્ફે શીખની મોતના મામલામાં ચોંકાવનારો ખુલાસો થયો છે. તેની હત્યા બીજા કોઈએ નહીં પરંતુ નૈનાના પતિ ભાજપા નેતા રજત કૈથવાસ દ્વારા જ કરવામાં આવી હતી. બંનેએ એક વર્ષ પહેલા જ લવ મેરેજ કર્યા હતા.\nનૈના 15 ઓક્ટોબરથી લાપતા હતી. પરિવારજનો અને પોલીસે તેની તપાસ શરૂ કરી દીધી હતી. હવે તેનું શબ બુદની વિસ્તારમાંથી મળી આવ્યું. પોલીસે તેની હત્યાના આરોપમાં તેના પતિની ધરપકડ કરી અને પૂછતાછ શરૂ કરી હતી. શરૂઆતઆમ તે પોલીસને ગુમરાહ કરતો થયો, પરંતુ કડકાઈથી પૂછવા ઉપર તેને હકીકત જણાવી હતી.\nમીડિયા રિપોર્ટ દ્વારા મળી રહેલી માહિતી અનુસાર રજત બુદની વિસ્તારમાં આવેલા એક ધાર્મિક સ્થળ ઉપર દર્શન કરાવવાના બહાને નૈનાને સ્કૂટી ઉપર લઇ ગયો હતો. તે દરમિયાન જ તેને નૈનાની હત્યા કરી નાખી હતી, અને બાદમાં તે સ્કૂટી ઉપર જ તે ભોપાલ પરત આવી ગયો. ભોપાલ પહોંચીને જ તે સ્કૂટીને આગ લગાવી ઘરે ચાલ્યો ગયો.\nનૈનાએ એક વર્ષ પહેલા નારિયેલખેડા નિશાતપુરા નિવાસી ભાજપા પદાધિકારી તરીકે ઓળખનારા રજત કૈતલવાસ સાથે પ્રેમ લગ્ન કર્યા હતા. એક મહિનો સાસરે રહ્યા બાદ નૈના તેના પિયર પોતાના માતા પિતા પાસે ચાલી ગઈ હતી. જાણવા મળી રહ્યું છે કે સાસરે ગયા બાદ નૈના પરત ફરવા નહોતી માંગતી.\nનૈનાએ તેના પિયર જઈને રજત ઉપર ભરણ પોષણ માટેનો કેસ દાખલ કર્યો હતો. નૈના તેની માતાને 15 ઓક્ટોબરના રોજ દુર્ગા ઝાંખી જોવા માટેની વાત કહીને ઘરેથી નીકળી હતી. તેના પરત ના ફરવાના કારણે 16 ઓક્ટોબરના રોજ પરિવારજનોએ કાલોર પોલીસ સ્ટેશનમાં તેના ખોવાવવાની ફરિયાદ નોંધાવી હતી.\nઆ બધા વચ્ચે જ સોહોર પોલીસને રાષ્ટ્રીય રાજમાર્ગ-69 ઉપર મિડઘાટ સેક્શન પાસે બુદલીના જંગલમાં એક અજ્ઞાત યુવતીની લાશ મળી આવી હતી. તેની ઓળખ પોલીસે કાલોર નિવાસી નૈનાના રૂપમાં કરી. નૈનાના ખોવાયા બાદથી જ તેનો ફોન પણ બંધ આવતો હતો. પોલીસે જણાવ્યું હતું કે નૈના ઉપર ચાકુથી હુમલો કરવામાં આવ્યો હતો. પથ્થર પણ મારવામાં આવ્યા હતા. તો ગળું પણ દબાવવામાં આવ્યું હતું. નૈનાની હત્યા આયોજનબદ્ધ રીતે કરવામાં આવી હતી. પોલીસે શંકા રાખીને તેના પતિ રજતની ધરપકડ કરી અને હત્યાનો ભેદ ઉકેલાઈ ગયો.\nતો નૈનાના પિતા શારદા પાસવાનનો આરોપ છે કે રજતે તેમની દીકરીનો અશ્લીલ વીડિયો બનાવી લીધો હતો. જેના બાદ તે તેને બ્લેકમેઇલ કરવા લાગ્યો અને લગ્ન ના કરવા ઉપર વીડિયો વાયરલ કરી દેવાની ધમકી આપી રહ્યો હતો. તેને બ્લેકમેઇલ કરીને લગ્ન કર્યા હતા. લગ્નના એક મહિના બાદ એ કહીને તેને ઘરમાંથી કાઢી નાખવામાં આવી કે તેના માતા પિતા આ લગ્નથી ખુશ નથી.\nદિલ્હીથી મુંબઈ આવતી ફ્લાઈટમાં બિઝનેસમેને અભિનેત્રીની છેડતી કરતા ખળભળાટ\nપૂરમાં ફસાયેલા લોકોને ભારતીય સેનાએ કાઢ્યા બહાર, વીડિયો જોઈને તમારા રૂવાડા ઉભા થઈ જશે


બિહારમાં વીડિયો વાઇરલ થયો અને સુરતમાં ટોળાએ બસ ફૂંકી | બિહારમાં વીડિયો વાઇરલ થયો અને સુરતમાં ટોળાએ બસ ફૂંકી - Divya Bhaskar\nબિહારમાં વીડિયો વાઇરલ થયો અને સુરતમાં ટોળાએ બસ ફૂંકી\nઆંબેડકરના પૂતળાને થપ્પડ મારતો વીડિયો જોઇ ભડક્યા\n‘જય ભીમ’ના નારા સાથે ટોળું ધસી આવતાં મુસાફરો નાસી છૂટ્યા\nપાંડેસરા બાટલીબોય સર્કલ નજીક ભેંદવાડના પ્રેમનગર પાસે શનિવારે રાત્રે 8 વાગ્યે 100થી વધુના તોફાની ટોળાએ બસની બારીના કાચ પથ્થર મારીને તોડી નાખ્યા બાદ ટોળાએ બસમાં આગ ચાંપી દીધી હતી. વિફરેલા ટોળાને કારણે મુસાફરો તેમજ બસના ચાલક-કંન્ડક્ટરે જીવ બચાવીને ભાગવુ પડયું હતું. નવસારીથી નીકળેલી બસ સુરત થઈને ધાનેરા જતી હતી. ઘટના પગલે ઉચ્ચ પોલીસ અધિકારીઓ તેમજ એફએસએલના અધિકારીઓ નિરિક્ષણ માટે આવ્યા હતા. મોડીરાત્રે એસ ટી બસને રસ્તા પરથી પોલીસે ખસેડી લીધી હતી. પાંડેસરા પોલીસે મોડીરાત્રે બસના કંન્ડક્ટરની ફરિયાદ લઈને ટોળા સામે ગુનો દાખલ કરવા માટેની તજવીજ શરૂ હાથ ધરાઇ હતી.\n^એસ.ટીબસ નંબર જીજે-18-ઝેડ-1856માં રાત્રીના 8 વાગ્યે આગનો કોલ મળ્યો હતો. બસ નવસારી થી સુરત થઈને ઘાનેરા જતી હતી. બસમા આગ લગાવી હોવાની વાત જ્યારે બસનો ચાલક-કંન્ડક્ટર આવ્યા ત્યારે ખબર પડી હતી. બન્ને જણા મુસાફરો સાથે ટોળાના ડરને કારણે ભાગી ગયા હતા. આગમાં બસની સિટો વાયરિંગ બળી ગયું હતું. આગમાં કોઈને ઈજા થવા પામી હતી. > હરીભાઈબોરત્સે, ફાયરઓફિસર\nસુરત-નવસારીરોડની બસોને ડાયવર્ટ કરાઇ\n^એસટી બસ સળગાવી દેવાના મામલામાં સુરત-નવસારી મેઈન રોડ પરથી આવતી-જતી તમામ એસટીની બસોને ડાઇવર્ટ કરવામાં આવી છે. રૂટની તમામ બસોને હવે વાયા કડોદરા થઈને નવસારી જશે. > એન.એમ.રાજગુરૂ,સુરતએસટી નિયામક\nપથ્થરમારોકરી બસને આગ ચાંપી દેવામાં આવી\n^બિહારમાંઆંબેડકરના પુતળાને ઠપ્પડ મારતો વિડીયો વાયરલ થયો હતો. જેના કારણે સ્થાનીક ટોળાએ જ્ય ભીમના નારા લગાડીને બસને રોકીને પથ્થરમારો કરી આગ ચાંપી દીધી હતી. બાબતે રાયોટીંગનો ગુનો નોંધવા માટે તજવીજ શરૂ કરી છે. તેમજ વિસ્તારમાં પોલીસ બંદોબસ્ત ગોઠવી દેવામાં આવ્યો હતો અને હાલમાં પરિસ્થિ્તી નિયત્રંણમાં છે. > એમ.એસ.ભાભોર-ડીસીપી-સુરતપોલીસ\nભેસ્તાનના પ્રેમનગર પાસે વલસાડથી-સુરત આવતી એસટી બસમાં આગ લાગતાં મુસાફરો ચાલુ બસે કૂદવામાં માંડ્યા હતા. જોકે જોત જોતામાં આગની જ્વાળાઓ વધવા લાગી ગઈ હતી. ફાયરે એક કલાકમાં આગ પર કાબુ મેળવ્યો હતો.


વડોદરામાં રખડતા ઢોરોએ લીધો વધૂ એક યુવાનનો જીવ | one more youth killed in accident with cow - Sambhaav News\nવડોદરા : રખડતા ઢોરોને કારણે વધુ યુવકનું ખાનગી હોસ્પિટલમાં મોત થતા તેને સયાજી હોસ્પીટલમાં પોસ્ટમોર્ટમ માટે લાવવામાં આવ્યો. પરિવાર જનાઓએ સયાજી હોસ્પિટલમાં યુવકના મોતને મામલે હોબાળો મચાવ્યો હતો. સમા વિસ્તારમાં મહેસાણાનગરમાં રહેતો 19 વર્ષીય યુવક ધનતેરસની રાત્રે દૂધ લેવા માટે નીકળ્યો હતો. સામ સાવલી રોડ પર આવેલી કેનાલ પાસેથી પસાર થતો હતો.\nત્યારે સામેથી ગાયોનું ટોળું આવી ગયું હતું. દરમિયા એક ગાયનું શિંગડું યુવકના એક્ટિવમાં ભરઈ જતા યુવક ફંગોળાયો હતો અને માથાના ભાગે ગંભીર ઈજાઓ થઇ હતી. જે પછી યુવકને ખાનગી હોસ્પિટલમાં સારવાર માટે લઈ જવામાં આવ્યો હતો. જ્યાં બ્રેન હેમરેજ થતા યુવકનું આજે વહેલી સવારે મોત થયું હતું. જે બાદ પરિવાર જનો તેને પોસ્ટમોર્ટમ માટે સયાજી હોસ્પિટાલમાં લાવ્યા હતા.\nપરિવારજનો તેમજ સ્થાનિકોએ સેવાસદનના વહીવટી તંત્રને માથે દોષનો ટોપલો ઢોળ્યો હતો અને ગૌપાલકો સામે પગલાં ભરવાની માંગ કરી હતી. અને જણાવ્યું હતું કે ગાયો પકડવાનું મેનેજમેન્ટ બોગસ છે. ગાયો પકડવા માટે જાય ત્યારે ગોપાલકોને મેસેજ આપી દે છે, તેથી રખડતી ગાયો પકડાતી નથી. આ ઉપરાંત ડેડ બોડી લઈ જવાની ના પાડી હતી અને દોષિતો સામે પગલાં ભરવાની માંગ કરી હતી.\nસફાઈ માટે વર્ષે ૪૩ લાખ રૂપિયાનો ખર્ચ છતાં આ હાલત!\nમાયાવતી ભાજપના નવાં મહેબૂબા બની શકશે ખરા?\nહવે ગિરનારના જંગલમાં પણ સિંહદર્શન થઈ શકશે!\nબાલાહનુમાન એક્સપ્રેસની મફત મુસાફરીનો લાભ બહુ અોછા લોકો લઈ શકે છે


ઉત્તર ગુજરાતમાં જન્માષ્ટમી પર્વની ઉલ્લાસથી ઉજવણી થશે\nપ્રસિદ્ધ યાત્રાધામ શામળાજીમાં ભક્તોનું ઘોડાપૂર ઉમટશે ઃ ઠેર ઠેર પરંપરાગત લોકમેળા ભરાશે\nઉત્તર ગુજરાતના મહેસાણા, બનાસકાંઠા અને પાટણમાં આજે જન્માષ્ટમીનું પર્વ વિવિધ શોભાયાત્રા નીકળી ઠેરઠેર હીંડોળા દર્શન તેમજ વિવિધ સ્થળોએ પરંપરાગત ભરાતા લોકમેળાથી આજે માનવ મહેરામણ આનંદ ઉલ્લાસથી કૃષ્ણ ભક્તિમય બની ઝૂમી ઉઠશે.\nશ્રાવણ માસ પવિત્ર તહેવારોનો માસ ગણાય છે. જેમાં ભગવાન શીવજી તથા જન્માષ્ટમીએ કૃષ્ણ જન્મ પર્વનું સવિશેષ ઉજવાય છે. શીતળા સાતમે ઉ.ગુ.ના ત્રણેય જિલ્લાના શિતળા માતાના મંદિરે પારંપારિક રીતે મેળા ભરાયા હતા. આ દિવસે લોકો રાંધણછઠ્ઠના દિવસે બનાવેલ રસોઈ જમતા હોય છે. હિન્દુ સંસ્કૃતિમાં જન્માષ્ટમીનું પર્વ ખૂબ જ ધામધૂમથી ભક્તો દ્વારા ઉજવાય છે. જેમાં શહેરના વિવિધ મંદિરોમાં ભગવાનને વિવિધ પ્રકારના ભોગ ચડાવાય છે. તેમજ કૃષ્ણજન્મની વધાવણી પ્રસંગે મંદિરોમાં ઉજવણી કરવામાં આવે છે ત્યારબાદ મહાઆરતી અને પ્રસાદની વહેંચણી કરી ભક્તો કૃષ્ણમય બની જાય છે. ઠેર ઠેર મટકીફોડના કાર્યકર્મો તથા ઠેર ઠેર કૃષ્ણ ભક્તિની રંગત જામે છે.\nમહેસાણા શહેરમાં જન્માષ્ટમી પર્વ નિમિત્તે શહેરના પરા વિસ્તારમાં રામજીમંદિરે ભવ્ય મેળો ભરાય છે. જ્યારે બપોર બાદ સાંજના કૃષ્ણના ઢાળ પર આવેલ ગોવિંદ માધવના મંદિરે અલૌકિક મેળો યોજાય છે. જેમાં મહેસાણા શહેર તથા આજુબાજુના ગામડાઓની પ્રજા મોટી સંખ્યામાં ઉમટે છે. મેળામાં વિવિધ ચકડોળ, ચકરડેી, મિઠાઈની, રમકડાંની વિવિધ પ્રકારની દુકાનોનું આકર્ષણ રહે છે. ખેરાલુ તાલુકાના વૃંદાવન મહાદેવને ધામધૂમથી મેળો ભરાય છે. વિઠોડાના ગાયત્રી મંદિરે કૃષ્ણજન્મ પર્વની ઉજવણી ધામધૂમથી કરવામાં આવે છે. ડેરી આગળ મટકી ફોડનો કાર્યક્રમ યોજાય છે. વડનગરના ગૌરીફુડ ખાતે બપોરના બે વાગ્યા બાદ ભવ્ય મેળો ભરાશે જેમાં આજુબાજુના ગામોની પ્રજા આનંદ ઉલ્લાસથી મેળાની મઝા માણશે.\nપાટણ જિલ્લામાં જન્માષ્ટમી નિમિત્તે ઠેર ઠેર શોભાયાત્રા તેમજ ગલીએ ગલીએ, મહોલ્લાઓ કૃષ્ણજન્મની ઉજવણી થાય છે જ્યારે કુણઘેરમાં આર્યવ્રત ચેરીટેબલ ટ્રસ્ટ દ્વારા જન્માષ્ટમી પર્વની શોભાયાત્રા કાઢી મટકીફોડનો કાર્યક્રમ કરી કૃષ્ણ જય કનૈયાલાલકી હાથી ઘોડા પાલખી, મંદિરમાં કોણ છે રાજા રણછોડ છે... જેવા જયનાદ ઘોષ સાથે વધામણી થશે. પાલનપુર જિલ્લામાં જન્માષ્ટમી પર્વ નિમિત્તે શોભાયાત્રા નીકળશે જે બ્રીજેશ્વરી કોલોની ટેલીફોન એક્સેન્જ, સીમલાગેટ, રેલ્વે સ્ટેશન, ગુરૃનાનક ચોક, ગઠામણ દરવાજા મોટી તથા નાની બજારના વિસ્તારોમાં પરિભ્રમણ કરશે. જેમાં વિશ્વ હિન્દુ પરિષદ્, દુર્ગાવાહિની બજરંગદળ, આરએસએસના કાર્યકરો જોડાશે. જેમાં વિવિધ કાર્યક્રમો મટકી ફોડ, કૃષ્ણ જન્મ વધામણી વગેરેની ઉજવણી ધામધૂમથી કરવામાં આવનાર છે. ઉ.ગુ.માં આ પર્વને અનુલક્ષીને ત્રણેય જિલ્લામાં પોલીસ, હોમગાર્ડઝ, એસઆરપી દ્વારા કાયદો વ્યવસ્થા જાળવવા ચુસ્ત બંદોબસ્ત ગોઠવવામાં આવ્યો છે.\nપોતાના અવતારને હજારો વર્ષ પસાર થઈ ગયા છતાં હજુ આજે પણ યોગેશ્વર ભગવાન. શ્રીકૃષ્ણનો જન્મદિવસ એટલો જ ઉત્સાહ ઉમંગ અને આનંદોલ્લાસ લઈને આવે છે. પર્તિવર્ષે હજારો વર્ષોથી ઉજવાતા કૃષ્ણજન્માષ્ટમીના આ પર્વની રોનક જ કંઈ ઓર હોય છે. નટખટ કાનુડાના જન્મદિવસે ભક્તો શ્રદ્ધાળુઓ દિવસભર ઉપવાસ વ્રત રાખી કીર્તન કરી દેવમંદિપો દર્શન અર્ચન કરી ધન્યતા અનુભવે છે. અનેરા ઉમંગભેર દિવસ પસાર કરી રાત્રે ભજન-કીર્તન, વ્યાખ્યાનો યોજાય અને રાત્રીના ૧૨ના ટકોરે ભગવાન શ્રીકૃષ્ણ જન્મોત્સવ ઉજવાય છે.\nઆ પરંપરા આજે પણ એટલી જ જળવાઈ છે. ઊલટું ભગવાન આ અવસરનો ઉત્સાહ વધતો જાય છે. દ્વારિકા હોય કે શામળાજી. કૃષ્ણ જન્મોત્સવની અનેરી ઉજવણી થાય છે. આ યાત્રાધામોથી જીવંત પ્રસારણો પણ થાય છે. લાખો ભક્તોને ઘર બેઠાં ભગવાનના જન્મના ઉત્સવની ઝાંખી થાય છે.\nપ્રસિદ્ધ યાત્રાધામ શામળાજીમાં શ્રી વિષ્ણુ મંદિર ટ્રસ્ટના ઉપક્રમે દર વર્ષની જેમ ચાલુ વર્ષે તા. ૧૦-૮-૧૨ના રોજ જન્માષ્ટમી મહોત્સવ ધામધુમથી ઉજવાશે. યાત્રાધામને આસોપાલવથી શણગારાયું છે. જાણે 'અઢળ ઢળિયો રે શામળિયો' જેવાં પ્રાકૃતિક સૌન્દર્યથી ભયો ભર્યા અરવલ્લીના પર્વતો વચ્ચે લીલી હરિયાળીથી મનભાવન દ્રશ્યો પ્રગટી ઊઠયાં છે.\nઆજે જન્માષ્ટમીએ શામળાજીમાં દૂર દૂરથી ભક્તો ઉમટી પડશે. લોકમેળાના આ અવસરે દર વર્ષની જેમ ચાલુ વર્ષે પણ હાટડીઓ મંડાશે. મટકીફોડ કાર્યક્રમ પણ આ દિવસે ઉજવાશે. ભગવાનની શોભાયાત્રા નીકળશે.\nબરાબર રાત્રીના ૧૨ના ટકોરે શામળાજી મંદિરે ભગવાન શ્રીકૃષ્ણને જન્મ અવસરે 'નંદ ઘેર આનંદ ભયો, જય કનૈયાલાલ કી'ના જયઘોષથી યાત્રાધામનું અંતરિક્ષ ગુંજી ઉઠશે. દૂર દૂરથી ભક્તો, ભજન મંડળીઓ આ ઉત્સવે ભાગ લેવા, આવી પહોંચશે. અનેરા હર્ષોલ્લાસના માહોલે જન્માષ્ટમી પર્વની ઉજવણી બાદ બીજે દિવસે શનિવારે નંદમહોત્સવ ઉજવાશે.


ahmedabad 142th rathyatra completed peacefully | અમદાવાદઃ142મી રથયાત્રા થઈ શાંતિપૂર્ણ રીતે સંપન્ન, રથ પરત ફર્યા નિજમંદિર - news\nPublished: Jul 04, 2019, 23:00 IST | અમદાવાદ\nઅમદાવાદમાં યોજાનારી 142મી રથયાત્રા શાંતિપૂર્ણ રીતે સંપન્ન થઈ છે. રથ નિજ મંદિર પરત ફર્યા છે.\n142મી રથયાત્રા થઈ સંપન્ન\nઅમદાવાદમાં યોજાતી ભગવાન જગન્નાથની રથયાત્રા સંપન્ન થઈ ગઈ છે. આ વખતે રથયાત્રામાં કોઈ વિઘ્ન નથી આવ્યું. સવારે નગરચર્યાએ નીકળેલા નાથ નિજ મંદિરે પરત ફર્યા છે. રથયાત્રા શાંતિથી પૂર્ણ થતા પ્રશાસન અને પોલીસે રાહતનો શ્વાસ લીધો છે. અષાઢી બીજના પાવન અવસર પર નાથ નગરજનોને દર્શન આપવા માટે બહેન સુભદ્રા અને ભાઈ બળભદ્ર સાથે નીકળ્યા હતા. અમદાવાદીઓને દર્શન આપીને નાથ આખરે નિજ મંદિરે પધાર્યા છે.\nરથ આખી રાત રહેશે મંદિરની બહાર\nજગત આખાના નાથ નિજ મંદિર તો પહોંચી ગયા છે પરંતુ તેમને મંદિરમાં જવા નહીં મળે. પૌરાણિક કથા અનુસાર કહેવાય છે કે ભગવાન જગન્નાથ ભાઈ અને બહેન સાથે નગરચર્યા કરીને પાછા ફર્યા તો તેમના પટરાણી રૂક્મિણીજી તેમનાથી નારાજ થઈ ગયા હતા. જેથી તેમને આખી રાત બહાર જ રહેવું પડ્યું હતું. આ જ પરંપરા વર્ષોથી ચાલી આવી રહી છે. ત્રણેય રથ આખી રાત મંદિરના પરિસરમાં રહે છે. ત્રીજના દિવસે સવારે મંગળા આરતી થાય છે ત્યારે ભગવાન ભાઈ અને બહેન સાથે મંદિરમાં બિરાજે છે.\nએસ. જયશંકર કરશે મંગળા આરતી\nશુક્રવારે વહેલી સવારે થનારી મંગળા આરતીમાં વિદેશ મંત્રી અને ગુજરાતથી રાજ્યસભાના ઉમેદવાર એસ. જયશંકર હાજરી આપશે. મહત્વનું છે કે શુક્રવારે ગુજરાતની રાજ્યસભાની ચૂંટણી માટે મતદાન છે. જેમાં ભાજપ તરફથી એસ. જયશંકર ઉમેદવારી કરી રહ્યા છે.\nહજારો ભક્તોએ કર્યા દર્શન\nનગરચર્યાએ નીકળેલા નાથની અમી દ્રષ્ટિ મેળવવા માટે હજારો ભક્તો ઉમટી પડ્યા હતા. 142 વર્ષના ઈતિહાસમાં પહેલીવાર ભગવાને રજવાડી વેશમાં દર્શન આપ્યા હતા. સોનાના હિરા-માણેક જડેલા મુકુટ સાથેને શણગારમાં ભગવાન દૈદિપ્યમાન લાગી રહ્યા હતા. જેમા દર્શન કરીને ભક્તો ધન્ય થઈ ગયા.\nPM મોદીએ મોકલી પ્રસાદી\n142મી રથયાત્રાના પ્રસંગે વડાપ્રધા મોદીએ રથયાત્રા માટે મગ, જાંબુ અને કેરીનો પ્રસાદ મોકલ્યો હતો. જે મંદિરને આગલા દિવસે મળી ગયો હતો. મંદિરના ટ્રસ્ટીએ જણાવ્યા પ્રમાણે વડાપ્રધાન મોદી દર વર્ષે રથયાત્રા માટે પ્રસાદ મોકલાવે છે.


Husband handed over wife to tantrik after not having children in meerut – News18 Gujarati\nખુદ પતિએ પત્નીને તાંત્રિકનાં હવાલે કરી દીધી, પત્ની બૂમો પાડતી રહી અને બેશરમ પતિ તમાશો જોતો રહ્યો\nપત્નીએ તાંત્રિકથી બચાવવા માટે બૂમો પણ પાડી હતી પરંતુ બેશરમ પતિ ચૂપચાપ બધુ જોઈ રહ્યો હતો. મહિલાની ફરિયાદ બાદ તેના પતિ અને તાંત્રિકની ધરપકડ.\nLast Updated : June 18, 2021, 08:42 IST\nમેરઠ: ઉત્તર પ્રદેશના મેરઠમાં (Meerut) સંતાનની લાલચમાં એક પતિએ શરમજનક કૃત્ય કર્યું હતું. પતિએ પોતાની પત્ની (Wife)ને એક તાંત્રિકના હવાલે કરી દીધી હતી. મંત્ર-તંત્ર દ્વારા બધુ બરાબર કરી દેવાનું કહીને તાંત્રિકે મહિલા પર બળાત્કાર ગુજાર્યો હતો. જે બાદમાં મહિલાએ પતિએ અને તાંત્રિક (Tantrik) વિરુદ્ધ ફરિયાદ દાખલ કરી હતી. પોલીસે પતિ અને તાંત્રિકની ધરપકડ કરીને જેલ (Jail)માં મોકલી દીધા હતા.\nઆ બનાવ મેરઠના દિલ્હી ગેટ ક્ષેત્રના પૂર્વ ફૈયાઝ અલીનો છે. અહીં બે વર્ષ પહેલા તાહિરના નિકાહ થયા હતા. બે વર્ષ સુધી સંતાન ન થવા પર તાહિર અને તેની પત્ની વચ્ચે અવારનવાર ઝઘડા થતા હતા. જે બાદમાં તાહિરે તેના મિત્ર ઇસ્માઇલને આ અંગે જણાવ્યું હતું. ઇસ્માઇલ વ્યવસાયે તાંત્રિક છે. આથી તાહિર તેના મિત્ર એવા તાંત્રિકની મદદથી વિધિ કરીને સંતાન પ્રાપ્તિના સપના જોવા લાગ્યો હતો. સંતાન સુખ માટે તાહિરે તેની પત્નીને તાંત્રિક પાસે જવા માટે મનાવી લીધી હતી. જે બાદમાં તાંત્રિકે પોતાના ઘરે તાંત્રિક વિધિ કરવાનો ઢોંગ કર્યો હતો.\nમહિલાનો આરોપ છે કે તાંત્રિકે તંત્ર-મંત્રનો ઢોંગ કરીને બળાત્કારને અંજામ આપ્યો હતો. દુષ્કર્મ વખતે પત્નીએ તેના પતિને બચાવવા માટે બૂમો પણ પાડી હતી, પરંતુ બેશરમ પતિ ચૂપચાપ બધુ જોઈ રહ્યો હતો. તાંત્રિકના આવા કૃત્યમાં પતિની સહમતિ હતી. જે બાદમાં મહિલાએ બંને વિરુદ્ધ ફરિયાદ દાખલ કરી હતી. પોલીસે આ મામલે તપાસ કરતા હકીકત સામે આવી હતી. આ મામલે પોલીસે આરોપી તાંત્રિક અને પતિની ધરપકડ કરીને બંનેને જેલમાં મોકલી દીધા હતા.\nબનાવ-2: ચારિત્ર્ય પર શંકા રાખી પત્નીની હત્યા\nછત્તીસગઢના ઝાંઝગીર ચાંપા જિલ્લામાં પોલીસે હત્યાનો એક કેસ ઉકેલી નાખ્યો છે. 15 જૂનના રોજ બદૌલા પોલીસ મથક વિસ્તારમાં લૂંટારુઓએ કારમાં સવાર દંપતી સાથે લૂંટફાટ કરીને મહિલાની હત્યા કરી નાખી હોવાનો કેસ નોંધવામાં આવ્યો હતો. આ કેસમાં પોલીસે દાવો કર્યો છે કે મહિલાનો પતિ જ મુખ્ય આરોપી છે. મૃતક મહિલા દીપ્તિ સોનીના પતિ દેવેન્દ્ર સોનીએ ત્રણ દિવસ પહેલા જ પોતાના મિત્રો સાથે મળીને હત્યાનું ષડયંત્ર ઘડ્યું હતું. ષડયંત્ર પ્રમાણે પત્નીની હત્યા કરીને પતિએ પોલીસ મથકમાં લૂંટફાટ દરમિયાન હત્યા થઈ હોવાની ફરિયાદ આપી હતી.\nબિલાસપુરની દીપ્તિ સોનાના લગ્ન બિલાસપુરમાં જ રહેતા દેવેન્દ્ર સોની સાથે થયા હતા. લગ્નના અમુક વર્ષ પછી બંને વચ્ચે ચારિત્ર્યને લઈને ઝઘડા થવા લાગ્યા હતા. જે અંતર્ગત દેવેન્દ્ર તેની પત્નીને પિયરમાં પણ જવા દેતો ન હતો. ચારિત્ર્ય પર શંકા રાખીને તેણે આખરે પત્નીની હત્યાનો પ્લાન ઘડી કાઢ્યો હતો. આ પ્લાનમાં દેવેન્દ્રના મિત્રોએ પણ તેને મદદ કરી હતી.\nFirst published: June 18, 2021, 08:40 IST


સીધો દોર – મન માનસ અને માનવી\nPosted byPravina ડિસેમ્બર 5, 2017 ડિસેમ્બર 7, 2017 Posted inટુંકી વાર્તા\nઅંકિત બેઠો હતો જુલિયા સાથે મિટિંગમાં પણ તેના મગજમાં પેલું વાક્ય ગુંજી રહ્યું હતું.” સિંહણ કદી વિધવા થતી સાંભળી છે’? અત્યારે પોતે સિંહની બકરી બની ગયો હતો. દર્શનાનો લાફો ગાલે ચચરી રહ્યો હતો. તેને લાગ્યું કે દર્શના જો હવે સિંહણ થાય તો મારું મોત નક્કી છે. આ સિંહણ વિધવા થશે ! જુલિયા બોસ સાથે અંકિતને સારું બનતું. કદાચ અંકિત પુરૂષ હતો અને બોસ પરણેલી ન હતી એ કારણ પણ હોઈ શકે. અંકિતમાં એક ગુણ હતો, નોકરી પર તેની કોઈ અવળચંડાઈનું પ્રદર્શન ન કરતો. બેઠો હતો જુલિયા અને સુમી સાથે પણ દિમાગ પર દર્શના છવાયેલી હતી. જુલિયાને તે ગમતો તેથી તેને કોઈ ફિકર કે ચિંતા હતી નહી.\nમન અંદરથી શંકા કુશંકા કરતું. તેને ખબર હતી, દર્શનામાં આટલી બધી હિમત નથી. પણ આ વખતે દર્શના એવી વિફરી હતી કે કાંઈ કહેવાય નહી! અંકિતનું મન તેના કાબૂમાં ન હતું. પોતાની જવાની પર મુસ્તાક રહેનારો સાવ પાણીમાં બેસી ગયો હતો. દર્શનાએ સંતાન બાબત જે ટકોર કરી તે તેને હાડોહાડ લાગી ગઈ હતી. પોતાની જાત પર તિરસ્કાર આવ્યો. આ વખતે તેની હાલત ખૂબ કઢંગી હતી. પોતાની પત્નીને સાચવી રાખવાને બદલે એ ‘પ્લેબોય’ જેવું વર્તન કરી રહ્યો હતો. હા, તેને નાનપણથી પતંગિયા ગમતાં તેનો અર્થ એવો ન કરાય કે ફૂલે ફૂલે જઈ મોજ માણવી ! દર્શનાનું ચંડિકા જેવું સ્વરૂપ તેની નજર સમક્ષથી ખસતું નહી. કામમાં ચિત્ત ચોંટતું નહી.\nઅંકિત બેઠો હતો પાર્ટીમાં પણ દર્શના નજર સમક્ષથી ખસતી ન હતી. જુલિયાની વાતોમાં હોંકારો પૂરાવતો હતો. એક પણ અક્ષર તેના કાનની અંદર પ્રવેશ્યો ન હતો. એમાં જ્યારે છૂટાછેડા શબ્દ રેના કાને અથડાયો ત્યારે તે ચોંક્યો. દર્શનાને ખૂબ વહાલ કરતો હતો. સ્વપનામાં પણ છૂટાછેડા શબ્દ તેને ગમતો નહી. ગમે તેમ કરી એ વિચારો ખંખેરી પાછો વર્તમાનમાં આવીને પટકાયો. તે શબ્દ અંકિતને અંદરથી હલાવી ગયો.\nદર્શના સાથે પરણ્યે ૧૫ વર્ષ થવા આવ્યા હતા. બાળક હતું નહી. અંકિત જાણતો હતો તેનું કારણ પોતે છે, દર્શના નહી. પણ ગુલાંટ મારવાનું તેના સ્વભાવમાં હતું. કંપનીની પાર્ટી ચાલતી હતી. આજના મુખ્ય મહેમાન અમેરિકાથી આવ્યા હતા. અંકિતને પોતાની આંખો પર વિશ્વાસ ન બેઠો. આવનાર મહેમાન બન્ને ભારતિય હતાં. તેને મન અમેરિકાના ધોળિયા આવશે એમ હતું. નિરાશ થયો. શામાટે દર્શના સાથે સમય પસાર કરવાને બદલે અંહી આવ્યો. જુલિયા બોસ હતી એટલે તેને નારાજ કરવી પોષાય તેમ ન હતું.\nનસિબ સારા હતાં આવનાર મહેમાન જુલિયા અને સુમી સાથે નાચવામાં મશગુલ હતાં. અંકિત હવે ઉદાસ જણાયો.\nઅંતે મધરાત થવા આવી હતી. અંકિત નીકળ્યો, પેલા બન્ને મહેમાનોને ‘હોટલ અશોક’માં ઉતારી ગાડી લઈને સીધો ઘરે પહોંચ્યો. તેના મનમાં પણ વ્યથા ચાલતી હતી. દર્શના કઈ રીતે આવકારશે! ચાવીથી ઘરનો દરવાજો ખોલ્યો. દર્શનાં આરામથી સૂતી હતી. ચોર પગલે ઘરમાં પેઠો અને વહાલથી દર્શનાને જગાડી આવતી કાલના લંચ વિષેની વાત કરી. અંકિત તો આશ્ચર્યમાં પડી ગયો કે દર્શનાએ કોઈ વિરોધ કે નાટક વગર હા કેવી રીતે પાડી ? માથેથી ચિંતા દૂર થઈ એટલે સીધો પલંગ પર લંબાવ્યું અને નસકોરાં બોલાવવા માંડ્યો.\nસમીર, ભારત કામ માટે આવવાનો છે તે દર્શના જાણતી હતી. વાત વાતમાં ખબર પડી અંકિતની કંપનીમાં આવવાનો છે. અંકિતને સ્વપને પણ ખ્યાલ ન હતો કે સમીર દર્શનાનો દૂરનો ભાઈ થાય છે. આવી સુવર્ણ તક દર્શના હાથમાંથી સરી ન જાય તેની તૈયારીમાં પડી. જ્યારે અંકિતે તે સહુને લંચ પર આવવાના આમંત્રણ વિષે વાત કરી ત્યારે તેને છૂપો આનંદ થયો. કોઈ પણ જાતના હિચકિચાટ વગર સવારની તડામાર તૈયારીમાં લાગી ગઈ.\nજેટ લેગને હિસાબે શનિવારે સમીર અને ચેતન મોડા ઉઠ્યા. ‘હોટલ અશોક’ પરથી બન્નેને લઈ સુમી, અંકિતને ઘરે આવી. દર્શનાએ ગુસ્સો હતો છતાં પણ જાત પર કાબૂ રાખી મહેમાનોની આગતા સ્વાગતા કરી. આદર્શ ગૃહિણી પોતાના મનના ભાવ મહેમાનોને કળવા દેતી નથી. સુમી અને અંકિતની જુલિયા બોસ હતી.\nદર્શનાએ સમીરને સમજાવી રાખ્યું હતું કે ,’તું મારો ભાઈ છે તેની અંકિતને હાલમાં ખબર નથી પાડવી”. સમીરે કારણ જાણવાનો પ્રયત્ન કર્યો પણ દર્શનાએ તેને ગલ્લાં તલ્લાં કરી સમજાવી દીધો. આમ પણ અમેરિકાવાળા બહુ પંચાત કરવામાં માનતા નથી તેથી સમીરે ઝાઝા પ્રશ્નો પૂછવાનું માંડવાળ કર્યું. લંચ પર જુલિયા પણ હતી. તેથી સુમી બહુ બોલતી નહી.\nદર્શના કુશળ ગૃહિણી હતી. સવારના પહોરમાં મહારાજને બધું સમજાવ્યું. સુંદર રીતે ટેબલ સજાવ્યું. કોઈ પણ જાતના વિરોધ વગર બાર વાગતા, ટેબલે પર પ્લેટસ ગોઠવાઈ ગઈ. ઘર અંકિતના લાવેલા ફૂલોથી શણગારાઈ ગયું. વાતાવરણ માદક સુગંધથી મહેકી ઉઠ્યું. મહેમાનો આવ્યા વેલકમ ડ્રિંકથી તેમનું સ્વાગત કર્યું. અંકિતે દર્શનાની ઓળખાણ કરાવી. જુલિયા સાથે હાથ મિલાવી સમીર પાસે ગઈ. સમીરે ખૂબ વહાલથી તેનો હાથ દબાવ્યો. ઘણા વર્ષે ભાઈ બહેન મળી રહ્યા હતા. ચિંતન સાથે હાથ મિલાવી બધા વાતો એ વળગ્યા.\nસમીરની બાજુમાં આવી દર્શના ધીરે ધીરે વાત કરતી હતા. ખાસ તો અંકિતનું ધ્યાન ખેંચવાનો પ્રયત્ન કરી રહી હતી. અંકિત, જુલિયાને ઘર બતાવતો હતો. તેની આંખોએ નોંધ્યું કે, દર્શનાએ સમીર સાથે કેવી રીતે હસ્તધૂનન કર્યું. વળી પાછી તેની સાથે ધીરેથી વાત કરી રહી છે. સ્મિત પણ તેને આપી રહી છે. અંકિતને તે ભાવ ન આપતી. ચિંતનતો સુમી સાથે વાતો કરવામાં ગુંથાયેલો હતો. જુલિયાને બટકબોલો અંકિત ગમતો. આજે તેને અંકિતની કંપની માણવા મળી હતી.\nઅંકિત વાતો જુલિયા સાથે કરતો અને નજર દર્શના પર રાખતો. જુલિયાને નારાજ કરવી તેને પરવડે તેમ ન હતું. વેલકમ ડ્રીંક પછી આવ્યા મજાના ‘બાઈટિંગ્સ’ . કોકટેઈલ સમોસા અને પનીર ટિકા. મહારાજે ખૂબ સરસ બનાવ્યા હતા. અંકિત જાણી જોઈને કહી રહ્યો, ‘રેસિપી દર્શનાની’ છે. સમીરે બે વધારે ખાધાં. જુલિયા અને સુમી ,દર્શનાને કુકિંગ ક્લાસ ખોલવા માટે કહી રહ્યા. દર્શનાને પોરસ ચડ્યું. અંકિત કદાપિ તેની કોઈ વાનગીના વખાણ ન કરતો. દર્શના બધાને આગ્રહ કરી ખવડાવી રહી.\nસમીર પાસે જઈને ખૂબ આગ્રહ કર્યો. ના પાડવા જતા સમીરનો હાથ દર્શનાના હાથને સ્પર્શ્યો. દર્શનાએ તેને પંપાળ્યો. તેની ચાલાક આંખો અંકિતનો પ્રતિભાવ જોઈ રહી હતી. ચિંતનને પણ પ્રેમથી પિરસી રહી હતી.\nહવે વારો આવ્યો લંચનો. અંકિત જુલિયાની બાજુમાં બેઠો. સુમી, ચિંતનની નજદિક અને દર્શના સમીરની બાજુમાં . જેથી બન્નેને વાતો કરવાનું ફાવે. અંકિત અંદરથી ધુંધવાઈ રહ્યો હતો. મહેમાનોને તેણે જ આમંત્રણ આપ્યું હતું. કાંઈ પણ બોલવાની કે કહેવાની તેની હેસિયત ન હતી. પત્નીનું વર્તન ભલે અભદ્ર લાગ્યું હોય પણ આજે મિંયા ચૂપ હતા. દરેક વાનગીના વખાણ કરતાં બધા ઝાપટી રહ્યા હતાં. આજે અંકિતને દર્શનામાં છૂપાયેલી કળાને અવલોકવાની તક મળી.\nએકી અવાજે બધા બોલી ઉઠ્યા હમણા “ડીઝર્ટ’ ખાવાની જગ્યા નથી. એકાદ કલાક પાના રમીએ પછી વાત. છ જણા હતાં એટલે ચોંટાડવા રમવાનું નક્કી કર્યું. જુલિયાને જરા સમજાવવું પડ્યું. બાકી બધા ગુજ્જુ હતાં . તેમને આ રમત આવડતી હતી. દર્શના, સમીર અને સુમી એક પક્ષમાં, બીજા પક્ષમાં અંકિત સાથે જુલિયા અને ચિંતન.\nદર્શના સમીરને આંખો દ્વારા ઈશારા કરી રહી હતી. સુમીને ચિંતનમાં રસ હતો પણ તે બીજા પક્ષમાં હતો. દર્શનાની હરકતો અંકિતને ગમતી ન હતી. બોલાય તેવું પણ ન હતું. અચાનક તેના મગજમાં ,\n‘હું બીજા પાસેથી બાળક પેદા કરી શકું છું’.\nએવો દર્શનાનો સંવાદ યાદ આવ્યો. ઠંડી હતી છતા અંકિતને પરસેવો છૂટી ગયો. દર્શના આ બધું જોઈ રહી હતી. અંદરથી સંતોષ થતો હતો કે ,લાટ સાહેબના હાલ બેહાલ છે’. દર્શના તો અંકિતને જલાવવામાં મગ્ન હતી. જાણે તે કાંઇ જાણતી નથી એમ અંકિતને ભાવ ન આપતી.\nજુલિયા, ચિંતન અને સુમી તો રમત રમવામાં મશગુલ હતાં. સમીર નોંધ લેતો પણ તેને મન આ દર્શના દીદીની કોઈ રમત છે એવું લાગ્યું. અંકિતને મનમાં મુંઝવણ થઈ. શું સમીર અને ચિંતનને ઘરે જમવા બોલાવી ભૂલ તો નથી કરી ને ?\nત્યાં વળી સુમી ને તુક્કો સૂજ્યો. બાજુની ગલીમાં સિનેમા થિયેટર છે. ગઈ કાલે જ નવું સિનેમા આવ્યું છે. રમત રમવાથી થાકેલી સુમી બોલી ચાલો બધા નવા પિક્ચરમાં જઈએ. સસપેન્સ મુવી છે મઝા આવશે. આજે આખો દિવસ સાથે પસાર કરીએ કાલનો પ્લાન સરસ બનાયો છે. ચિંતન અને સમીર તો ખુશ થઈ ગયા. હિંદી પિક્ચર હતું એટલે જુલિયાએ ઘરે જવાનૉ ઈચ્છા બતાવી. સહુની રજા લઈ આ પાંચે જણા મુવીમાં બેઠાં.\nદર્શનાની એક બાજુ અંકિત અને બીજી બાજુ સમીર. પછી સુમીની બાજુમાં અંકિત આવ્યો અને બીજી બાજુ ચિંતન. દર્શના સમીર જોડે હસી હસીને વાતો કરતી અને જ્યાં સમજ ન પડૅ ત્યાં સમજાવતી હતી. સુમીને ચિંતન બાજુમાં હતો. અંકિતની હાલત આજે ખરેખર દયનિય હતી. ટોળામાં અંકિત એકલો હતો. દર્શના અંદરથી ખૂબ ખુશ થતી હતી. અંકિત ગુસ્સામાં હતો, બોલવાને માટે બેતાબ પણ ભાઈ મુંગામંતર થઈ ગયા હતાં. સ્તબ્ધ બનીને પડદા પર જોઈ રહ્યો હતો. તેને ખબર પણ ન હતી મુવીમાં શું ચાલી રહ્યું છે.\nબાજુમાં જ સુંદર,’ જુહુ ગાર્ડન ‘હતું. ત્યાં જઈ સાથે સૂર્યાસ્ત નિહાળવાનું નક્કી કર્યું. સમીર અને દર્શના બાજુ બાજુમાં ચાલતા હતા. દર્શના ગાર્ડન વિષે સમીરને માહિતિ આપી રહી હતી. સુમીને તો એમ હતું કે ચિંતન આજ પછી મળ્યો કે મળશે. અમેરિકાથી આવેલા, ભારતિય રંગની મોજ માણી રહ્યા હતાં. અંકિતને દર્શનાનું વલણ ખૂબ અજુગતું લાગ્યું. સમીર તેને કાંટાની જેમ આંખમાં ખુંચવા લાગ્યો.\nતેણે કલ્પનામાં સમીર અને દર્શનાને એક પલંગ પર સૂતેલાં જોયા. તેની આંખો લાલઘુમ થઈ ગઈ હતી. દર્શના અંકિતના બદલાતા ભાવને કળી ગઈ હતી. તેને અંદરથી છૂપો આનંદ આવતો હતો. દર્શના આજે અંકિતને બરાબર પાઠ ભણાવવા માગતી હતી. મનમાં મુસ્કુરાઈને ગણગણી, ‘મિંયા જોયું ને કેવા હાલ થાય જ્યારે પતિ યા પત્ની એકબીજાને દગો આપે ત્યારે’?\nસુમીનું ધ્યાન અચાનક ચિંતન પરથી દર્શના અને અંકિતને નિહાળવા પર ગયું. તે મલકાઈ ઉઠી. આખરે તેની સખી આજે બરાબર બદલો વાળી રહી હતી. અંકિત લાલ પીળૉ થઈ રહ્યો હતો. અચાનક દર્શનાએ પ્રસ્તાવ મૂક્યો.\n‘ સમીર તમે અને ચિંતન આજે અમારે ત્યાં રાત રહી જાવ”.\nબસ હવે અંકિતની ધીરજની હદ આવી ગઈ. બરાડો પાડી ઉઠે તે પહેલાં ચિંતન બોલી ઉઠ્યો, ‘અમને રાતે ન ફાવે. અમે અમારી હોટલ પર જઈશું. ‘સમિરે પણ પોતાની નામરજી વ્યક્ત કરી.\nઅંકિતને હૈયે ટાઢક વળી. તેના જીવમાં જીવ આવ્યો. તેણે ફોન કરીને ‘ઉબર’ મંગાવી આપી. સમીર અને ચિંતને સુમીને તેને ત્યાં ઉતારી દેવાની સભ્યતા બતાવી. ત્રણે જણ ટેક્સીમાં ગયા પછી, અંકિતને જાણે દર્શના તેની જીંદગીમાંથી સરી જશે એવો ભય લાગ્યો. ગાડીમાં બેસતાંની સાથે હિબકાં ભરીને રડવા લાગ્યો.\nતેણે દર્શનાને આલિંગનમાં જકડી કહ્યું,” દર્શુ, હવે હું કદાપિ ભૂલ નહી કરું. આજે મને ખબર પડી મારી આ બૂરી આદતે તને કેટલું દુંઃખ આપ્યું હશે.”. લાડમાં અંકિત દર્શનાને દર્શુ કહેતો. વણથંભે અંકિતનો લવારો ચાલુ હતો. ‘દર્શુ તેં સમીરમાં એવું તે શું ભાળ્યું જે મારામાં નથી? એક મુલાકાતમાં તું આટલી બધી તેની નજદિક કેવી રીતે સરી ગઈ’. આજે એ ઈર્ષ્યાના અગ્નિમાં બળીને રાખ થઈ ગયો હતો. આજે આટલે વર્ષે અંકિતને દર્શનાની લાગણીઓનો અંદાઝ આવ્યો. અંકિતનું વિલું મોઢું જોઈ દર્શના હવે ચૂપ ન રહી શકી.\nકેટલા વર્ષો પછી આ સંબોધન સાંભળી દર્શના બરફની જેમ પીગળી ગઈ. આમ પણ તે અંકિતને ખૂબ ચાહતી હતી. અંકિતની પકડમાંથી છૂટતાં , હસીને બોલી, ‘મારા રાજા સમીર મારા દૂરની માસીનો દીકરો છે. અમે બન્ને ભાઈ બહેન આજે દસ વર્ષે મળ્યા.’ આ તો તને સિધો દોર કરવાનો——–\nOne thought on “સીધો દોર”\nડિસેમ્બર 23, 2017 પર 1:11 પી એમ(pm)


મૌની રોયે આ રીતે લીધો તડકાનો આનંદ, તસવીરોએ વધાર્યું સોશિયલ મીડિયાનું તાપમાન, જુઓ વાયરલ થયેલી બિકી તસવીરો\nPosted on 4:52 pm July 30, 2021 Author Niraj PatelComments Off on સુરતના યુવકને NIR યુવતીઓ સાથે ફ્રેન્ડશીપ કરવાના નામ ઉપર ખંખરી લીધા આટલા હજાર રૂપિયા, પછી આ રીતે થયો સમગ્ર ઘટનાનો ભાંડા ફોડ\nલોકો પૈસા કમાવવા માટે કેટલા કેટલાય રસ્તા અપનાવતા હોય છે અને તેમનો શિકાર બેકારીનો ભોગ બનેલા લોકો બનતા પણ હોય છે. સમાચારપત્રો અને સોશિયલ મીડિયામાં એવી એવી લોભામણી જાહેરાતો પણ આવતી હોય છે જેને જોઈને ઘણા લોકો લલચાઈ જાય છે અને છેતરપીંડીનો ભોગ પણ બનતા હોય છે.\nહાલ સુરત ક્રાઇમ બ્રાન્ચ પોલીસે એવી જ એક ઘટનાનો પર્દાફાશ કર્યો છે. પ્રાપ્ત માહિતી અનુસાર કોમલ બ્યુટી પાર્લર નામથી જાહેરાત આપી NRI યુવતીઓ સાથે મિત્રતા, ચેટીંગ અને રૂબરૂ મુલાકાત કરવાના નામે રૂપિયા ખંખેરતા મહિલા સહિત બે મહારાષ્ટ્રીયનને સુરત સાયબર ક્રાઇમ સેલની ટીમે ઝડપી પાડ્યા છે.\nઆ ગેંગના મુખ્ય સાગરિતના એકાઉન્ટમાંથી રૂપિયા એક કરોડ 67 લાખનુ ટ્રેન્જેકશન થયું હોવાનું બહાર આવ્યું હતું. આ ઉપરાંત તેમની પાસેથી અલગ અલગ કંપનીના6મોબાઇલ,9ચેકબુક તથા5એટીએમ કાર્ડ કબ્જે કરવામા આવ્યા છે.\nસુરતના સગ્રામપુરા વિસ્તારમાં રહેતો અજય રાઠોડ મજુરી કામ કરી પોતાના પરિવારજનોનું ગુજરાન ચલાવતો હતો. તેને વર્ષ 2020માં એક ન્યુઝ પેપરની અંદર કોમલ બ્યુટી પાલર્રની એક જાહેરાત વાંચી હતી. આ જાહેરાતની અંદર મહિલા સાથે મિત્રતા કરવા તથા ચેટિંગ કરવા માટે ફેન્ડશીપ કલબમાં જોડાવવા માટે લોભામણી સ્કીમો આપવામા આવી હતી. આ એડ વાચી અજયએ જાહેરાતમા આપેલ નંબરના આધારે યુવતીને કોલ કર્યો હતો.\nજેના બાદ NRI યુવતીઓ સાથે મુલાકાત બાદ બે કલાક વાત કરવાની અને ખુશ રાખવાની કિંમત પેટે 25થી 30 હજાર નક્કી કર્યા હતા. ત્યારબાદ ગેટ પાસે, ગેસ્ટ હાઉસ બુકીંગ જેવા અલગ અલગ ચાર્જ ગણાવી એમની પાસેથી રૂપિયા 69,410 ગુગલ-પે એકાઉન્ટમાં ટ્રાન્સફર કરાવી છેતરપિંડી કરી હતી.\nજે અંગેની ફરિયાદ અજયે સુરત ક્રાઇમ બ્રાન્ચમાં આપી હતી. જેના બાદ ક્રાઇમ બ્રાન્ચની ટીમે આ અંગે ફરિયાદ નોંધી તપાસ હાથ ધરી હતી. તપાસમાં મુંબઇમા રહેતા રામ આશિષ તથા સુષ્મા શેટ્ટી નામની મહિલાને મુંબઇથી ઝડપી પાડવામા આવ્યા હતા. આ બંનેને શોર્ટકર્ટથી પૈસા કમાવવા માટે આવું કાવતરું કર્યું હોવાનું પુછપરછમાં સામે આવ્યું હતું. આ બાબતે ક્રાઇમ બ્રાન્ચની ટીમે બંનેની કડકાઈથી પુછપરછ શરૂ કરી છે. આ કેસમાં મોટા કૌભાંડનો પર્દાફાશ થવાની પણ શક્યતા છે.\nરાજયમાં હવામાન વિભાગ દ્વારા કરવામાં આવી વરસાદની આગાહી, જુઓ કયારે પડશે વરસાદ\nલોકડાઉનમાં આ હિરોઈને કરાવી દીધું પોતાનું મુંડન, વીડિયો માં જુઓ કેવી રીતે કાઢ્યા એક એક વાળ


atul auto will stop production of chakdo | મેડ ઇન સૌરાષ્ટ્ર 'છકડો' બનશે હવે ઇતિહાસ - business\nમેડ ઇન સૌરાષ્ટ્ર 'છકડો' બનશે હવે ઇતિહાસ\nPublished: May 01, 2019, 13:22 IST | રાજકોટ\nજો તમે કાઠિયાવાડી હશો, તો તો આ વાહન સાથે તમારે ખાસ યાદો સંકળાયેલી હશે. અને હવે તે યાદો સંભાળીને રાખજો કારણ કે છકડો હવે કાયમ માટે યાદ બનવા જઈ રહ્યો છે\nImage Courtesy: Go2India.com\nછકડામાં તમે ક્યારેક તો બેઠા જ હશો. એમાંય જો તમે કાઠિયાવાડી હશો, તો તો આ વાહન સાથે તમારે ખાસ યાદો સંકળાયેલી હશે. અને હવે તે યાદો સંભાળીને રાખજો કારણ કે છકડો હવે કાયમ માટે યાદ બનવા જઈ રહ્યો છે. જી હાં, સૌરાષ્ટ્રની શાન ગણાતો છકડો હવે નિવૃત્ત થઈ રહ્યો છે. વરિષ્ઠ બિઝનેસ જર્નલિસ્ટ વિમુક્ત દવેના રિપોર્ટ પ્રમામે રિક્ષા બનાવતી ભારતની ત્રીજી સૌથી મોટી કંપની અતુલ ઓટો લિમિટેડ હવે છકડાનું ઉત્પાદન બંધ કરી રહી છે. અતુલ ઓટોના ચેરમેન અને મેનેજિંગ ડિરેક્ટર જયંતી ચંદ્રાએ વિમુક્ત દવે સાથેની વાતચીતમાં કહ્યું છે કે,'ભારત સરકારે પ્રદૂષણ અને માર્ગ સલામતીને લગતા ધોરણોને વધુ કડક બનાવ્યા છે જેને છકડો પરિપૂર્ણ કરી શકે તેમ નથી અને આથી જ અતુલ ઓટોએ છકડાનું ઉત્પાદન બંધ કરવાનો નિર્ણય કર્યો છે'\nવિમુક્ત દવેના રિપોર્ટ પ્રમામે છકડાનો જન્મ ગોલ્ફ કાર્ટમાંથી થયો હતો. જામનગરના જામ સાહેબે 1970ના અરસામાં જગજીવન ચાંદ્રાને જૂની ગોલ્ફ કાર્ટ આપી હતી. તેના પરથી જગજીવન ચાંદ્રાને છકડાનો વિચાર સ્ફૂર્યો. તે સમયે ટ્રાન્સપોર્ટેશન અઘરું હતું. અને ગ્રામીણ વિસ્તારોમાં માલ સામાનની હેરફેર માટે ગાડાનો ઉપયોગ થતો. ત્યારે જગજીવન ભાઈએ ગોલ્ફ કાર્ટ પરથી છકડાનો આઈડિયા કર્યો.\nવિચાર હતો, પરંતુ તેને પરિપૂર્ણ કેમ કરવો તે સવાલ હતો. અને જગજીવના ચંદ્રાએ પોતાના પુત્ર જયંતી ચંદ્રા સાથે મળી અખતરા શરૂ કર્યા. અને ડીઝલથી ચાલતા એગ્રિકલ્ચર પમ્પમાંથી પહેલું વહેલું છકડાનું એન્જિન બનાવ્યું. એગ્રિકલ્ચર પમ્પની ડિઝાઈનમાં ફેરફાર કરી જગજીવન ભાઈના નિર્દેશ પ્રમામે જયંતીભાઈએ છકડાનું એન્જિન તૈયાર કર્યું.\nપછીથી તેમાં માલસામાન લઈ જવા અને માણસોને બેસવા માટે જુદી જુદી ડિઝાઈન તૈયાર થઈ. અને છકડો માર્કેટમાં ઉતર્યો. છકડાના આવ્યા બાદ ગ્રામીણ વિસ્તારના પરિવહનની સમસ્યા ઘટી હતી. કારણ કે છકડો એક સાથે બે કામ આપતો હતો, તે લોકોને પણ લઈ જઈ શક્તો અને માલસામાનને પણ. એટલે સુધી કે લગ્ન પ્રસંગે જાનૈયાઓ પણ છકડામાં જતા હતા. વિમુક્ત દવેના રિપોર્ટ પ્રમાણે 1990ના સમય બાદ તો છકડો ખૂબ જ હિટ થયો હતો.\nઅતુલ ઓટો માટે છકડો પણ એક ધિક્તી પ્રોડક્ટ બન્યો. છકડો કાઠિયાવાડ સહિત આખા ગુજરાતની શાન બની ગયો. પણ હવે છકડો રિટાયર થવા જઈ રહ્યો છે. બોલીવુડની રામલીલા, હમ દિલ દે ચુકે સનમ અને પાર્ચ્ડ જેવી ફિલ્મોમાં દેખાઈ ચૂકેલો છકડો હવે કદાચ ફિલ્મી પડદે જ જોવા મળશે. કારણ કે અતુલ ઓટો છકડાના ઉત્પાદન પર પૂર્ણવિરામ મૂકી રહી છે.


હદ વધારવાના ઠરાવમાં અમારૂ શું? ૫૦% ગેરહાજર – Prachar Weekly\nHome > Prachar News > હદ વધારવાના ઠરાવમાં અમારૂ શું? ૫૦% ગેરહાજર\nપાલિકામાં સેવા માટે નહી પરંતુ મેવા માટે આવેલા લાલચુ સભ્યોએ હવે તો હદ કરી દીધી\nવિસનગર પાલિકાની આ વખતની જનરલ એટલા માટે મહત્વની હતી કે, ૨૪ વર્ષ બાદ શહેરની હદ વધારવા માટે મહત્વનો ઠરાવ કરવાનો હતો. આ જનરલમાં તમામ સભ્યોએ હાજર રહી શહેરના વિકાસને લગતા ઠરાવને સર્વાનુમતે મંજુર કરવો જોઈએ. ત્યારે સેવાના નામે મેવા ખાવાના ઈરાદે ચુંટાયેલા કેટલાક સભ્યોએ હદ વધારવાના ઠરાવમાં અમારૂ શું? તેમ કહી લાલચ વ્યક્ત કરી હતી. આ જનરલમાં ૫૦% જેટલા સભ્યો ગેરહાજર રહ્યા હતા. જોકે હદ વધારવા સહીતના ઠરાવો મંંજુર કરવામાં આવ્યા હતા.\nવિસનગર પાલિકામાં આ બોર્ડના કેટલાક સભ્યોએ તો હવે હદ કરી દીધી છે. પાલિકાના દરેક કામમાં મળતરની લાલચ રાખે છે. પાલિકામાં જ્યા સહકાર માગો ત્યા અમને શુ ફાયદો તેવો પ્રથમ પ્રશ્ન કરવામાં આવે છે. ૨૪ વર્ષ બાદ વિસનગર શહેરની હદ વધારવાનો ઠરાવ આ જનરલમાં કરવાનો હતો. વિકાસના કામમાં સાથ સહકાર અને પ્રોત્સાહન આપવાની જગ્યાએ કેટલાક સભ્યોએ હદ વધારવાનો ઠરાવ ન થાય તેવા પ્રયત્નો કર્યા હતા. તા.૨૮-૧-૨૦૨૦ ના રોજ પ્રમુખ ગોવિંદભાઈ ગાંધી ચીફ ઓફીસર અશ્વીનભાઈ પાઠક, દંડક પ્રકાશભાઈ દાણી તથા સભ્યોની ઉપસ્થિતિમાં પાલિકા જનરલ મળી હતી. જનરલમાં એજન્ડામાં દર્શાવેલ ૪૯ તથા પ્રમુખ સ્થાનેથી રજુ થયેલા ઠરાવો મંજુર કરવામાં આવ્યા હતા.\nઆ જનરલમાં શહેરની હદ વધારવાનો ઠરાવ ખુબજ મહત્વનો હતો. વિસનગર પાલિકાની આસપાસના સર્વે નંબરો પાલિકા હદમાં સમાવવા માટે પાલિકા સભ્ય ફુલચંદભાઈ પટેલ છેલ્લા એક વર્ષથી પ્રયત્નશીલ છે. જેમણે આ ઠરાવ કરવા બે વખત રજુઆત કરી હતી. પરંતુ બન્ને વખત ઠરાવ નામંજુર કરવામાં આવ્યો હતો. છેલ્લે ફુલચંદભાઈ પટેલે શહેરી વિકાસ કમિશ્નરમાં રજુઆત કરી હતી. શહેરના વિકાસ માટેના પાલિકા સભ્યના આ પ્રયત્નને બીરદાવવાની જગ્યાએ એવી ચર્ચાઓ અને અફવાઓ વહેતી કરવામાં આવી હતી કે, શહેરના બીલ્ડરોએ ફુલચંદભાઈ પટેલને મોટી રકમ આપી હોવાથી હદ વધારવાના ઠરાવ માટે મહેનત કરે છે. ભૂગર્ભ ગટર હેન્ડ ઓવર કરવાના ઠરાવમાં કોન્ટ્રાક્ટરે ૩૦ થી ૩૫ લાખ આપ્યા છે તેવી અફવા ફેલાવવામાં આવતા આ ઠરાવ કરી શકાયો નથી. આજ ટ્રીક હદ વધારવાના ઠરાવમાં પણ અપનાવાઈ. પરંતુ આ વખતે ખોટી ચર્ચાઓ અને અફવાઓ ફેલાવી પોતાનો રોટલો શેકતા એકલ દોકલ સભ્ય નિષ્ફળ રહ્યા હતા. જાણવા મળ્યા પ્રમાણે હદ વધારવાનો ઠરાવ સર્વાનુમતે મંજુર થાય તે માટે ફુલચંદભાઈ પટેલે કેટલાક સભ્યોનો સંપર્ક કર્યો હતો. ત્યારે લાલચુ સભ્યોએ પ્રશ્ન કર્યો હતો કે, અમને શુ ફાયદો? ફાયદો થાય તેમ ન હોવાથી જનરલમાં આવવાનુ પણ ટાળ્યુ હતુ. હવે જ્યારે હદ વધારવાનો ઠરાવ મંજુર થઈ ગયો છે ત્યારે આ ઠરાવ રદ કરવા કલેક્ટરમાં ૨૫૮ મુજબ પડકારી વિવાદ ઉભો કરવાની પણ ચીમકી આપવામાં આવી રહી છે. પાલિકામાં ચુંટાયા બાદ લોકસેવાની ભાવના હોવી જોઈએ. ત્યારે દરેક કામમાં લાલચ રાખતા આ સભ્યોએ તો હદ વટાવી છે.


નિષ્પક્ષપાતી ત્રિમંદીર….. | DadaMahatma's Space...\nજ્યાં સુધી ઘરમાં મતભેદ હોય તો ઘરમાંય કોઈને શાંતિ ના રહે, તેવું આ દુનિયામાં જ્યાં સુધી ધર્મના મતભેદો છે ત્યાં સુધી દુનિયામાં શાંતિ રહે જ નહીં. મતભેદથી દુઃખી થયેલા જીવો પ્રત્યે જ્ઞાની પુરુષને અત્યંત કરૂણા હોય કે કેમ કરીને દુઃખોમાંથી આ જીવો છૂટે. સંસારના તમામ દુઃખોથી છૂટકારો થાય તેના કોડ જ્ઞાનીના હ્રદયમાં દિન-રાત વર્ત્યા કરતા હોય અને એમની પાસે વિઝન ખુલ્લું થઈ ગયું હોય કે શું કરવાથી જીવનમાં સુખી થઈએ અને ધીમે ધીમે મોક્ષમાર્ગને પામીએ.\nપરમ પૂજ્ય દાદા ભગવાને જગત કલ્યાણના મહાન યજ્ઞમાં એક ક્રાંતિકારી સ્ટેપ લીધું. ધર્મમાં મતભેદ મટે તે માટે હિન્દુસ્તાનના મુખ્ય ત્રણ ધર્મોના મંત્રોને એકીકરણ કરી નિષ્પક્ષપાતી ત્રિમંત્ર લાખો માણસોના હ્રદયમાં ગૂંજતા કરી દીધા. જોડે જોડે ત્રિમંદિરની સ્થાપના કરી મતભેદની દ્રષ્ટિ નિર્મૂળ કરી દીધી.\nમૂળ તત્ત્વ સ્વરૂપે જોતાં શ્રી સીમંધર સ્વામી, શ્રી કૃષ્ણ ભગવાન કે શ્રી શિવ ભગવાનમાં ભેદ જ નથી, પ્રગટ આત્મસ્વરૂપી જ છે. આ તો વ્યવહાર દ્રષ્ટિએ લોકોએ ભેદ પાડી દીધાં છે અને એટલું જ નહીં પણ ‘અમે સાચાં, તમે ખોટાં’ કરી નાખ્યું છે. આ તો શેના જેવી વાત છે કે એક જ કોલેજના બાળમંદિરથી લઈને પી.એચ.ડી. સુધીના બધા ધોરણ હોય તો તેમાં કયું ધોરણ ખોટું ને કયું ધોરણ સાચું ? બધા ધોરણો સાચા છે પણ સરખા નથી. બધાં ધોરણોમાં તમામ વિદ્યાર્થીઓને જોડે ના બેસાડાય. તેવી રીતે વીતરાગ ધર્મના જુદા જુદા ધોરણો સમાન તમામ ધર્મો છે. પ્રત્યેક ધર્મ આગળના ધર્મને હેલ્પિંગ છે. કોઈ ધર્મ ખોટો નથી. તમામ ધર્મો એની જગ્યાએ સાચા છે અને તે અમુક લેવલના લોકો માટે જરૂર જ છે. પણ ભૂલ ક્યાં થાય છે કે અમારો સીલેબસ (ક્રિયાકાંડો-શાસ્ત્રો) સાચો, અમારા ટીચર સાચા, અમારા વિદ્યાર્થીઓ સાચા, બીજાનું ખોટું એમ કરીને પોતાના ગ્રુપ પર રાગ કરે છે, પારકાં માન્યા છે ત્યાં દ્વેષ કરે છે. આમ ધર્મમાં મતભેદ ઊભાં થઈ ગયાં છે. તેના દુનિયામાં દુઃખો છે. અંતિમ લક્ષ ‘વીતરાગ’ થવાનું છે એ તો છેવટે બધા ધર્મો સ્વીકારે જ છે. વ્યવહાર ધર્મમાં ય નિષ્પક્ષપાતી દ્રષ્ટિ થશે તો અંતરશાંતિ વધશે. તેનો માર્ગ નિષ્પક્ષપાતી ત્રિમંદિરની રચનાથી મોકળો થયો.\nત્રિમંદિરમાં મૂળ નાયક શ્રી સીમંધર સ્વામી ભગવાન છે, એક બાજુ જુદા મંદિરમાં શ્રી કૃષ્ણ ભગવાન છે, બીજી બાજુ જુદા મંદિરમાં શ્રી શિવ ભગવાન છે. આ બધા ભગવાનની મહત્વતા જ્ઞાની પુરુષ પરમ પૂજ્ય શ્રી દાદા ભગવાનના શ્રીમુખે નીકળેલી જ્ઞાનવાણીમાં જે પ્રાપ્ત થઈ છે તે પ્રસ્તુત સંકલનમાં અંકિત થઈ છે, જે વાચકને નિષ્પક્ષપાતી ભાવના જગાવી, મૂળ પુરુષોની મહત્વતા સમજી મોક્ષમાર્ગ પામવાને ઉપકારી થશે એ જ અભ્યર્થના.\nએટલે આ નિષ્પક્ષપાતી ધર્મ છે. આખો અવસર્પિણીકાળ ગયો. અત્યાર સુધી તો મતાર્થમાં ચાલ્યા ! ભગવાન મહાવીરનું શાસન છે, ત્યાં સુધી જ ધર્મ છે. પછી ધર્મનો અંશ રહેવાનો નથી, મંદિર- પુસ્તક કશું જ રહેવાનું નથી. માટે અઢાર હજાર વર્ષ જો ચેતી જાય અને મતાર્થમાંથી છૂટી જાય અને ઋષભદેવ ભગવાને જેવું નિષ્પક્ષપાતી વલણ કહ્યું હતું, એવું નિષ્પક્ષપાતી વલણ પાછું થાય, તો લોકોનું કલ્યાણ થાય ! સહુ સહુના દેરાં જુદાં રાખે, પણ મંત્રો તો બધાનાં ભેગાં બોલવા જોઈએ. કોઈ કોઈને સામસામી વેર-ઝેર ના હોવાં જોઈએ. મંત્રો ભેગા બોલે એટલે બધું પહોંચી ગયું. આપણા મનમાં જુદાઈ નથી, તો કશું જુદું છે જ નહીં.\nએટલે આ ત્રણેય મંદિરો ભેગાં થાય એટલે હિન્દુસ્તાનમાંથી મતાર્થ ઊડી જાય તો શાંતિ થાય ! આ શક્કરિયું ભરહાડમાં મૂક્યું હોય તો કેટલી બાજુથી બફાય ? ચોગરદમથી. એવું આ લોક ચોગરદમથી બળી રહ્યું છે. તું અમદાવાદમાં, મુંબઈમાં, જા તો ખરો ! અહીં તો ઓછું બફાયેલું છે. અહીં મોહરાજાનું બળ જરા ઓછું છે, તેથી ઓછું બળે. ત્યાં તો મોહરાજાનું બળ જો તો ખરો ! માછલાં તરફડે એમ લોક તરફડી રહ્યું છે, કરોડો રૂપિયા હોવા છતાં ! એટલાં માટે આ ઉપાય છે. તમને આમાં કશો વાંધો લાગે છે ? તમે પણ આમાં તમારો મત આપશો ને ? તમારો રાજીપો આપશો ને ?\nપ્રશ્નકર્તા : હા. હવે સીમંધર સ્વામી સાથે કૃષ્ણ ભગવાન, શંકર ભગવાન પણ મૂક્યા છે ! સીમંધર સ્વામી તો વીતરાગ ગણાય ને ?\nદાદાશ્રી : હા, વીતરાગ જ ગણાય અને પેલાં ય છે તે શલાકા પુરુષો છે. સીમંધર સ્વામી તો હયાત છે. એમનો લાભ તો જુઓ ! એમનો લાભ તો આખું જગતે ય લે. બધાંય લાભ લેવાનાં અને કૃષ્ણ ભગવાન તો વાસુદેવ નારાયણ કહેવાય. નરમાંથી નારાયણ થયેલા હતા એ. એ ત્રેસઠ શલાકા પુરુષોમાં ગણાય અને પાછાં આવતી ચોવીસીમાં તીર્થંકર થવાના છે. એમને જે ના માને, તે તો જૈન જ ના કહેવાય ને ! ત્રણ પ્રકારના તીર્થંકરોના દર્શન કરવાનો અધિકાર છે. ભૂતકાળના તીર્થંકરો, ભૂત તીર્થંકરો કે જે ચોવીસ થઈ ગયા છે, એમના પણ દર્શન કરવા જોઈએ. કારણ કે એમનાં શાસન દેવ-દેવીઓ કામ કરી રહ્યાં છે અને આ અક્રમ માર્ગ તો નિમિત્ત છે. એમાં શાસન દેવ-દેવીઓ જ કામ કરી રહ્યાં છે. હું તો નિમિત્ત બની ગયો છું. કોઈ વરરાજા જોઈએ કે ના જોઈએ ? આ સીમંધર સ્વામી એ વર્તમાન તીર્થંકર છે. એમને માટે તો હિન્દુસ્તાનમાં કોઈ જીવને રાગ-દ્વેષ નથી.\n2 comments on “નિષ્પક્ષપાતી ત્રિમંદીર…..”\nNovember 18, 2010 @ 10:15 AM\nakram vignan bliss from germany\nNovember 18, 2013 @ 10:44 AM\ndada is great i like & love to dada. i am lucky dada with me.\nDADA BHAGWAN NA ASIM JAY JAY KAR HO.


સુરત: કોર્ટમાં રાબેતા મુજબ શરૂ ન થતાં વકીલોની આર્થિક સ્થિતિ પાતળી –\nHome / City News / Surat / સુરત: કોર્ટમાં રાબેતા મુજબ શરૂ ન થતાં વકીલોની આર્થિક સ્થિતિ પાતળી\nOctober 29, 2020 545\nલોકડાઉનના દિવસોથી કોર્ટ કચેરીના કામકાજને ગ્રહણ લાગ્યું છે. આઠ માસ બાદ પણ રાજ્યભરની કોર્ટમાં રાબેતા મુજબ કામગીરી શરૂ નહીં થતાં વકીલોની આર્થિક સ્થિતિ પાતળી થઇ રહી છે. કેટલાક વકીલો પોતાનો વ્યવસાય બદલવા મજબુર બન્યા છે તો કેટલાક જુનીયર વકીલોને ઘર ચલાવું મુશ્કેલ બન્યું છે,કોર્ટમાં માત્ર તાકીદના કામો જ હાથ ધરવામાં આવી રહ્યા છે. વકીલો આર્થિક પેકેજને અંગે પણ આશ રાખીને બેઠા છે.\nCorona court proceedings eclipse Surat\nસુરતમાં ટ્રાફિક ક્રેઈનને ચૂકવણીનો વિવાદ\nસુરતમાં ટ્રાફિક ક્રેઈનને ચૂકવણીનો વિવાદ મુદ્દે લૉકડાઉનમા એજન્સીને રૂ.1.20 કરોડ ચૂકવાયા. અગ્રવાલ એજન્સીને ખોટી ચૂકવણીનો આરોપ લગાવવામાં આવ્યો છે. RTIની માહિતીમાં સામે આવી ટોઈંગ વિગતો. માર્ચમાં6ટુવ્હીલર, મેમાં2જ કાર જમા લેવાઈ છે.


જો પરણીત સ્ત્રી આપવા લાગે છે આવા સંકેત, તો સમજી જજો તે તમને પસંદ કરવા લાગી છે….. – Gujju Gujarati\nHome/જાણવા જેવું/જો પરણીત સ્ત્રી આપવા લાગે છે આવા સંકેત, તો સમજી જજો તે તમને પસંદ કરવા લાગી છે…..\nજો પરણીત સ્ત્રી આપવા લાગે છે આવા સંકેત, તો સમજી જજો તે તમને પસંદ કરવા લાગી છે…..\nbhai bhai November 1, 2020\tજાણવા જેવું Leaveacomment 93 Views\nનમસ્તે મિત્રો આજના લેખમાં આપણે જાણીશું કે પરણિત સ્ત્રી તમને પસંદ કરે છે કે નહિ કેવી રીતે જાણશો તો આજે અમે તમને આ લેખમાં એ વિશે જણાવીશું. શું કોઈ પરિણીત મહિલાઓ તમારી તરફ આકર્ષિત છે? જો તમને લાગે કે વિવાહિત સ્ત્રી તમને ઇચ્છે છે, પરંતુ તમે મૂંઝવણમાં છો, તો ત્યાં કેટલીક રીતો છે જે તમને સ્પષ્ટ રીતે કહેશે કે પરણિત સ્ત્રી તમને પ્રેમ કરે છે. બસ, આજના સમયમાં પ્રેમ માટે કોઈ વય બંધન નથી.\nયુવાની સિવાય 40-50 વર્ષના પુરુષો જ નહીં, પરંતુ પરણિત સ્ત્રીઓ પણ પુરુષોના પ્રેમમાં પડી રહી છે. આજે અમે આ લેખમાં આ વિશે ચર્ચા કરવા જઈ રહ્યા છીએ અને તમને જણાવીશું કે કેવી રીતે પરિણીત સ્ત્રી તમારા તરફ આકર્ષિત થાય છે કે કેમ તે જાણવું. નિષ્ણાતોના મતે, વિવાહિત સ્ત્રીનું લગ્ન બિન-પુરુષ સાથે કરવું તે આ સંકેત છે કે તેણી તેના લગ્ન જીવનમાં ખુશ નથી અથવા તેના જીવનસાથીથી સંતુષ્ટ નથી. આવી સ્થિતિમાં, જ્યારે તેણી પોતાના પતિથી અંતર લેવાનું શરૂ કરે છે, તે પછી પણ તે એક બિન-પુરુષ વ્યક્તિની નજીક જવાનું શરૂ કરે છે, જે તેને તેના જીવનસાથી કરતાં વધુ પ્રેમાળ અને સરસ લાગે છે.\nહમણાં સુધી એવું માનવામાં આવતું હતું કે પરણિત પુરુષો સ્ત્રીઓ સાથે પ્રેમમાં પડે છે, પરંતુ એવું નથી. પરણિત મહિલાઓ પણ પુરુષો પ્રત્યે આકર્ષાય છે. પછી ભલે તે પુરુષ હોય કે પુરુષ, જો તે પરિણીત છે અને હજી પણ વિપરીત લિંગ પ્રત્યે આકર્ષાય છે, તો તેને એક્સ્ટ્રા મેરિટલ અફેર કહેવામાં આવે છે.\nજો કે, સ્ત્રીઓએ આવું કરવા માટે ઘણા કારણો છે, એક નહીં. ઘણી વખત પતિ તરફથી જાતીય નિર્ણય ન લેવાને કારણે આવું થાય છે અથવા લગ્ન જીવનમાં આવું કરવાનું કારણ છે. લગ્ન પછી તેમના જીવનસાથીથી અચાનક અસંતોષ હોવા છતાં, પરિણીત મહિલાઓ અન્ય પુરુષો તરફ આકર્ષિત થવા લાગે છે. તમને જણાવી દઈએ કે, પરિણીત મહિલાઓ આના જેવા કોઈ પર પડતી નથી. તે ટૂંક સમયમાં કેવા પ્રકારનાં પુરુષો તરફ આકર્ષાય છે, અમે તમને આગળ જણાવીશું.\nપુરુષોને મહિલાઓને આકર્ષિત કરવા માટે કંઇ કરવું પડતું નથી, તેમ છતાં તે તેમના માટે એકદમ પડકારજનક છે. આવી સ્થિતિમાં, સ્ત્રી પુરુષો પ્રત્યે કેવી આકર્ષાય છે તે જાણવું ખૂબ જ મહત્વપૂર્ણ છે. તાજેતરમાં પ્રકાશિત સંશોધન મુજબ અહેવાલ આપ્યો છે કે ધીમા અને ભારે અવાજવાળા પુરુષો સ્ત્રીઓ પ્રત્યે ખૂબ આકર્ષિત થાય છે.\nજર્નલ ઓફ પર્સનાલિટી અને વ્યક્તિગત તફાવતમાં પ્રકાશિત સંશોધન મુજબ અવાજની તીવ્રતા અને વિરોધી જાતિ પ્રત્યેના આકર્ષણ વચ્ચે જોડાણ છે. લગભગ 87 મહિલાઓ પર કરાયેલા સંશોધન દરમિયાન તે બહાર આવ્યું છે કે સ્ત્રીઓ નીચા અવાજવાળા પુરુષોને ખૂબ રોમેન્ટિક લાગે છે. તમે જાણો છો કે પરણિત મહિલાઓ પુરુષો પ્રત્યે કેવી આકર્ષાય છે. હવે તમે તે બધી પદ્ધતિઓ વિશેની માહિતી પ્રાપ્ત કરી શકશો, જેના દ્વારા તમે સ્પષ્ટ થઈ શકશો કે પરિણીત સ્ત્રી તમને પસંદ કરે છે કે નહીં.\nસ્ત્રી પરિણીત હોય કે અવિવાહિત, પુરુષ પ્રત્યે એટલા જ આકર્ષણના સંકેતો છે. તે માણસની સામે ખુબ હસશે. તેણી તમારી ચુસ્ત નીચે ઝૂકતી વખતે તમારી તરફ જોશે. જો પરિણીત સ્ત્રી કોઈ પુરુષને ચાહે છે, તો તે તેની નજીક જવા માટે તમામ પ્રયત્નો કરે છે. આ દરમિયાન, તેની બોડી લેંગ્વેજ સમજવું ખૂબ જ મહત્વપૂર્ણ છે. જો સ્ત્રી હંમેશાં તમારી નજીક રહેવાનો પ્રયત્ન કરે છે, વાત કરતી વખતે તમારો હાથ વારંવાર પકડવો, તમને સ્પર્શ કરવાનો પ્રયાસ કરવો, તો સમજો કે તે તમારી તરફ આકર્ષિત છે.\nભારત અતિ પ્રાચીન દેશ છે જ્યાં વર્ષો પહેલા લગ્ન નેખુબજ મહત્વ આપવામાં આવતું હતું. તેનો અંદાજો તમે એવાત પરથી લગાવી શકો કે પેહલા જ્યારે કોઈ અત્રિ ને તેના માં બાપ જ્યાં લગ્ન કરાવે તે ત્યાંજ કરતી હતી પછી તેની મરજી હોય કે ના હોય પરંતુ હવે તેવું રહ્યું નથી અત્યારે લોકો પોતાના કરતાં બીજાને વધુ મહત્વ આપે છે. અફેર્સનું પ્રમાણ ભારતમાં દિવસે ને દિવસે વધી રહ્યું છે. સ્ત્રી પુરુષના લગ્ન થઈ જવા છતાં સ્ત્રી અન્ય પુરુષ સાથે અને પુરુષ અન્ય સ્ત્રી સાથે સબંધ બનાવતા હોવ એવાં ઘણા કિસ્સા દિવસેને દિવસે જોવા મળે છે.\nપુરુષોની સરખામણીએ મહિલાઓમાં આ પ્રમાણ વધારે પ્રમાણમાં ઉપર જઈ રહ્યું છે. પરંતુ આ પાછળનું કારણ શું છે, કેમ પરણિત મહિલાઓ અન્ય પુરુષો સાથે સંબંધ બનાવી રહી છે અથવા સંબંધ બનાવવા મજબૂર છે, તે જાણવું જરૂરી છે. મહિલા ઘર છોડી ને અન્ય સાથે શારીરિક સબંધ બનાવે છે તેની પાછળ પણ ઘણા એવા કારણો હોઈ છે તો આવો જાણીએ.\nમહિલા બહાર નાં વ્યક્તિ સાથે શારીરિક સબંધ બાંધે છે તેનું મુખ્ય કારણ ઘરમાં જ રહેલું હોઈ છે. આ પાછળનું સૌથી મોટું કારણ છે સમય. પતિ જ્યારે પોતાના કામને કારણે તેની પત્નીને પૂરતો સમય નથી આપી શકતો, ત્યારે મહિલા એકલી પડી જાય છે અને તેને ત્યારે એવી કોઈ વ્યક્તિ જોઈએ છે, જે તેની શારીરિક જરૂરિયાત પૂરી કરે, એટલે પુરુષોને ગમે તેમ કરીને સમય કાઢવો જોઈએ અને પોતાની પત્ની સાથે સમય વિતાવવો જોઈએ.\nદિવસે પોતાની પત્નીને ફોન પણ નથી કરતો જેને કારણે પત્ની એકલવાયું અનુભવે છે અને સંતોષ થતો નથી. એક સરવે પ્રમાણે પુરુષોની સરખામણીએ મહિલાઓની સંભોગ કરવાની ઈચ્છા વધુ હોય છે. તેવામાં સંભોગ દરમિયાન ઓછું સેટિસફિકેશન પણ મહિલાને અન્ય પુરુષ તરફ આકર્ષિત કરે છે.\nજો પુરુષ મહિલાને પૂરતો શારીરિક સંતોષ આપે તો મહિલાએ પરપુરુષ તરફ ખેંચાઈ જવાની જરૂર જ ન રહે. આ સ્થિતિને ટાળવા માટે પુરુષે મહિલાને શારીરિક સંતોષ આપવાનો ભરપુર પ્રયાસ કરવો જોઈએ. તેમાટે તમારે સંભોગ પેહલા ફોરપ્લે કરવું જોઈએ જેથી તમારી પત્ની ને સંતોષ મળે છે.\nઅમુક અમુક સમય બાદ તમારે પત્ની સાથે સારો વ્યવહાર કરવો જોઈએ ખાશ કરીને પુરૂષે રજાના દિવસોમાં પત્ની સાથે સમય વિતાવવો જોઈએ. આ ઉપરાંત ફરવાલાયક સ્થળોએ પણ બને જવું જોઇએ એકલા જેથી તેઓ બન્નેની લાઈફને જાણી શકે, બન્ને એકબીજાને સમજી શકે. પત્નીની મરજી પ્રમાણે પણ શારીરિક સંબંધ માણવામાં આવે તો જીવન સરળ બની જાય છે. તેના પર બળ જબરીથી સંબધ કરવાથી તેમાં કોઈ પણ જાત ની ઉત્તેજના રહેતી નથી.\nઆવું થવાનું મુખ્ય કારણ ફક્ત ને ફક્ત એક જ છે ભારતમાં દિવસને દિવસે લવ મેરેજ થવાનું પ્રમાણ વધી રહયુ છે. મહિલાઓ પોતાના માં બાપના કહેવા પ્રમાણે લગ્ન તો કરી લે છે પરંતુ જો આ લગ્ન ખરેખર બળજબરી પૂર્વક કે ઈચ્છા વિરુદ્ધ હોય તો એનું પરિણામ મહિલાઓ તેમના પતી સિવાય અન્ય યુવાન છોકરા તરફ આકર્ષિત થવા લાગે છે.\nઆ ઉપરાંત દરેક માં બાપ એ પણ ધ્યાન રાખવું જોઈએ કે છોકરીને ઉંમર લાયક અને યોગ્ય છોકરો મળવો જોઈએ અને છોકરાની પસંદગી બળજબરી પૂર્વક ના હોવી જોઈએ જો તમે આવું કરશો તો તમને પણ સંતોષ નહીં મળે અને તમારી પત્ની ને પણ. જો તમે આ બધી બાબતો નું ખાસ ધ્યાન રાખશો તો તમારી પત્ની સંભોગ માટે બહાર ફાંફા નહીં મારે.\nPrevious દિવસ દરમિયાન તમારી આ નાની મોટી ભૂલો, શરીરમાં લાવી શકે છે અનેક બીમારી,આજેજ સુધારીલો…..\nNext યુવક શરીરિ સુખ માણવાનાં ચક્કરમાં થયું એવું કે લૂંટાઈ ગયો અને આવ્યું આવું પરિણામ………


Pics/Trailer : ક્રાઇમ-સેક્સ-પૉલિટિક્સનો કૉકટેલ ‘ડેઢ ઇશ્કિયા’ | Dedh Ishqiya Trailer Romance Crime Sensual Madhuri Dixit Fan Excited - Gujarati Oneindia\n| Published: Saturday, November 9, 2013, 14:52 [IST]\nમુંબઈ,9નવેમ્બર : માધુરી દીક્ષિત બૉલીવુડનું તે નામ છે કે જેને સમ્પૂર્ણ અભિનેત્રીનો દરજ્જો હાસલ છે. રૂપ, ગુણ, નઝાકત, અદાથી પરિપૂર્ણ માધુરીના વ્યક્તિત્વમાં ચાર-ચાંદ ત્યારે લાગી જાય છે કે જ્યારે માધુરીના ચહેરે કાતિલ સ્મિત પ્રસરી જાય. મધુબાલા બાદ પોતાના સ્મિત માટે જાણીતા માધુરીની ફિલ્મ ડેઢ ઇશ્કિયાનો આતુરતાપૂર્વક ઇંતેજાર થઈ રહ્યો છે.\nવિશાલ ભારદ્વાજ નિર્મિત ડેઢ ઇશ્કિયા ફિલ્મની વાર્તા પેગમ પારા એટલે કે માધુરી દીક્ષિતને ધ્યાને રાખી લખાઈ છે કે જેથી અભિષેક ચૌબેના દિગ્દર્શન વાળી આ ફિલ્મ મોસ્ટ અવેટેડ ફિલ્મોમાંની એક છે. શુક્રવારે ફિલ્મના ફેસબુક પેજ ઉપર પ્રથમ ઑફિશિયલ ટ્રેલર રિલીઝ થયું કે જેને જોઈ લોકોની ઇંતેજારી વધી ગઈ છે. ફિલ્મના ફર્સ્ટ લુકમાં માધુરીનું સૌંદર્ય સૌને બેકરાર કરી ગઈ. તેમનો શાતિર લુક કોઈને પણ બેચેન કરી જાય, તો તેમની સાથે પડદા પર લીડ રોલ પ્લે કરતા દિગ્દજ અભિનેતા નસીરુદ્દીન શાહનો પણ લુક બહુ પ્રભાવશાલી છે. એટલું જ નહીં ફિલ્મના બીજા બે લીડ કલાકારો અરશદ વારસી તથા હુમા કુરૈશીની હાજરી પણ ફિલ્મની સારી વાર્તાનો અહેસાસ કરાવે છે.\nસરવાળે ડેઢ ઇશ્કિયા ફિલ્મનું ટ્રેલર ખૂબ જ રોમાંચક અને પ્રભાવશાળી છે. આ ફિલ્મનું ટ્રેલર 35 કરોડ લોકોને સમર્પિત કરાયું છે. દિગ્દર્શક અભિષેક ચૌબેએ જણાવ્યું કે ડેઢ ઇશ્કિયા માત્ર માધુરી દીક્ષિત માટે જ લખવામાં આવી છે. ફિલ્મમાં માધુરી સિવાય કોઈ ન હોઈ શકે. તેતી તો ફિલ્મ અંગે ત્યારે વિચારાયું કે જ્યારે માધુરી દીક્ષિત સમ્પૂર્ણપણે ભારત આવી વસ્યાં. જેમણે ત્રણ વર્ષ અગાઉ અભિષેક ચૌબેની ઇશ્કિયા ફિલ્મ જોઈ હતી અને અરશદ તથા વિદ્યા બાલન વચ્ચે જે ઇંટીમેટ સીન્સ હતાં, તેના કરતાં એક ડગલુ આગળ ડેઢ ઇશ્કિયા હશે અને અરશદ વારસી તથા હુમા કુરૈશી કદાચ તમામ મર્યાદાઓ ઓળંકી જશે. ફિલ્મના ટીઝર તથા ટ્રેલર પણ કહે છે કે ફિલ્મમાં અરશદ-હુમા કઈ હદે ઇંટીમેટ થયાં છે.\nજુઓ ડેઢ ઇશ્કિયા ફિલ્મ 36 તસવીરોમાં અને માણો ટ્રેલર પણ :\nઇશ્કિયા ફિલ્મની સિક્વલ છે ડેઢ ઇશ્કિયા.\nડેઢ ઇશ્કિયામાં નસીરુદ્દીન શાહ અને અરશદ વારસી રિપીટ કરાયાં છે.\nઇશ્કિયામાં વિદ્યા બાલન હતાં, જ્યારે ડેઢ ઇશ્કિયામાં નસીરુદ્દીન શાહ સાથે માધુરી દીક્ષિતે જોડી બનાવી છે.\nડેઢ ઇશ્કિયા ફિલ્મનું પોસ્ટર પણ ઘણુ બધુ કહી જાય છે.\nડેઢ ઇશ્કિયાના આ પોસ્ટરમાં અરશદ વારસી અને નસીરુદ્દીન શાહ જણાય છે.\nડેઢ ઇશ્કિયાના આ પોસ્ટરમાં માધુરી દીક્ષિત તથા હુમા કુરૈશી જણાય છે.\nડેઢ ઇશ્કિયાના આ પોસ્ટરમાં નસીરુદ્દીન શાહ, માધુરી દીક્ષિત, અરશદ વારસી તથા હુમા કુરૈશી જણાય છે.\nડેઢ ઇશ્કિયા ફિલ્મને માધુરી દીક્ષિતની કમબૅક બૉલીવુડ ફિલ્મ ગણાવાઈ રહી છે.\nફિલ્મના ટીઝર તથા ટ્રેલર પણ કહે છે કે ફિલ્મમાં અરશદ-હુમા કઈ હદે ઇંટીમેટ થયાં છે.\nવિદ્યા કરતા આગળ હુમા\nઅરશદ તથા વિદ્યા બાલન વચ્ચે જે ઇંટીમેટ સીન્સ હતાં, તેના કરતાં એક ડગલુ આગળ ડેઢ ઇશ્કિયા હશે અને અરશદ વારસી તથા હુમા કુરૈશી કદાચ તમામ મર્યાદાઓ ઓળંગી જશે.\nઇંટીમેટ સીન્સની વણઝાર\nનાયિકા હુમા કુરૈશી તથા નાયક અરશદ વારસીએ એક બાજુ ઇંટીમેટ સીન્સની વણઝાર કરી છે.\nમાધુરી-નસીર પણ બોલ્ડ\nમાધુરી દીક્ષિત અને નસીરુદ્દીન શાહ વચ્ચે પણ અનેક બોલ્ડ સીન્સ છે.\nડેઢ ઇશ્કિયામાં નસીરુદ્દીન શાહ રોમાંસ જ નહીં, પણ એક્શન કરતાં પણ દેખાશે.\nડેઢ ઇશ્કિયાનું ટ્રેલર કહે છે કે ફિલ્મ ક્રાઇમ, સેક્સ અને પૉલિટિક્સનું કૉકટેલ છે.\nહિટ હતી ઇશ્કિયા\nઇશ્કિયા ફિલ્મ હિટ રહી હતી અને તેથી ડેઢ ઇશ્કિયાને લઈને પણ આવી જ અપેક્ષાઓ સેવાય છે.\nમાધુરી દીક્ષિત અને નસીરુદ્દીન શાહ વચ્ચે પણ ઘણાં ઉત્તેજક દૃશ્યો છે કે જે સ્ક્રિપ્ટની ડિમાંડ હતી.\nઆવતા વર્ષે રિલીઝ\nફિલ્મ આવતા વર્ષે જાન્યુઆરીમાં રિલીઝ થશે.\nઅરશદ-નસીરની જોડીને સફળ જોડી કહેવાય છે. બંનેએ અગાઉ ઇશ્કિયામાં કામ કર્યુ હતું કે જે સફળ રહી હતી.\nબધુ ડોઢુ હશે\nકહે છે કે ડેઢ ઇશ્કિયા ફિલ્મમાં ઇશ્કિયા કરતા બધુ જ ડોઢુ જોવા મળશે.\nઅરશદે જણાવ્યુ હતું કે તેમને નસીરુદ્દીન શાહ સાથે કામ કરી ગૌરવ થાય છે.\nમાધુરીના ફૅન નસીર\nનસીરુદ્દીન શાહ માધુરીના બહુ મોટા ફૅન છે અને તેઓએ હવે માધુરીની આટલી નજીક થઈ ફિલ્મનું શૂટિંગ કર્યું છે.\nનસીરને મજા પડી\nનસીરુદ્દીન શાહે જણાવ્યુ હતું કે અરશદ વારસી સાથે કામ કરતા ખૂબ આનંદ થાય છે. તેઓ એક સારા કલાકાર છે.\nમાધુરી ફિલ્મમાં બેગમના રોલમાં છે કે જે લખનઉ ખાતે એક પૅલેસમાં રહે છે.\nનસીરુદ્દીન શાહ ભલે ઉંમરમાં મોટા થઈ ગયા હોય, પણ તેઓ આજેય યુવાહૃદય કલાકાર છે અને યુવાવયની યુવતીઓ સાથે ઇંટીમેટ થાય છે.\nમાધુરી દીક્ષિત અને નસીરુદ્દીન શાહ વચ્ચે ઇંટીમેટ સીન્સ જોઈ આપને થોડુંક વિચિત્ર લાગશે, પણ એ વાત પણ સાચી જ છે કે કેટલાંક સીન્સ ડેઢ ઇશ્કિયા ફિલ્મની યૂએસપી બની જશે.\nઇનકાર બાદ તૈયાર\nમાધુરીએ પહેલાં તો ઇંટીમેટ સીન્સ માટે ઇનકાર કર્યો હતો, પણ પાછળથી તેઓ માની ગયા હતાં.\nહુમા-અરશદ સેક્સ સંબંધ\nફિલ્મમાં હુમા કુરૈશી તથા અરશદ વારસી વચ્ચે તો સેક્સ રિલેશન દર્શાવાયાં છે.\nમાધુરી દીક્ષિત અને નસીરુદ્દીન શાહ સામે અરશદ અને હુમા કુરૈશીના આ સીન્સ કેટલી પૉપ્યુલરિટી એકઠી કરે છે, તો જોવા જેવી વાત હશે.\nડેઢ ઇશ્કિયા ફિલ્મને લઈને હુમા કુરૈશી પણ ઉત્સાહિત છે.\nહુમાએ ફિલ્મમાં માધુરીના મિત્રનો રોલ કર્યો છે.\nહુમા કુરૈશીને બૉલીવુડમાં અનુરાગ કશ્યપની શોધ માનવામાં આવે છે.\nધક ધક ગર્લની કસોટી\nધક ધક ગર્લ માધુરી દીક્ષિત માટે ડેઢ ઇશ્કિયા કસોટી સમાન ગણાશે, કારણ કે ભારત પરત ફર્યા બાદ તેમની પ્રથમ ફિલ્મ આ જા નચલે ફ્લૉપ નિવડી હતી.\nડેઢ ઇશ્કિયાની વાર્તા અને માધુરી દીક્ષિતના વખાણ કરતાં અભિષેક ચૌબેએ જણાવ્યું - હું નથી જણાવી શકતો કે ફિલ્મમાં માધુરીએ કેટલું શ્રેષ્ઠ કામ કર્યું છે.\nમાણો ડેઢ ઇશ્કિયાનું ટ્રેલર\nમાણો ડેઢ ઇશ્કિયાનું ટ્રેલર.\nડેઢ ઇશ્કિયામાં નસીરુદ્દીન સાથે ઇંટીમેટ થશે માધુરી!\ndedh ishqiya madhuri dixit naseeruddin shah arshad warsi huma qureshi bollywood photo feature ડેઢ ઇશ્કિયા માધુરી દીક્ષિત નસીરુદ્દીન શાહ અરશદ વારસી હુમા કુરૈશી બૉલીવુડ ફોટો ફીચર\nThe most-talked about official trailer of Madhuri Dixit starrer Dedh Ishqiya has been launched on the Facebook, full of Romace, crime and Sensual, Madhuri Dixit' Fans Excited.\nStory first published: Saturday, November 9, 2013, 14:52 [IST]


આસ્તિક.... ધ વોરીયર... - અધ્યાય-28 Dakshesh Inamdar દ્વારા પુષ્તક અને વાર્તા PDF\nઆસ્તિકનાં શાસ્ત્રાર્થથી રાજા જન્મેજય ખૂબ આનંદ પામે છે અને વરદાન માંગતા કહે છે. આસ્તિક નમ્રતાપૂર્વક હાથ જોડીને કહે છે કે રાજન આપ સાચેજ ખુશ થઇને વરદાન માંગવા કહો છો તો આ સર્પયજ્ઞ તાત્કાલીક બંધ કરાવો અને દરેક સર્પનાગર, તક્ષ્ક, વાસુકી ત્થા સર્વ નાગકુળને માફ કરીને નાશ અટકાવો.\nજન્મેજય રાજાએ ખૂબ આનંદ પૂર્વક કહ્યું આસ્તિક તું સાચેજ જ્ઞાની અને હુંશિયાર છે. હું તારાં શાસ્ત્રાર્થ અને જ્ઞાનથી અભિભૂત છું. હું સ્તવરે સર્પયજ્ઞ બંધ કરવાનો આદેશ આપુ છું અને નાગકુળને માફ કરુ છું. તું સાચેજનો તારણહાર છે.\nરાજા જન્મેજયે સર્પયજ્ઞ બંધ કરાવ્યો. નાગકુળનો નાશ થતો અટક્યો. આસ્તિક પણ ખુબ આનંદીત થયો. એ રાજા જન્મેજયનાં પગે પડ્યો અને આશીર્વાદ લીધાં.\nઆસ્તિકે કહ્યું આપ ભગવાન કૃષ્ણનાં ખાસ સખા અર્જુનપુત્ર અભિમન્યુનાં વંશજ છો. આપ મહાન છો. આપનાં પિતા પરીક્ષીત જે અભિમન્યુનાં પુત્ર જેમનું તક્ષકનાગનાં દંશથી મૃત્યુ થયું હતું એનો બદલો લેવા આ સર્પયજ્ઞ યોજયો હતો પરંતુ ઇશ્વરની લીલા અપાર અને અકળ છે. કોઇ નિમિત્ત બને અને કોઇ બચાવવા નિમિત્ત બને એનાં માટે મને મોકલ્યો હતો પરંતુ આપે વિશાળ અને કરુણામય હદયે બધાંને માફ કર્યા એનો મને ખૂબ આનંદ છે. રાજન આપ ખૂબ સુખી થાવ અને અપરાજીત રહો અને તેમારી નિશ્રામાં દરેક જીવ અને પ્રજા સલામત અને સુખી રહે એવી મારી શુભકામના છે.\nરાજાજન્મેજયે સર્પયજ્ઞતો બંધ કરાવ્યો સાથે સાથે આસ્તિકને અનેક મૂલ્યવાન વસ્તુઓ અને ઉપહાર આપીને આશીર્વાદ આપ્યાં. અને કહ્યું બાળયોગી તમે ગમે ત્યારે મારી પાસે આવી શકો છો. તમારાં માતાપિતા ધન્ય છે જેમણે આવો જ્ઞાની બહાદુર અને વિનમ્ર બાળકને જન્મ આપ્યો સાથે સાથે સારી કેળવણી અને સંસ્કાર આપ્યાં છે.\nરાજા જન્મેજયનાં આશીર્વાદ પછી અને સર્પયજ્ઞ બંધ થયો એટલે નાગરાજ તક્ષક નાગસમ્રાટ વાસુકી બધાં સર્વનાગ સર્પ જન્મેજય રાજાની પાસે આપ્યાં અને ભાગ્યઅનુસાર થયેલ કૃત્યની ક્ષમા માંગી અને આસ્તિકને આશીર્વાદ આપ્યાં.\nજન્મેજય રાજાએ બધાને માફ કર્યા અને આમ નાગ કુળનો નાશ થતો અટક્યો. આસ્તિકે જન્મેજય રાજાની આશીર્વાદ લઇને માઁ પાસે પાછા ફરવાની રજા માંગી.\nજન્મેજય રાજાએ માતાપિતાને નમસ્કાર કીધાં.\nઆસ્તિક જન્મેજય રાજાની રજા લઇને પછી મામા વાસુકીને કહ્યું મામા મારુ કર્મ મારુ લક્ષ્ય પુરુ થયું છે. આપ પણ માંને મળવા મારી સાથે ચાલો. ત્યારે નાગરાજ તક્ષકે કહ્યું અમે સર્વ માઁ જરાત્કારુનાં દર્શન કરવા આશ્રમે આવીએ છીએ અમારે એમનો પણ આભાર માનવો છે.\nઆમ આસ્તિક સાથે રાજા તક્ષક, સમ્રાટ વાસુકી અને અનેક સર્પ નાગ આશ્રમ પર આવવા નીકળ્યાં.\nઆશ્રમ પર આવીને બાળ આસ્તિક માં જરાત્કારુ પાસે પહોંચ્યો અને માઁ નાં ચરણમાં આવીને કહ્યું માઁ મારું લક્ષ્ય તમારાં આશીર્વાદથી પૂર્ણ થયું છે. રાજાજન્મેજયે એમનો સર્પયજ્ઞ રોકાવી બંધ કર્યો છે અને બધાંજ નાગ સર્પને માફ કર્યા છે. માઁ તારાં આશીર્વાદ સંપૂર્ણ ફળ્યા છે.\nમાઁ જરાત્કારુએ દિકરા આસ્તિકને ગળે વળગાવી દીધો અને બોલ્યાં.. દીકરા તારું જ્ઞાન, નમ્રતા, કેળવણી અને સંસ્કારે આજે આ દિવસ બતાવ્યો છે. એમાં તારાં પિતાની કેળવણી અને જ્ઞાન ખૂબ કામ આવ્યો છે. આજે તારાં પિતા અહીં હાજર હોત તો એમને કેટલો આનંદ અને ગૌરવ પ્રાપ્ત થાત.\nત્યાંજ આશ્રમનાં દ્વારે ભગવન જરાત્કારુનું આગમન થયું અને બોલ્યાં. મારાં દિકરાને ખૂબજ આશીર્વાદ આજે પિતા તરીકે મારી છાતી ફુલાય છે ગૌરવ થાય છે ઇશ્વર તારુ કલ્યાણ કરે મારાં આશીર્વાદ સદાય તારી સાથે છે તું સાચેજ કુળદીપક છે આસ્તિક.\nઆસ્તિક પિતાનો સ્વર સાંભળ્યો અને એ દોડીને એમનાં ચરણોમાં પડી ગયો. પિતાએ એને આશીર્વાદ આપી વ્હાલથી ગળે વળગાવીને કહ્યું મારાં કુળદીપક આસ્તિક ઇશ્વરનાં સદાય આશીર્વાદ રહે.\nમાઁ જરાત્કારુ આનંદ અને આશ્રર્યથી ભગવન જરાત્કારુને જોયાં અને એમનાં ચરણોમાં પડી ગયાં. ભગવન જરાત્કરુએ આશીર્વાદ આપીને ઉભા કરી કહ્યું દેવી હું તમારી પાસે આવી ગયો છું હવેથી સદાય તમારી સાથે રહીશ.\nમાઁ જરાત્કારુએ કહ્યું ભગવન અમે તમારી સાથે રહીશું. આ આશ્રમ આ પૃથ્વી આપની છે તમારાં ચરણોમાં અમને સદાય સ્થાન આપો. આસ્તિકે એનું લક્ષ્ય અને કર્મ સફળતાપૂર્વક પાર પાડ્યા છે એની પાછળ માત્રને માત્ર આપનાં આશીર્વાદ છે.\nભગવન જરાત્કારુનાં આગમનથી આશ્રમમાં હર્ષોલ્લાસ થઇ ગયો. આસ્તિકની સાથે આવેલા નાગરાજ તક્ષક અને સમ્રાટ વાસુકીએ માઁ જરાત્કારુ અને ભગવન જરાત્કારુને પ્રણામ કર્યા અને કહ્યું હે જરાત્કારુ બેલડી આપનાં પનોતા અમે પરાક્રમી પુત્ર આસ્તિકે સમગ્ર નાગકુળનો બચાવ કર્યો છે અને આસ્તિકનાં ઋણી થઇ ગયાં છીએ.\nજરાત્કારુ માઁ એ કહ્યું આસ્તિકનો જન્મજ નાગકુળને બચાવવા માટે થયેલો અને એણે એનું કાર્ય ફરજ રૂપે પુરુ કર્યું છે એમાં નારાયણનાં આશીર્વાદ છે.\nભગવન જરાત્કારુએ બંન્ને નાગ સમ્રાટનું સન્માન કરી અભિવાદન કર્યુ અને કહ્યું તમે આશ્રમમાં અતિથિ છો આપનું સ્વાગત છે.\nમાઁ જરાત્કારુએ સેવકોને એમનાં આદર સત્કાર અંગે સૂચના આપી અને પોતે એમના માટે રસોઇ કરવા બેઠાં. બધાંને ભરપેટ ભોજન કરાવીને કહ્યું આસ્તિકને હવેનાં જીવનમાં સહકાર્ય અને પરાક્રમ કરવા અંગે આશીર્વાદ આપો.\nઆસ્તિકનાં કારણે જીવ બચાવેલાં નાગરાજા તક્ષક અને સમ્રાટ વાસુકીને કહ્યું માઁ તમે અમારા બહેન થાવ આસ્તિક અમારો લાડકો ભાણેજ છે હવે અને આસ્તિકને જીવનમાં આનંદ આવે એવું કરીશું. અમારાં આશીર્વાદ તથા ધનસંપત્તિ સઘળી આસ્તિકે આપીએ છીએ. નાગલોકમાં હવેથી આસ્તિક યુવરાજ રહેશે.\nઆસ્તિકે નમ્રતાપૂર્વક નમસ્કાર કરીને કહ્યું મને નિમિત્ત બનાવનાર નારાયણ છે મને કોઇ લોભ લાલચ કે મોહ નથી હું મારાં માતાપિતાનાં ચરણોમાં સ્વર્ગથી અધિક સુખ અને આનંદ માણું છું...\nબધાએ દરેક નાગ સર્પે આસ્તિકને વધાવી આશીર્વાદ આપ્યાં અને ભગવન જરાત્કારુને માઁ જરાત્કારુ સાથે આસ્તિકને લઇને પાતાળલોક-નાગલોકમાં પધારવા આમંત્રણ આપી કહ્યું હવે સમગ્ર નાગલોક પાતાળ લોક સર્વ આસ્તિકને અર્પણ કર્યુ છે આપ ત્યાં પધારો અમે આસ્તિકને સત્કારવા તત્પર છીએ.\nભગવન જરાત્કારુએ આમંત્રણ સ્વીકારીને કહ્યું ભલે અમે આસ્તિક સાથે આવીશું. આવતા મહિને એટલે કે શ્રાવણી પૂનમે ત્યાં પધારીશું.\nવાસુકીનાગ-તક્ષકનાગ અને સર્વનાગ સર્પ ખૂબજ આનંદીત થયાં અને આસ્તિકને આશીર્વાદ આપીને વિદાય લીધી.\nબધાનાં ગયાં પછી માઁ જરાત્કારુએ આસ્તિકને ખોળામાં બેસાડીને ખૂબ વ્હાલ કર્યુ અને કહ્યું મારો આસ્તિક બધાને ખૂબ પ્રિય છે. ભગવાન જરાત્કારુએ મને ખૂબ મીઠી ભેટ આપી છે અને પછી આસ્તિકે કહ્યું માઁ તમારાં આશીર્વાદથીજ બધું શક્ય બન્યુ છે.\nઆસ્તિક માઁ બાબાનાં આશીર્વાદ લઇને ઋષિપુત્ર સાથે એનાં મિત્રોને મળવા માટે નીકળી ગયો.\nમાઁ જરાત્કારુએ આસ્તિકને જતો જોઇને ભગવન જરાત્કારુને કહ્યું ભગવન આપણો દીકરો કેટલો સરળ સાલસ, નિર્દોષ અને પવિત્ર છે. આટલુ મોટુ લક્ષ્ય પાર પાડ્યા પછી એનાં મનમાં એક અંશ જેટલો કોઇ અહંકાર નથી પ્રભુ તમારાં સંસ્કાર અને કેળવણી છે.\nભગવન જરાત્કારુએ કહ્યું દેવી મેં જ્ઞાની અને કેળવણી આપી છે પણ સંસ્કાર એની રગરગમાં તમારાં છે તમારોજ દિકરો આવો હોય.\nજરાત્કારુ માઁ એ આનંદથી કહ્યું ભગવન તમારાં વિરહમાં હું કેટલી પીડાઇ હતી પણ આજે મારાં માટે સુખનો સૂરજ ઉગ્યો છે. આસ્તિકે સફળતા પૂર્વક લક્ષ્ય પુરુ કર્યુ અને આપ આશ્રમે પધાર્યા મને સ્વર્ગથી અધિક આનંદ થયો છે. હવે કાયમ તમારી નિશ્રામાં અમને રાખજો ક્યારેય વિયોગના આપશો હું તમારી સદાય તમારાં ચરણોમાં પડીને સેવા કરીશ.\nભગવન જરાત્કારુ માઁ જરાત્કારુની નજરોમાં નજર મિલાવી આનંદીત થયાં અને બોલ્યાં દેવી હવે કોઇ વિયોગ-વિરહ નહીં આપણે સાથેજ સહજીવન જીવીશું એકબીજાનાં સાંનિધ્યમાં રહીશું.\nમાઁ જરાત્કારુએ નારાયણ ભગવાનનો આભાર માનીને કહ્યું મારાં ઇશ્વર મારા નારાયણ તમે પાછું એજ સુખ અને આનંદ આપ્યો છે આપને મારાં કોટી કોટી નમસ્કાર.\nમારાં નારાયણ ઇશ્વર બધુજ ભગવન જરાત્કારુ તમે છો તમારામાંજ ઇશ્વરે જોઊં છું. અને અદાકાળ તમારાં ચરણોનું સેવન કરી સેવા કરીશ. એમ કહી માઁ જરાત્કારુ ભગવન જરાત્કારુમાં સમાયા.\nવધુ આવતા અધ્યાયે - અધ્યાન ----29\nParul6માસ પહેલા\nrina morker6માસ પહેલા


5 પૂર્ણ ચંદ્રની અંધશ્રદ્ધાઓ જે સંપૂર્ણ રીતે મનમાં ભંગ કરનાર છે! - જ્યોતિષશાસ્ત્ર\nઅમે હંમેશા પૂર્ણ ચંદ્રને રહસ્યમય શક્તિઓ સાથે સાંકળ્યો છે, તેથી આ5રસપ્રદ અંધશ્રદ્ધાઓ તપાસો. આ મહત્વપૂર્ણ ચક્ર દરમિયાન શું થવાનું કહેવાય છે?\nલોકો હંમેશા પૂર્ણ ચંદ્ર સાથે ચાલવા પર અસંખ્ય રહસ્યવાદીઓને જોડે છે અને અમારા પર વિશ્વાસ કરે છે, કેટલાક તદ્દન અવિશ્વસનીય લાગે છે, તેમ છતાં તે હકીકતમાં સંપૂર્ણપણે સાચા છે! શું તમે જાણો છો કે આ ઘટનાને લગતી સૌથી લોકપ્રિય બિહામણી માન્યતાઓ કઈ છે?5સૌથી સામાન્ય પૂર્ણ ચંદ્ર અંધશ્રદ્ધાઓ શોધો અને આ મહત્વપૂર્ણ ચક્ર માટે તૈયાર થાઓ! અમારો વિશ્વાસ કરો, તમે ફરી ક્યારેય તે જ રીતે અપેક્ષા કરશો નહીં, અને કદાચ તમે દર મહિને ઇવેન્ટ માટે તૈયારી કરવા માંગતા હોવ કારણ કે તમે ટૂંક સમયમાં સમજી શકશો કે તે અમારા વ્યક્તિત્વ પર કેવી અસર કરે છે.\nચંદ્ર અન્ય બાબતોમાં ભરતી, છોડની વૃદ્ધિ અને સ્ત્રીઓના માસિક ચક્રને પ્રભાવિત કરવા માટે જાણીતો છે, તો શા માટે તે આપણા વર્તન પર પણ અસર કરશે નહીં? શું તમે આનાથી સહમત છો પ્રખ્યાત માન્યતાઓ? અમારી મદદથી ચક્રને ટ્રૅક કરો ચંદ્ર કેલેન્ડર તેઓ તમારા માટે કેટલા સાચા છે તે જાણવા માટે! છેવટે, તે તમારા માટે નક્કી કરવાનું છે કે તે ખરેખર જાદુઈ છે કે માત્ર પૌરાણિક છે.\nપૂર્ણ ચંદ્ર સાથે સંબંધિત5ચંદ્ર અંધશ્રદ્ધાઓ તમારે જાણવી જ જોઈએ\n1. તે પુરુષોને વેરવુલ્વ્સમાં પરિવર્તિત કરે છે\nઆધુનિક માન્યતાઓ અનુસાર, પૂર્ણ ચંદ્રની રાતો અનૈચ્છિક રીતે એક માણસને વેરવુલ્ફમાં રૂપાંતરિત કરશે, એક ભયાનક પ્રાણી જે અડધો માણસ અને અડધો પ્રાણી છે. એવું પણ કહેવાય છે કે આ સાંજે જન્મેલા લોકો લિકેન્થ્રોપ બનવા માટે વધુ સંવેદનશીલ હશે.\n- અમે જાહેર કરીએ છીએ દરેક રાશિ પર પૂર્ણ ચંદ્રનો પ્રભાવ . -\n2. તે લોકોને પાગલ બનાવે છે\nલોકો લાંબા સમયથી આ ચક્રને સૌથી ખરાબ ગુનાઓ સાથે સાંકળે છે... આ સાંજ દરમિયાન અકસ્માતો, ગુનાઓ અને આત્મહત્યાની સંખ્યા બમણી થઈ જાય છે. આજે, લોકો માનતા રહે છે કે આ સ્ટાર આપણી લાગણીઓ અને આપણા મૂડ પર ચાલે છે. દંતકથા જણાવે છે કે આપણી લાગણીઓ દસ ગણી વધી જશે, અનિદ્રા આપણને સખત અસર કરશે, અને લોકો અને પ્રાણીઓમાં કુદરતી આક્રમકતા તીવ્ર બનશે.\n- શોધો પૂર્ણ ચંદ્રની શુભેચ્છાઓ ધાર્મિક વિધિ -\nસાયકિક સાથે કનેક્ટ થાઓ અને આગામી ચંદ્ર ચક્ર દરમિયાન શું થશે તે શોધો!\n3. આ સાંજે તમારી લોન્ડ્રી બહાર લટકાવવાથી તે ચમકશે\nએક પ્રાચીન માન્યતા અનુસાર, જો તમે આ સાંજે તમારી લોન્ડ્રીને સૂકવવા માટે લટકાવી દો, તો કપડાંને નિષ્કલંક સફેદ રંગ મળશે. માન્યતાઓ અનુસાર, મૂનલાઇટ કપડાં પર બ્લીચિંગ અસર કરશે.\n4. જો તમે પૂર્ણ ચંદ્રની સાંજે તમારા વાળ કાપો છો, તો તે ઝડપથી પાછા વધશે\nતે વનસ્પતિની વૃદ્ધિમાં આવશ્યક ભૂમિકા ભજવે છે, તો શા માટે આપણા વાળ સાથે આવું ન થાય? અમુક માન્યતાઓ અનુસાર, તેના ખેંચવાની શક્તિ આપણા રક્ત પ્રવાહને વેગ આપે છે. આકસ્મિક રીતે, અમારા જો નખ અને વાળ આ રહસ્યમય સાંજ દરમિયાન મોડેથી કાપવામાં આવે તો તે ખૂબ ઝડપથી વધશે.\n- શોધો જ્યારે તમારે ચંદ્ર સાથે તમારા વાળ કાપવા જોઈએ . -\n5. આ તબક્કો બાળજન્મને ઉત્તેજિત કરે છે\nશું તમે ક્યારેય નોંધ્યું છે કે ચંદ્ર ચક્રનો સમયગાળો (28 દિવસ) સ્ત્રીના માસિક ચક્રને અનુરૂપ છે? જો ચંદ્ર બાળજન્મ માટે પ્રોત્સાહિત કરે છે અને ખેતીની જમીનની ફળદ્રુપતાને પ્રભાવિત કરે છે, એવું કોઈ કારણ નથી કે ચંદ્ર આપણી પોતાની પ્રજનન ક્ષમતાને પ્રભાવિત ન કરે. અમારા સેક્સ જીવન માટે, ધ પૂર્ણ ચંદ્ર આપણી કામેચ્છા વધારે છે અને અમને પાગલ બનાવે છે!\nમકર રાશિના તથ્યો: તેમાંથી 15 તમારે આ રાશિ વિશે જાણવું જ જોઈએ


Gujarati News » Business » Ahemdabad coronas grip on real estate industry still builders facing recession\nReal Estate News : છેલ્લા કેટલાક વર્ષથી રિયલ એસ્ટેટ (Real Estate) ક્ષેત્રે જોર પકડ્યું હતું. જ્યાં લોકો નવા મકાન અને ઓફિસ લેતા હતા તો સાથે રોકાણ પણ કરતા હતા. પણ જ્યારથી કોરોના મહામારી (Corona)ની શરૂઆત થઈ કે રિયલ એસ્ટેટ ક્ષેત્રને જાણે ગ્રહણ લાગી ગયું.\nJul 04, 2021 | 4:43 PM\nReal Estate Industry : કોરોના મહામારી, લોકડાઉન અને પ્રતિબંધોને કારણે દેશની અર્થવ્યવસ્થા પર ભારે અસર થઇ છે. કોરોના (Corona) ની પ્રથમ લહેર પુરી થતા વ્યાપાર-ધંધા શરૂ થતા અર્થતંત્ર ધીમે ધીમે પાટા પર ચડવા લાગ્યું હતું, ત્યાં જ કોરોનાની બીજી લહેર આવીને ઉભી રહી અને અર્થતંત્ર ફરી પડી ભાંગ્યું. કોરોનાની પ્રથમ લહેરથી લઈને બીજી લહેર ધીમી પડવા સુધીમાં જો સૌથી વધુ નુકસાન કોઈ ક્ષેત્રને થયું હોય તો એ છે રીયલ એસ્ટેટ ક્ષેત્ર.\nરીયલ એસ્ટેટ પર કોરોનાનું ગ્રહણ છેલ્લા કેટલાક વર્ષથી રિયલ એસ્ટેટ (Real Estate) ક્ષેત્રે જોર પકડ્યું હતું. જ્યાં લોકો નવા મકાન અને ઓફિસ લેતા હતા તો સાથે રોકાણ પણ કરતા હતા. પણ જ્યારથી કોરોના મહામારી (Corona)ની શરૂઆત થઈ કે રિયલ એસ્ટેટ ક્ષેત્રને જાણે ગ્રહણ લાગી ગયું. કેમ કે કોરોના કેસ શરૂ થતાં લોકડાઉન લાગ્યું, જેને કારણે મજૂરો વતન ફરતા તમામ કામ બંધ થઈ ગયા. જો કે પહેલી લહેરમાં કેસ ઘટતા મજૂરો પરત ફર્યા પણ રીયલ એસ્ટેટ ક્ષેત્ર જોઈએ તેટલી ગતિ ન પકડી શક્યું અને ગતિ પકડે તે પહેલાં બીજી લહેર આવી જેથી ફરી અસર પડી. અને આ અસર એટલી પડી કે તે હાલમાં પણ વર્તાઈ રહી છે.\nસરકારની રાહત છતાં સ્થિતિ યથાવત કોરોના વાયરસની બીજી લહેરમાં કેસ ઘટતા વ્યાપાર-ધંધામાં થોડી રાહત મળી, પણ રિયલ એસ્ટેટ (Real Estate) ક્ષેત્રે લોકોનો ઝોક ઓછો થયો.જેમાં કોમર્શિયલ એકમમાં સૌથી ઓછું સેલિંગ નોંધાયું છે, જ્યારે રેસિડેન્ટનું સેલિંગ સામાન્ય નોંધાયું છે.\nએટલું જ નહીં પણ લોખંડ, સિમેન્ટ સહિત રો મટીરીયલના ભાવ વધતા મિલકતો મોંઘી બની અને સામે વેચાણ ઓછું થઇ રહ્યું છે, જેના કારણે રિયલ એસ્ટેટમાં બિલ્ડરો મંદીનો સામનો કરી રહ્યા છે. મહત્વનું છે કે સરકાર દ્વારા 20 લાખ કરોડ પેકેજની જાહેરાત કરવામાં આવી, હતી જેથી રિયલ એસ્ટેટ ક્ષેત્રને રાહત મળે. પણ તેમ છતાં આ સેક્ટરની સ્થિતિ યથાવત રહી. રિયલ એસ્ટેટ ઇન્ડસ્ટ્રી (Real estate industry) ને ઉભી કરવા માટે બિલ્ડરો 18 ટકા GST ક્રેડિટ આપવાની માંગ કરી રહ્યાં છે.\nઅમદાવાદમાં 50,000 કરોડનો બીઝનેસ ઉલ્લેખનીય છે કે અમદાવાદમાં 250 ઉપર બિલ્ડર અને 500 અંદાજે સ્કીમનું કામ ચાલે છે. અમદાવાદમાં રિયલ એસ્ટેટ બીઝનેસ 50 હજાર કરોડનો છે, જ્યારે રાજ્યમાં 1.25 લાખ કરોડનો છે. કોરોનાને કારણે રિયલ એસ્ટેટ પર મોટી અસરના કારણે અર્થતંત્ર પર પણ અસર પડી છે. ત્યારે જરૂરી છે કે આ ક્ષેત્રે પણ સરકાર દ્વારા વિશેષ ધ્યાન આપવામાં આવે.\nAhemdabadcoronareal estateReal estate industryReal Estate News


જીસી મુર્મુની નવા CAG તરીકે નિયુક્તિ, રાજીવ મહર્ષિની જગ્યા લેશે – NET DAKIYA\nજીસી મુર્મુની નવા CAG તરીકે નિયુક્તિ, રાજીવ મહર્ષિની જગ્યા લેશે\nજમ્મુ – કાશ્મીરના પૂર્વ લેફ્ટનન્ટ ગવર્નર ગિરીશચંદ્ર મુર્મુની દેશના નવા કોમ્પ્ટ્રોલર એન્ડ ઓડિટર જનરલ (CAG) તરીકે નિયુક્તિ કરવામાં આવી છે. રાષ્ટ્રપતિ રામનાથ કોવિંદે બુધવારે LG પદેથી તેમનું રાજીનામું સ્વીકાર્યું હતું. ગયા વર્ષે5ઓગસ્ટે જ્યારે જમ્મુ – કાશ્મીરનું વિભાજન કરીને કેન્દ્રશાસિત પ્રદેશ બનાવાયો ત્યારે તેમને આ યુનિયન ટેરિટરીના પહેલા લેફ્ટનન્ટ ગવર્નર બનાવાયા હતા.\nજણાવી દઇએ, મુર્મુ વિદાય લઈ રહેલા CAG રાજીવ મર્હિષનું સ્થાન લેશે. રાજીવ મર્હિષ ૧૯૭૮ની બેચના રાજસ્થાન કેડરના આઈએએસ ઓફિસર છે. જમ્મુ એન્ડ કાશ્મીરનાં નવા લેફ્ટનન્ટ ગવર્નરપદે મનોજ સિંહાની વરણી કરવામાં આવી છે. સિંહા વરિષ્ઠ ભાજપ નેતા અને પૂર્વ કેન્દ્રીય પ્રધાન છે. ૬૧ વર્ષના સિંહા લોકસભાના સાંસદ છે.\nજીસી મુર્મુ ઓડિશાના સુંદરગઢના રહીશ છે. તેમણે યુનિવર્સિટી ઓફ બર્મિંઘમથી એમબીએનો અભ્યાસ કર્યો છે. જમ્મુ અને કાશ્મીરના ઉપરાજ્યપાલ બનતા પહેલા જીસી મુર્મુ નાણા વિભાગમાં વ્યય વિભાગના સચિવ હતાં. જીસી મુર્મુની ગણતરી પીએમ નરેન્દ્ર મોદીના ખુબ નીકટના ઓફિસરોમાં થાય છે. નરેન્દ્ર મોદી જ્યારે ગુજરાતના મુખ્યમંત્રી હતાં ત્યારે તેઓ પ્રધાન સચિવ હતાં.\nPrevપાછળઅમદાવાદની ઘટના બાદ સુરત, વડોદરામાં તંત્ર એક્શન મોડમાં..\nઆગળટ્રમ્પ પણ મોદીની રાહ પર..! ચીની એપ TikTok પર પ્રતિબંધ, કહ્યું – સુરક્ષા માટે ખતરો..Next